text:
三月 8-10 號. 我陪咗榮榮返去廣州探佢婆婆.
而我又可當去廣州睇下玩下. 平時自己都係跟D 2天團去下旅遊景點多
今次就係悠閒咁周圍逛下
係佢婆婆屋企樓下. 有個青少年園地!!
但其實只係得D 石椅係度咋MA, 十足十平時香港D 阿伯捉棋地方
真係唔知邊忽青少年 ???
由於今次的目的係探親. 所以我地好多時都只係係附近逛逛.
冇話去D咩特別地方
但有D 建築都幾靚. 係上下九街附近. 感覺仲好似台灣
呢D冇軌電車, 其實坐落都幾似巴士.感覺分別不大, 但我以前未見過
呢三日都早睡早起. 十一點上床.八點就起身. 好似一日多咗好多時間咁
呢朝我地去咗飲茶. 河的對面就係白天鵝賓館.
不過空氣真係好差. 勁矇
相比起我想像中. 其實廣州很乾淨. 唔會有好多垃圾係街.
分分鐘乾淨過香港
呢條河....勁污糟. 但都有人游水. 真係勇敢
係河邊見到佢對皮鞋. 勁想扔落水呀. 哈哈
係廣州. 好似周圍都好多呢D 銅像. 好多本地人都一樣會同佢地影相
我見過咁多個. 只係對呢個銅像有興趣.
好好身材呀!!
其中一天的晚餐出街食. 原本好想影相.但係佢D 親人係度
個感覺怪怪的. 所以都係收埋部相機啦
但呢碟野...忍不住要影
炸蠶蛹....我還是沒有勇氣去食. 榮榮試咗..佢話食時唔好諗咁多就得LA
而今次第一次見佢婆婆. 感覺佢真係一個好可愛的老人家.打牌時又會手指指叫人小心D(佢就食糊), 又為食喎.麥當當同零食. 佢都想食
希望佢婆婆身體健康.開開心心
亦多謝榮榮D 姨姨三天來的照顧


c: text/html

text:
FRIDAY
JAYDEN is 25 months and 5 days old today
今日K baba 07:00返工 我都要返工, 返10:30 我要帶Jayden要去荃灣 2母子搭西鐵 而家Jayden開始識聽我講野 冇之前咁扭計 而家我可以同佢傾下計 時間易過d 以前同佢搭車, 真係好怕佢無啦啦發癲 要帶定零食引佢 抱佢唔係問題, 最驚佢大喊, 唔知扭乜 我無驚無險, 返到醫院 10:30準時開始做野 哈哈, 太耐冇見d同事, 有d興奮 我以為今日係同Babies打針 點知唔係 係坐CDC, 仲好, 正 覺得自己今日做野好慢呀 因為好多野都變左 咩要問, 又驚自己做錯, 做漏 做之前又諗一諗 有時又Check返自己d野 真係驚驚呀 K baba先去接Jayden, 再接我 Yeah 個心都係唔係好安樂 係咁不停諗自己有冇做漏野 唉, 今日份人工真係唔易賺 平時o係屋企湊Jayden唔駛用腦ga嘛 對於我, 今日實在太…刺激 -_-“ “我真係好擔心我今日所做過gei野”
18:30放工
今日K baba 07:00返工
我都要返工, 返10:30
我要帶Jayden要去荃灣
2母子搭西鐵
而家Jayden開始識聽我講野
冇之前咁扭計
而家我可以同佢傾下計
時間易過d
以前同佢搭車, 真係好怕佢無啦啦發癲
要帶定零食引佢
抱佢唔係問題, 最驚佢大喊, 唔知扭乜
我無驚無險, 返到醫院
10:30準時開始做野
哈哈, 太耐冇見d同事, 有d興奮
我以為今日係同Babies打針
點知唔係
係坐CDC, 仲好, 正
覺得自己今日做野好慢呀
因為好多野都變左
咩要問, 又驚自己做錯, 做漏
做之前又諗一諗
有時又Check返自己d野
真係驚驚呀
K baba先去接Jayden, 再接我
Yeah
個心都係唔係好安樂
係咁不停諗自己有冇做漏野
唉, 今日份人工真係唔易賺
平時o係屋企湊Jayden唔駛用腦ga嘛
對於我, 今日實在太…刺激
-_-“
“我真係好擔心我今日所做過gei野”

robotstxt: allowed

filter: keep


text:
小王子有一樣o野似十足小王子爸爸嘅~就係脾氣!小王子爸爸本身都已經無咩脾氣ga o勒~小王子呢就重閉﹣﹣>直頭無脾氣!
嘩!無脾氣米好law!重閉咩呀?
就係因為小王子佢無脾氣,所以成條軟皮蛇咁.總之你鬧佢又無用
,打佢又5 work o個隻,好多時真係比小王子激到我嘔血.小王子係連你打佢,鬧佢都重會笑嘅!總之係你講咩都激5到佢la~That's why小王子學校o個個"技安"比小王子吹到脹law!o個d o靚仔有咩做啫?米就係一日到黑講埋d無了o野嚟想激你之ma.哈!佢5好彩,撞著小王子呢條超級軟皮蛇
,真係你吹到自己脹都未有耐激到小王子law!
小王子個人重要個人無咩鬥心,去比賽驘左又5會太開心,輸左又5會好難過.幾年前有個小朋友個爸爸失業,個小朋友要停學Cello,咁o岩小王子同o個個小朋友都一齊參加左個比賽,比賽驘左就有獎金嘅~小王子話﹣﹣
"咁我尊登輸比佢la~咁佢米有錢學cello law!"
我話﹣﹣"吓!5得~你可以驘左之後比左d獎金個小朋友,但係5可以尊登輸比佢ga!"小王子重問我點解,真係5識答佢呀!
總言之,你一鬧完小王子,佢轉個頭就無事,5會5開心.去到玩具鋪,無5買玩具佢又5會扭,呢d人問你地見過未?我同小王子爸爸真係無哂佢乎呀!小王子爸爸真係好好脾氣ga,從來都5會大聲同我講o野,好似上次我5見左部iphone,小王子爸爸一句都無話過我,淨係話買過部新嘅比我,重問我想買邊部tim!但係小王子都有本事,激到小王子爸爸yell 佢嘅~你話o勒
,佢係米天下最強先得ga?
我一嬲都認為﹣﹣
"遲到"係絕症嚟,無得醫嘅~5同嘅地方係,有呢種絕症嘅人係5會死,係佢身邊嘅人等死啫!咿?咁有呢個絕症嘅人米係危險人物?點解?因為佢地可以殺人於無形 ar ma.而有呢種絕症嘅人,都一定係做o野極奇"立糯",做咩都耐過人.小王子就有呢個絕技﹣﹣殺我於無形呀~除左學o野之外,小王子做咩都慢過人,偏偏我係o個種做咩都急,約人永遠5會遲到嘅人嚟,天父真玩o野,比個小王子過我嚟考驗我嘅耐性!最慘係除左錢之外,我最 最 最 無嘅﹣﹣就係耐性!咁你話o勒~我每日過嘅生活係何其吹脹至得ga!
之所以我話﹣﹣
"小王子係我o係地球上面,見過EQ最高嘅生物law!"


text:
2013年12月1日星期日
聖誕市場-Stuttgart(1)
好多款啊.
這些是可食用餅做的.
呢個火車模型很大型.
仲可以坐蒸汽火車玩.
有一區係賣蠟燭架.
呢區全是飲飲食食的.
每家店賣的酒杯都有自己的設計,飲完唔攞番按金當買咗.
各款喉糖.
店主自製嘅家品.
用蠟整成嘅聖誕吊飾,店主說是古圖案.
迷你童話世界.
這裡的聖誕市場有一個著名嘅特點,便是屋頂上嘅裝飾同設計好有心思.
大量烘焙用品.
懐舊家品.
懐舊焗模.
這店賣蜜糖產品.
還有蜜糖蠟燭,點着時會散發蜜糖香氣呢!
聖誕市場實在太大,明天繼續逛.
14 則留言:
那些蜜糖很貴呀, 要30 歐.回覆刪除回覆
30 歐?!呢度最多10歐刪除
好多o野我呢邊Xmas markets唔見有賣.回覆刪除回覆
你度好似唔多嘢賣,呢度勁多靚嘢賣,我只可以影一部份咋刪除
好多係店主自己設計同生產架,啲手工同品質好高呀
你有冇買到野呀!回覆刪除回覆
冇呀,有時太多嘢睇反而唔知從何入手刪除
呢個聖誕市場好大呀, 德國人興自己設計同生產咁多o野來賣, 好有特色! 不過咁多, 聖誕市場完佐可能都賣唔晒啵回覆刪除
用食用餅做的裝飾, 唔怕會招來老鼠? 香港咁熱, 掛一兩日恐怕會引來大堆烏蠅蟑螂,挂完恐怕都唔可以食回覆
其實我冇乜見過老鼠架,天氣凍就更難有lu刪除
好鬼鐘意佢地D酒杯回覆刪除
多嘢睇得來唔太迫,逛起來都好舒服呀~~回覆刪除回覆
係呀,睇同影相都冇壓力呀刪除
我想食炭燒魚;brottopf好靚,但廚房無位擺,睇吓唔買都好.回覆刪除回覆
啲嘢好靚呀,不過買完又要揾位擺,唔用又會俾人話,都係睇吓影吓算lu刪除


text:
升小一啦~
暑假要幫小齊買書包!
雖然最後o係書展買左,
但我其實搵左好耐, 都搵唔到一個我覺得好 perfect o既
甚至而家買左呢個都唔係
幫小齊買書包點解咁難?!
佢太細粒啦, 但小學d書又好大本, 唔大又驚裝唔晒, 書包起碼要高40cm左右先OK
試過某個比較多好評o既牌子d款, 太大
佢試揹之後好似揹住個雪櫃出街, o係後面望好似剩係個書包o係度行咁...好詭異~
成日聽人地話小學d書會好多好重,
要揀有護脊o既書包, 所謂符合人體工學,
令重量平均分配, 唔好影響脊骨健康
我地試過 B字頭, SPX, 7 , 最後揀左 Ergobag
我其實都係參考其他人同埋上網睇,
當然唔少得比小齊親身試,
試左之後小齊話覺得呢個牌子"咩"得最舒適
經過今次選購之後我發現護脊書包都有D 共通點
1. 多數都重過無護脊功效o既書包
2. 多數都有腰帶 (原來都幾重要, 原理就好似BB 揹帶/HIP SEAT咁, 有腰帶真係可以卸力)
3. 多數都好貴! (唔睇都唔知而家D小學書包咁貴)
我暫時未知小齊每日返學要拎幾多書?!
本來我諗, 佢坐校車都係返學上落樓梯果下重一陣啫, 書包唔駛咁講究?!
但後尾做下 research 又睇多幾款, 都係算啦日日用, 寧可信其有(用),
照買護脊書包啦
睇左幾個牌子, 有d太大, 有d太重, 有d太多人用, 有d comment 話易爛, 有d我覺得唔靚...
最後剩落o黎o既佳麗剩返呢兩位~
揀呢個牌子係因為佢個肩帶真係可以跟身高調節, 其他牌子無 (小齊由最低個高度用起)
而且佢個磁石扣幾得意! 我睇YOUTUBE 片發現, 之後我都忍唔住玩左幾下
仲有當然就係因為小齊試左話呢個牌子話最舒服 (媽媽按: 亦最貴~)
不過我無話佢聽價錢, 叫佢揀自己覺得最舒服果個
本身我就 prefer 紅色呢個 ergobag cubo 款,
因為免"索繩" 一打開就OK, 易拎易放, 物料亦比較挺身
但小齊自己話鍾意藍色波點, 咁好啦你用, 就比你自己揀啦
最後就揀左呢個藍貓貓款, 小齊好滿意
書展有85折叫比門市平左 5%, 盛惠$1,088 媽媽忍痛付款
書展果日即刻派用場, 裝返小齊自己揀o既書!
之後小齊返屋企就成日試個書包扣, 同放D書入去試, 玩個不亦樂乎
仲話第2日出街要用
真係傻妹o黎, 第時返學用到你唔用啦!


text:
媽咪姐
《巨輪》嚟喇!鍾嘉欣齋咀 陳展鵬搶鏡
歐陽震華同關詠荷嗰套唔特別好睇,又唔太難睇嘅《情逆三世緣》無聲無息播完,接住播出嘅係跨年代劇《巨輪》,個個主角由廿幾歲演到五十幾歲.早前有傳無綫為捧鍾嘉欣做視後,特登將原來係台慶劇嘅《巨輪》提前推出,幫佢造勢.不過計媽咪姐話,查實係捧陳展鵬(煎 pan)呢隻黑馬至真!
媽咪姐八到今次飾演警察嘅煎 pan,為人急功近利,有份正職都唔心足,仲想搵大錢,同名媛貝安琪打得火熱,搞到女友鍾嘉欣傷心欲絕.最賤嘅係佢炒燶孖展,竟然諗到綁架親細佬蕭正楠同嘉欣 BB攞錢.奸到咁出位,隨時跟住 Sam哥同 Caption Cool,榮升師奶殺手喎!
嘉欣 BB 千金愛上窮警察
嘉欣 BB錫身,只限咀嘴,之不過,劇中飾演富家女設計師嘅佢,餐餐做人質,要喺十幾層樓工廈外,同救佢嘅窮警察陳展鵬吊足成日,又事必要喊,都咪話唔辛苦!
陳展鵬 貪錢搭上貝安琪
之前做開律師醫生正人君子嘅煎 pan,今次做壞男人,為求攞着數,瞞住正印鍾嘉欣,搭上市公司 CEO個女貝安琪,車輪咀不停!佢都話呢次係拍劇以嚟最激.咦,挑戰好咀得嘅馬明喎!
蕭正楠 忠忠直直賣糖食
蕭正楠係就係俾陳展鵬搶曬鏡,但佢扮演嘅澳門窮小子,其實係套劇嘅贊助商,澳門鉅記老細嘅投射,所以有大把相關廣告拍,有錢賺又吸人氣,都 good㗎!
綁架爭女一鑊熟
除咗火辣片段,兄弟情仇,警匪大戰呢啲經典嘢, TVB又點會漏咗你呢!今次最搏命嗰個,梗係煎 pan,做完警察又要做綁匪,追趕跑跳吊做齊.最後,就梗係邪不能勝正啦!你睇緊嘅係 TVB.


text:
A貨小寶陳嘉佳打橫瞓
同一個場景,同一件旗袍,差不多甫士,不過今次就轉由細細粒演繹另類「女神」,好「 fresh」呀!
封面
好想同謝安肥瘋狂美圖
扮過功夫熊貓,又扮過本地樂壇天后容祖兒,仲扮過國際巨星 Lady Gaga嘅細細粒(陳嘉佳),唔靠個樣搵食,靠扮嘢可以人人拍爛手掌,加上最近大結局套《老表》做「周麗敏」開口埋口 Vivienne,又同 Bob激咀搶晒鏡,細細粒唔再係二打六.
喺大台成功升呢,細細粒更努力減磅,結果成功搣咗 30磅肥膏,更信心十足應本刊要求,去同一場地學女神謝安琪着旗袍變 sexy女人,真係交足戲㗎!
由細到大都係巨碼肥妹身形嘅細細粒,體重一直徘徊 200磅高危磅數,雖然身體未有響警號,但過肥始終對身體有影響,所以細細粒最近就立下決心減肥,仲轉食素菜,最終搣走 30磅肥膏,踏出瘦身第一步.
天生不是女神
細細粒扮嘢方面駕輕就熟,但今次扮高登女神謝安琪,仲要係索到核爆嘅旗袍噴血 look,細細粒就話:「自己同『女神』兩個字真係大纜都扯唔埋!」但仍勇於接受挑戰.
不過細細粒就算減咗 30磅,仍擔心會擠晒啲肥膏出來,嚇親人事小,傷自尊心先係問題,最後細細粒都成功穿上 sexy旗袍,發揮女神「 BB」味道.「雖然瘦咗,不過都係冇異性追我,我自己工作行先,唔心急拍拖.男朋友就只得一個要求,就係要真心對我同錫我.」冇拍過拖嘅 29歲細細粒,幾時先有初戀呀?
好勉強
扮嘢又上到位喎!
細細粒憑《 Sunday扮嘢王》打響名堂,節目出街後多咗好多商演活動,原來細細粒唔只演得,仲好「唱」得,分分鐘下年樂壇新人就係佢!
「一路扮開嘢!」
細細粒扮完高登女神謝安琪,轉頭就要扮萬綺雯喺《老表,你好 hea!》嘅靜雯 BB,一時溫柔一時就兇神惡煞,雖然難度增加,不過唔使着旗袍,簡單以恤衫牛仔褲加風褸出場,細細粒即刻「淨心 BB」上身,仲好快就投入火爆齊靜雯的角色.對於扮完兩個唔同類型嘅人有咩感覺,細細粒就答:「自己一路都有扮開嘢,所以𠵱家對於扮邊個都冇乜特別感覺」
其實貪靚係其次,細細粒減肥為健康,佢仲成日都 keep住 check,好在 8月先 check過冇三高,但都係減定啦,話唔埋索過索 Kay都有機呀!
扮《老表》靜雯:冇異性追我!
P圖吧!美圖兵團
花姨教 2分鐘 P花眼
講到美圖點少得花姨呢?上週花姨嘅美圖一出,即成為圈中唔少惡搞對象,花姨話初頭有少少唔開心.她說:「我兩個仔話,媽咪你又搞咩嘢呀,其實我冇放上網,係有記者有我電話,見到我 WhatsApp圖像攞嚟做新聞.初頭有啲唔開心,但後來咁多人跟住玩,我又覺得令大家開心啦.」花姨當日仲親自示範點美圖,相當熟手.


text:
2015年11月13日星期五
松露醬 & 魚子醬
之前老表送咗樽魚子醬同松露醬俾我,都搭配過唔同類形嘅食材.
2015年11月10日星期二
橄欖油消化餅
前排世衛公佈,加工肉類食品屬於致癌物質,其毒性相當於石棉,香煙同酒精,初時聽到報導都唔覺得好意外,但跟住聽埋落去,話牛肉,豬肉等紅肉都屬於致癌食品,呢樣就真係有啲 shock,話因為多攝取紅肉脂肪就會致癌.雖然我自己一向都少食,但真係估都估唔到有咁大殺傷力!查實間唔中先食一次加工醃製食品都唔會食壞人嘅,又唔係叫你日日食,都唔使話驚到要謝絕所有加工食品,我成日都話,食煙嘅人未必係肺癌死,飲酒嘅人亦唔一定會死於肝癌,正所謂該死就唔使病,食幾多著幾多都真係整定嘅!!
識整西點的話就肯定知道一定會用到大量牛油,不單只口感鬆脆,仲會增加成品香味,但對我嚟講嗰種唔係香而係臊,所以我已經無用好耐,真係頂唔順佢嘅味道,而且都係屬於動物性脂肪,多食都無益.本來用 margarine 代替就最啱,臊味奶味都無,不過有反式脂肪就仲死得人多,都係盡量少用,所以我整西點盡可能都係用液體油,唔單只係麵包同 muffin,就連餅乾,批底同 scone 我都試過用液體油整,效果有時比起用牛油更加鬆脆,真係好奇怪!
肩頸按摩器
長期性頸膊痛真係好困擾,而且亦確確實實咁體會到以前成日聽到老人家所講嘅 "仲準過天文台",更重要係,頸膊痛亦係其中一個導致到我成日頭痛嘅原因!以前曾經有段時間跟媽咪一齊去做推拿,嗰段時間係成世人覺得最舒服,唔單只少好多頭痛同頸膊痛,成個人都超精神爽利,完全無任何倦意,不過可惜收費極貴,幾百蚊粒鐘,兩個人夾埋做一次就過千喇,所以後來老竇被公司裁員之後,我哋都無再去推拿,因為唔敢亂洗錢,玩唔起!!
老竇都知我長期性頭痛同頸膊痛,所以早前搭個朋友買咗部肩頸按摩器俾我,聽佢講國產貨好似平過韓國貨差唔多一半,超級抵用,但其實講真呀,依家幾多大牌子貨品咪又係 made in China,反而仲要俾好大部份廣告費㖭!!雖然機器始終唔敢人手咁好,但都仲好過無,按摩完之後真係舒服好多,頸膊肌肉都鬆好多.
2015年11月8日星期日
又做義工
老表話我呢排多咗出街 (其實佢意思係話我多咗出外活動),梗係啦,依家大把時間量地同拍烏蠅,吃喝玩樂同 shopping 又唔多啱我,咁做義工就最好不過啦,有意義之餘又可以打發時間,幫到人又幫埋自己,何樂而不為呢!俾著以前,請得郁我呢個宅男都真係唔易㗎!! :D
上次幫 Pinkdot 做義工時,周圍都係英文人,估唔到今次就全場都有好多 "煲冬瓜" 人,因為其實好多台灣同內地嘅 LGBT 團體飛過嚟參加遊行,加上本地好多專上學院都有收內地學生,所以國語人多都唔出奇嘅!反而值得欣賞嘅係見到都有啲父母帶埋自己仔女一齊嚟參加遊行,從小就教識佢哋社會上嘅多元性,對自己人多啲理解同明白,就可以減少誤解同恐懼,繼而減少歧視!
上次幫 Pinkdot 做義工時,周圍都係英文人,估唔到今次就全場都有好多 "煲冬瓜" 人,因為其實好多台灣同內地嘅 LGBT 團體飛過嚟參加遊行,加上本地好多專上學院都有收內地學生,所以國語人多都唔出奇嘅!反而值得欣賞嘅係見到都有啲父母帶埋自己仔女一齊嚟參加遊行,從小就教識佢哋社會上嘅多元性,對自己人多啲理解同明白,就可以減少誤解同恐懼,繼而減少歧視!
2015年10月25日星期日
與兩老短聚
見到寫住兩老,咪以為係講緊我媽咪同我老竇呀,我邊有咁好福氣呀!!係老友 Winnie 同老表 Lily 至真.
因為老表即將獻出佢嘅第一次,要公開演奏呀,所以咪特邀老友呢位老師過嚟聽吓佢彈成點囉,順便俾佢實習一下面對人彈琴的壓力.
2015年10月21日星期三
水瓜 & 浦瓜
今朝一早起身過去同 Ryan,Rylie 兩兄妹上堂,教完之後順便喺佢哋住個屋苑街市度買埋餸先返屋企.經過菜檔見到兩款好少見嘅瓜,印象中屋企附近個屋邨街市未重建之前都只係見過一,兩次有得賣,但我自己就真係完全未食過喇!我問菜檔阿姐呢兩款係咩瓜,原來一隻叫水瓜,另一隻就叫做浦瓜,阿姐話可以炒又可以滾湯,見價錢又唔係貴,兩款都係賣 $7 斤,所以各買一隻試試.
講開啲少見嘅瓜,我記得細個時媽咪間中都會買一隻叫白瓜嚟炒餸,好似依家唔見有得賣嘅!?
2015年10月13日星期二
泡菜熱狗 Kimchi Hot Dog
2015年10月11日星期日
老友烘焙學校新張之喜
2015年10月5日星期一
黃薑麵包
橙皮朱古力香蕉鬆餅 Candied Orange Peel & Chocolate Banana Muffin
訂閱: 文章 (Atom)


text:
( 18-may-2011 wed )
今朝等過馬路嘅時候 見到要坐嘅巴士啱啱開走 咁我都轉搭地鐵 lu 反正今日超涼爽 仲覺得有 d 凍添呀 ~
好耐無食扒芝腿治 我覺得塊麵包細咗囉 不過算好架喇 無加到價 ~
無無聊聊等到 lunch 喇 同個同事一齊等 lift 但就係我到先嘅 佢無叫我呀 仲背對背添 人地以為我唔識 佢仲離奇 我入 lift 佢都唔望 繼續等佢自己果部 lift 不過我都唔鍾意呢個同事 所以我都無叫佢 天呀 可唔可以比個正常嘅同事我呀 ~
呢個同事個口好臭架 所以我叫佢做 " 渠王 " 咁我同 8 卦 msn 都無人知講邊個嘛 我最唔鍾意 "渠王" 就係佢好假 無人喺度嘅時候 同我講嘢黑口黑面 但有人呢 就笑哂口 咁佢咁樣做 我都咁樣對佢 所以我都覺得自己好假 但對住呢 d 人我又笑唔出囉 ~
我晏晝想食炒米粉 點知又無喎 但唔想食飯同意粉 好似好飽咁 所以買咗吉列豬扒泡菜拉麵 估唔到都好飽下 ~
今晚係最後一日番輔導 同埋今晚要考試 7 點半先開始 我今晚無都約大食表妹食飯 因為佢夜晚會同同學一齊食 我難得清靜呀 ~
行咗一陣 之後仲有大把時間 所以我去麥記食嘢喇 hea 到 7 點再行十蚊店 之後大食表妹 join 埋我一齊番學呢 ~
牧師派番之前做功課嘅成績 估唔到都有 23/30 & 24/30 我好開心架 因為我覺得其中一份成績應該會好差咁囉 無心機做嘛 ~
7 點半開始考試 8 點 15 分就對卷 之後可以放學 lu ~
難得功課成績唔錯 又難得今晚咁早放學 所以去金滿堂買糖水番屋企食 當慶祝咁啦 哈哈 ~


text:
安格斯牛扒薯仔 - ok 啦
黑豚肉配蘋果醬 - 痴住骨嘅肉好似生生地
黑松露野菌意粉 - 呢個最正啦 好濃味 同埋好多料
芒果拿破崙 @ 龍島 - 完全得一個甜字 搵粒芒果都難 食完好鬼漏
( 31-mar-2012 sat )
又係 8 點起身 所以就要縮短食早餐時間喇 ~
阿 head 同老闆唔喺度 我可以全日網上行 free 爆呀 ~
放工即走啦 因為要幫家姐買靚菜 所以我都買埋聽日煲湯料 唔駛又行多次我最憎嘅街市 點幾鐘去到 其實無咩人 我見到得 2 個人行咋 因為好多檔都休息 魚檔唔開就最好 唔駛濕立立 最緊要係唔駛同人迫 ~
買完餸番屋企就 hea 陣 等埋家姐黎到就出去茶餐廳食 tea 喇 ~
吉列魚柳拚薯條
牛扒拚薯條
酥皮蛋撻
味菜牛柳絲伊麵
今晚同 菜菜仔 慶祝生日 所以約埋朋友 meme 一齊出去朗豪坊食飯喇 ~
我同里奧大人早 d 出去行陣 佢話去電腦中心買機袋比我 不過我話唔要喇 成 $300 又唔係靚 又裝唔到 spare 電 咁同我原裝袋無分別 其實之前喺 Log-on 睇中咗個真皮套 不過差唔多 $800 但又係裝唔到 spare 電 又係唔要得 咁都好 可以慳番筆 ~
7 點去到朗豪坊 我地 book 咗 7 點半 我話行陣先 點知太多人 令到我好唔想行 有 d 掹 諗住直接去餐廳坐 咁啱 meme 打黎 所以就一齊去買生日蛋糕仔先上去囉 而菜菜仔兩公婆差唔多 8 點就到喇 ~
間餐廳好有情調架 但樓下餐廳搵人唱 live 囉 有佢聲無我聲啦 所以要好大聲先傾到計囉 ~
食到尾聲 菜菜仔話想叫甜品 里奧大人好醒水叫人拎蛋糕出黎 佢好驚訝呀 估唔到嘛 ~
呢餐加埋切餅費 $50 埋單 $ 1250 我覺得唔值 又唔係好食 又嘈喎 根本好難傾計 ~
食完都差唔多 10 點 我地都各自歸家喇 同里奧大人坐小巴番屋企 都係果句啦 超勁快呀 ~


text:
脆奶京都骨
( 27-NOV-2014 THU )
又係 9 點起身 又係 KFC 食早餐 但估唔到又食唔厭喎 勁 ~
食完早餐諗住打比媽咪 問佢要唔要東海堂 d 蛋糕 但咁早打比佢 驚以為我咩事 點知無耐媽咪就打黎 話今日都係唔去大家樂食 tea 一陣去嘉豪飲茶喎 咁我順便問埋佢要唔要蛋糕 呵 ~
番到屋企沖涼 抖陣又去嘉豪攞位 依家多數拎本食譜去酒樓睇 咁唔駛咁悶嘛 同埋真係買咗好多食譜都無睇過 咁唔係咁好囉 睇定 d 食譜 咁番工唔駛諗煮咩 都唔錯架 ~
煎羅漢腐皮卷
星級點心拚盤
艇家蒸蘿蔔糕
干燒伊麵
孖 "邊" 好鬼 哈哈
桂花紅豆糕
飲到 2 點 同媽咪一齊搭車番媽咪屋企 之後陪媽咪去百佳買埋嘢就番屋企喇 ~
睇緊電視 家姐打比媽咪 之後聽媽咪同家姐講話唔捨得我 所以呢排都會同我飲茶 嘩 我其實都係架 雖然我真係飲到驚 但好難得放假嘛 所以之後番到要自己一個人食 都覺得會有 d 唔慣囉 ~
話咁快就 6 點半 又出發去嘉華喇 家姐今晚 6 點 45 分就到喇 勁快 ~
家姐話想買蛋糕 咁佢突然醒起我整咗 d 嘢比佢食 但佢唔知咩黎架 因為我只係 whatsapp 比佢睇 無講佢知係 d 咩 咁呢 我有比媽咪家嘛 所以叫佢唔好同家姐講話係糯米糍 點知最後佢都講咗出黎 不過佢唔係有心嘅 因為佢都聽到家姐話我整咗 d 嘢比佢 媽咪話唔係蛋糕係糯米糍黎架 當媽咪講話唔係蛋糕嘅時候 我已經 hey hey hey 示意佢唔好繼續講 點知佢喺自己世界 仲要好完整咁一句講哂 " 唔係蛋糕係糯米糍 " 哈哈 真係衰收尾 哈哈 ~
食完就番媽咪屋企拎湯 坐多陣 差唔多 8 點半就走 lu ~
里奧大人 8 點半先放工 我番到屋企都 9 點幾 之後佢都番埋黎 咁我都沖涼 lu ~
我都好耐無食車仔麵喇 所以食番幾啖
尋晚食剩咗碗炒飯嘛 咁聽日又係同媽咪飲茶 又無時間食 所以食埋去啦 食剩幾啖 真係食唔落喇 好在頭先同媽咪食飯 特登唔食飽呢 ~
出咗成日街 雖然都係坐同食 但其實都幾攰 哈 所以都係 11 點幾瞓啦 ~


text:
( 7-jun-2009 sun )
今朝 9 點電話響 原來憬我加拿大嘅堂妹打黎話畢業喇 噢 其實我好眼瞓架 但難得咁乖女打黎 所以傾咗 40 分鐘 傾完瞓多陣就同里奧大人食早餐喇 ~
今日無番教會 食完早餐就要出去陪媽咪 因為唔識滴眼藥水呀 ~
( 我嘅早餐 - 法腸 + 煙肉 + 蛋公仔麵 - 我覺得條煙肉擺得好核突 成條脷咁 )
( 所以我擺好 d 我覺得靚好多呀 同埋估唔到有咁多公仔麵呢 )
( 里奧大人嘅早餐 - 炸菜肉絲米粉 - 我覺得 d 肉紅色好恐怖呀 )
( 牛油多士 )
好小星期日唔同里奧大人一齊過 有 d 唔慣呢 ~
買埋 lunch 比媽咪 之後佢就瞓覺 我就睇雜誌 真係幾嘆喎 如果我喺自己屋企實唔會咁 因為會忍唔住執呢樣執果樣架 天生賢妻格 無計 ~
等埋媽咪起身就去大家樂食 tea 啦 同媽咪由 3 點傾到 5 點半 估唔到傾咗咁耐 ~
( 燒鴨瀨粉 )
( 蜜汁烤雞翼 + 脆皮腸 )
( 薯仔沙律 )
( 珍珠奶茶 & 香茅青檸紅茶 )
坐得太耐 所以一齊散下步 幫媽咪買埋晚餐 滴埋眼藥水就走 lu ~
約咗家姐一齊晚飯 所以叫里奧大人早 d 去 Shakey's Pizza 等位呢 但估唔到 7 點都可以揀位坐喎 怪 ~
今次食 2 人套餐 再加 2 件脆雞 夠哂飽呀 ~
呢晚太熱氣咁 所以番到屋企食杯乳酪 不過唔好食嘅 ~


text:
2014年7月10日 星期四
焗叉燒 + 蠔油燜節瓜 ( 10-JUL-2014 )
( 10-JUL-2014 THU )
尋晚半夜三更里奧大人去廁所 咁我又去嘛 之後同佢講話頭先發夢阿根廷贏荷蘭 2 : 1 佢居然問我邊個入球 笑死我啦 大佬 發夢架咋 同埋我話發夢都係睇報紙先知道賽果囉 佢話驚我睇到係馬勒當拿入球喎 痴線 ~
咁今朝佢起身 睇下錄唔錄到波 之後佢話我無發錯夢 整佢咩 講比我聽做咩喎 我唔要知賽果家嘛 ~
今次食早餐嘅時候都照睇電視 lu 反正一陣番到菇場都會知賽果 ~
邪啦 番到菇場都未見阿賓 唔睇賽果佢就講 睇咗反而佢又遲到 哈哈 算啦 ~
菇場唔忙 可以做自己嘢 今朝飲熱檸茶 所以有 d 眼瞓咁呀 ~
Lunch time 出去食 搭 lift 有人話阿根廷贏 哈哈 即係我係咪都會知賽果 但其實要避都避到嘅 出街就全程聽歌 唔睇報紙 番工就唔上 FB 同上網 番到屋企唔開電視 無消息收到喇啩 除非里奧大人口多多唔覺意講比我知囉 ~
食完行陣就買飯比 PMS 喇 大熱天時出街真係好辛苦 成身汗呀 慘 ~
終於放工 今晚又去徑步 不過好焗 所以徑 3 個圈就番屋企 lu ~
沖完涼預備好晚餐 今晚 7 點半就開飯喇 我自己食先 因為里奧大人要 8 點先放工呢 ~
是日懶餐 - 焗叉燒 + 蠔油燜節瓜
焗叉燒 - 其實諗住買半肥瘦梅頭 不過佢比咗瘦嘅 咁是但啦 今次都 ok 喎 無咁鞋 同埋我加咗 d 汁 里奧大人話甜甜地幾好味 ~
蠔油燜節瓜 - 今次煮到好深色 所以有 d 鹹呀 ~
里奧大人食完嘢都差唔多 9 點 之後我洗埋碗 沖埋涼都 9 點半 叫里奧大人都快 d 沖涼 因為要睇波嘛 ~
經過尋晚巴西嘅慘敗經歷 阿根廷同荷蘭都係守嘅居多 所以有 d 悶 咁又係嘅 攻未必贏 但唔守就一定輸囉 之後睇埋射 12 碼 果下真係好刺激緊張 因為我今朝睇電視只留意邊隊贏 無留意 12 碼係幾比幾呢 阿根廷終於贏啦 里奧大人不知幾開心 ~
睇完都 12 點 要即刻瞓覺喇 ~
2 則留言:


text:
炸雞球咖喱飯 ( 2 級辣 ) ( $60 ) - 好香 好溫和 里奧大人至啱食呢
牛肉奄列咖哩飯 ( $65 ) - 無得揀辣架 不過我覺得 d 牛都幾羶囉
例湯 - 無味道嘅
迷你沙律 ( 芝麻醬 ) - 無特別丫
雪糕 ( 曲奇妙趣 / 士多啤梨 ) - 估唔到有兩個球囉
凍咖啡 - 都唔好飲嘅
( 12-nov-2012 sat )
今朝要番工 但老闆佢地 off 所以 8 卦就約我一齊去食早餐 包唔會見到老闆啦 ~
菇場忙到丫 我後面個同事又無番 我要搵嘅同事又 off 所以我都無乜點做嘢 盡情上網呀 難得後面無人昅住哂 ~
放工去睇中醫 睇完就約里奧大人去麥記食嘢 因為前幾日早餐已經想食魚柳包 不過又唔想食薯餅 但散叫又貴 所以 lunch 食就好最喇 ~
Shake Shake 薯條 ( BBQ 蜜糖 )
我超鍾意食薯條點芥辣 但要比 $1 如果唔駛錢更好 哈哈
番到屋企就煲中藥 今次用電壺煲呀 唔駛睇火好方便 又唔駛開煤氣咁貴 時間又差唔多 唔錯唔錯 ~
里奧大人做公司嘢 我就熨衫同做家務 之後再煮埋蕃茄肉丸意粉比媽咪 家姐又話想比 d 姐夫食 絕對無問題啦 反正煮開 搞掂哂就同里奧大人一齊出門口 順便兜埋家姐去探媽咪 lu ~
見到媽咪都幾精神 有胃口食嘢 只不過有 d 頭暈 可能耳水不平衡 問咗醫生 但醫生又無答 唉 ~
無啦啦超勁想食冬蔭功河 但里奧大人就唔多想 之後家姐話食 COCO 咖哩屋 又好提議喎 佢話之前食過 5 級辣 話好味 所以佢成日再想食 不過無對手 ~
我地又係 7 點 50 分走人 咁就車等人 唔係人等車 香港咁多交通工具 我最鍾意搭 van 仔 因為夠快同埋實有位坐 但最憎一樣嘢係叫落車嘅時候 有 d 司機無反應 真係唔知聽唔聽到囉 同埋如果唔熟落車地方 真係好驚唔知邊度黎囉 ~
去到 COCO 都幾多人等 差唔多等咗半個鐘 不過傾下睇下都好快到我地呢 好感恩有卡位坐添呀 ~
家姐講明食 5 級辣 里奧大人就 2 級辣 我就話食咗點辣先再叫呢 反正 share 食 ~
我話食完想去 Jusco 買嘢 因為收到 SMS 話連續 3日感戲日 所以又有 95 折 去到無咩人喎 咁大家一齊格價嘅時候 我突然心血來潮再睇多次 SMS 原來係下星期先開始 之後佢地就係咁話我成日睇錯嘢 唔好信我咁喎 ~
家姐要黎拎長通粉 所以就一齊坐地鐵番屋企 之後話想睇電視 因為有鬼片 其實都唔係鬼片黎嘅 個戲名有個兇字 又唔係個凶字 再睇多陣知道唔係鬼片 我叫佢番屋企好過啦 所以佢都走 lu ~
里奧大人去跑步 我就拖地 今晚飲咗咖啡都唔係點想瞓添 但上次飲又無嘢架喎 ~


text:
( 19-MAR-2013 TUE )
真係好驚呢 d 天氣 潮濕又無風 搞到個人瞓得唔好 無咩精神咁呀 ~
早餐食奶油多 離譜呀 1 個月之內加咗 $4 由 $14 加到 $18 唔怪得我入去時小咗咁多人啦 如果同區咁嘅價錢 可以有好多選擇嘛 ~
( 我初初以為佢比咗鮮油多呀 咁我即刻睇張單個價錢係 $18 之前係 $16 嘛 咁鮮油多比普通多士又貴 d 所以再睇埋餐牌 先知又加 $2 )
喉嚨有 d 唔舒服又頭痛 即飲杯 Hot Lemon 如果可以沖埋熱水涼之後瞓覺 幾咁好呢 ~
今日有 lunch box 食完已經 1 點幾 無得落去行 lu ~
朋友 msn 我話稍後有狂風雷暴大驟雨 3 點幾無啦啦行雷 之後個天黑哂同勁大雨呀 雖然我知呢個星期係會落雨 但無諗過會咁勁囉 ~
放工即走啦 約咗媽咪工人拎嘢呀 其實好感恩 今晚我真係好唔想煮 好想休息 點知媽咪煲咗湯 又順便幫我買埋餸 咁我都可以舒服 d 唔駛行去買餸 唔駛買有得食喎 幾咁嘆呀 ~
是日懶餐 - 滷水雞翼 + 菜心 + 白果腐竹薏米豬肚豬骨湯
滷水雞翼 - 媽咪喺酒樓買架 我之前食過覺得好好食 所以媽咪又買比我喇 ~
菜心 - 媽咪幫我切埋 我就咁浸下就得 我懶到就咁淥就算喇 薑都懶得拍 ~
白果腐竹薏米豬肚豬骨湯 - 呢期媽咪好鍾意用豬肚同粉腸煲湯 我開始飲到驚喇 最搞笑係里奧大人以為係白果腐竹糖水 又真係幾似嘅 ~
里奧大人 7 點 45 分放工 咁就好喇 咁我搞掂哂嘢 沖埋涼都未到 9 點 起碼有 2 個鐘頭私人時間 佢又唔駛做公司嘢 咁一齊睇下電視 不過里奧大人好衰架 成日睇無線 d 電視劇集就會駁三駁四 我話做戲係咁架啦 駛咩咁認真 最大問題係影響到我嘛 所以佢即刻睇用 Ipad 睇其他嘢 ~
11 點即瞓喇 今晚要開冷氣 無風真係好難頂 ~


text:
自去年台版怪物彈珠大改版
搞到多人遊玩系統唔同哂
就正式同佢割蓆
話說我終於刷到第一隻極運
諗住大哂啦可以周圍R場打素材
佢就改版,嬲到我放棄我呢個刷左好幾日的露西法首抽acc
之後就轉玩夢王國與100位王子殿下
一安裝好,完成教學,儲珠抽第一隻寵
就係一隻五星王子奧里恩
第一時間上網起佢底,先知原來係果時隻game得6隻5星,好稀有
但我想要的是蓋伊里
只好備份了奧里恩的account,再刷首抽
之後我花了兩星期,刷了約百幾二百次首抽
才抽到兩次首抽5星,但都沒有蓋伊里份
心灰意冷之際又想起,原來我之前第一次玩就抽到奧里恩真係好好彩
既然咁有緣就用奧里恩開始玩喇,感情可以慢慢培養
由上年10月一路玩到而家,終於到3月抽到2隻蓋伊里啊
不過人生完滿之後就熱情減卻,冇之前玩得咁投入
時間多左就搵番之前個怪物彈珠acc黎玩下
諗住入去拎下石然後抽哂佢,因為抽野係呢D遊戲最大樂趣
唔知係佢個機率調高左,定係感激我回歸
我竟然又抽多左隻露西法…
仲比我抽埋我之前用左200石都抽唔到既羅密歐…
卑彌呼又抽到兩隻…真係每次10抽都一定有5星
不過怪物彈珠我依然都係冇乜心機經營
王子又玩到有D想棄坑
所以又搵下心跳回憶GS3出左漢化未…原來仲未…
不過原來舊年出左英文版,立即狗衝
一開始是想攻紺野學長的
但當我實行運動指令,遇到放學後在校門口派傳單宣導柔道部的不二山嵐後......
我就被不二山拐走了…原因如下
(1) 佢話柔道部得佢一個人時我覺得好好笑
(2) 佢話我係唯一會留低聽佢講野時好好笑
(3) 最後佢邀請我做柔道部經理,要我即時做選擇,我就選擇答應了
於是就加入左柔道部
當時柔道部是一人會社,連社團教室都冇
三年入面一齊由零開始去經營,踢人入部,一齊訓練,一齊宣傳,呢D都係兩人美好的回憶
仲睇到好多賞心悅目的賣肉場面,仲可以幫佢按摩
這是我最喜歡的事件和CG
攻完不二山,我下一位目標唔係紺野學長
係本作兩位王子之一既櫻井琥一
因為攻不二山時,同佢唔多唔少有D互動,
然後我睇番幾年前自己對GS3角色評價,我話覺得佢好熟口面但唔知似邊個
而家我終於知啦…就似係幽游白書既戶愚呂弟
再加埋佢細佬櫻井琉夏
根本就係戶愚呂兄弟既美化版
所以我好想知戶愚呂弟心跳果陣究竟會係點
因為前二作都冇呢種兇神惡煞角色
哇~好可怕的臉~~
但玩落就知佢咁兇神惡煞只係為左保護身邊既人
不良少年的外表只係皮囊,其實好自律守規矩,同埋三年成績都係中游而且冇唔及格
所以對佢好感度已經超越不二山同紺野學長XDD
而且佢成日比琉夏既毒舌攻擊果度好笑
同埋佢個大接近頭像真係笑死我,受到極度驚嚇咁
其他角色大接近果陣係咁架嘛
証明佢真係冇乜女人緣,比人調戲下就驚成咁XD
附上不可怕的告白正面照,但話說佢上面果張居高臨下的眼神CG笑左我好耐(對唔住啊琥哥)


text:
2011年11月15日 星期二
人類
咁我未唔出聲囉,
我唔出聲你又唔滿意, 我出聲你又唔滿意,好啦上錯你又插,
客人覆左個貨期,我用e-mail通知廠可以做貨, 你又唔滿意,
要我係程式到備注埋, 好我備注埋你又唔滿意,
我叫咗廠覆我e-mail, 佢地唔肯覆又關我事,
你講到好似係我冇叫佢地做咁, 我好似係度講大話咁,
你唔信你未打上去問囉, 我有証明,
你想我所有e-mail 全部都cc比你,
你想我做到好似牙欣咁, 我冇問題喎,
係你自己做爛個樣, 關我咩事,
講真我返工係求財, 唔係同你求氣,
你唔好在迫我, 你在迫我我真係同你做爛市,
人類.
2011年11月6日 星期日
你究竟想點呀
先生你究竟想點呀, 我已經跟你做法去做啦, 你仲唔滿意,
久唔久就係度同我講你老闆成日問我你做成點,
我同佢講叫佢自己問返你, 先生佢問你呀, 唔係問我呀,
你係佢心腹, 佢唔問你問邊個呀,
把口係你度你想點答未點答囉, 關我鬼事咩,
成日同我講, 我真係好想同你講你好七煩呀,
一陣話我冇對好d訂單, 又話我冇對, 你睇嘢睇得好表面,
唔想成日話我, 你個位又要做好人又要做醜人好辛苦,
捉到我錯處你好開心, 你咁唔鐘意你未唔好做囉,
冇人叫你做喎, 況且我做d咩你都唔滿意啦,
你鐘意d人聽你分咐, 好冇問題我未聽你分咐囉,
有咩事都問左你先去做, 你又唔滿意,
咁你究竟想回呀, 先生....


text:
Thursday, 29 November 2007
逆轉裁判
NDS 出 d game, 十隻有九隻半係垃圾, 但係有個系列我好鍾意, 鍾意佢o既玩法, 角色, 故事, 對白; 第一集o既音樂亦非常出色, 可惜後來越走下坡. 呢個系列o係日本叫逆轉裁判, o係北美叫 Ace Attorney: Phoenix Wright. 呢個 game 入面幾個主要角色我全部都好鍾意, 特別o既係我連主角每一集o既頭號敵手我都好鍾意. 我未玩完第四集, 但係 so far 我最鍾意係第三集, 因為有好多驚喜, 可以控制主角已經死o左o個個女師父, 同埋第一集o個個敵手, o個幾個段落好好玩, 有新鮮感. 而第三集最後o個個故事亦係咁多集中最好o既一段故事, 個結局好感人. 其實呢個系列雖然 d 對白好多都唔正經, 成日搞笑, 但係 d 主角o既經歷都好悲慘, 不過亦因為咁, 而加倍得人鍾意.
成日聽有人講話會為o左 cooking mama 買 NDS, 佢地都痴線. 但係如果有人話為逆轉裁判買 NDS, 咁我覺得都合理, 因為角色故事都令人印象深刻, 只有少數好 game 可以做到呢點.
Posted by Howtindog at 16:56 0 comments Links to this post
Sunday, 25 November 2007
C+偵探
呢齣戲的確有驚喜, 因為姓彭呢兩兄弟, 自從見鬼之後就冇出過好戲, 見鬼2, 見鬼10, 死亡寫真, 阿孖有難, 妄想, 鬼域都認真麻麻, 不值一睇. 所以見呢齣由郭富城主演o既彭氏電影, 本來真係一 d 期待都冇, 點知原來幾好睇. 成齣戲由郭富城一個做晒, 都唔錯, 冇佢之前做三岔口o個 d 誇張難看o既表情; 廖啟智亦好好睇, 觀眾應該都會鍾意佢.
個故事有偵探片原素, 又有驚嚇片原素, 甚至有鬼片原素, 有時又出兩句搞笑對白, 睇得好開心, 由頭追睇到落尾都唔覺悶. 個故事最好就係夠平實, 所以亦冇夾硬扭橋o既必要. 呢齣戲唔係金田一, 觀眾唔使去諗誰是兇手, 只係郭富城查案o既經過, 但係因為個經過不斷出現有趣o既角色, 不斷有驚險事情發生, 所以由頭到尾都睇得投入, 去到結局, 有種好滿足o既感覺. 係一齣觀感一流o既電影.
Posted by Howtindog at 07:34 0 comments Links to this post
Labels: 電影
Wednesday, 21 November 2007
Angry Video Game Nerd: Dragon's Lair
正呀, Angry Nintendo Nerd 最正o個 d review 都係最早期o個 d (我o既飛佛係忍者龜), 又簡單, 又搞笑. 最近呢個 review 有返以前o個種簡單 feel, 令人回味無窮, 個結尾就更加係高潮所在.
Posted by Howtindog at 13:20 0 comments Links to this post
Tuesday, 20 November 2007
死不悔改: 挪亞方舟國際事工
頭先見到挪亞方舟國際事工個網頁有 d 新資料, 講到影音使團自從話"發現"挪亞方舟後有乜搞作. 其實一句講晒, 就係直到今日為止, 佢地都未能證實"發現"方舟, 佢地甚至唔知自己發現o左 d 乜, 但係佢地估係挪亞方舟, 不過就不斷巧言令色俾人一個真係已經發現方舟o既假象, 籌錢都仲算小事, 因為自己唔用腦就俾錢係自作自受, 死在佢地仲叫人信耶穌, 因為方舟已經"證實"係真... 大佬呀, 第日你真正查到話唔係挪亞方舟, 咁 d 因此而信耶穌又如何自處呢? 真係不負責任.
上次佢地話見到o個個望落似係大型木結構o既o野o係新報告中已經冇提及 (有冇搞錯呀?), 今次講o既係第二樣o野, 話有個當地人o係個洞穴中發現有舊化石木, 佢地去搵, 就o係個山洞中搵出一舊 11.5x2.6 米o既化石木. 你估都估到, 佢地一口咬定就話呢舊木來自挪亞o個隻方舟, 因為"亞拉臘山高處的嚴酷氣候,已持續4000多年,令高地缺乏樹木生長". 有趣, 咁我又想問, 創世記 8.10-11 話: "Noah sent out the dove from the ark. The dove came to him toward evening, and behold, in her mouth was a freshly picked olive leaf". 既然該處冇樹木生長, 又何來 olive leaf 咁奇怪呢? 佢地又話, "木結構的龐大體積,亦無法輕易運載登山". 首先, 比起金字塔, 比起長城, 都唔係好龐大, 亦唔係好難運載 je. 最後, 如果世上真係有過大洪水, 即是話世上不知有過幾多木當時被沖上本來唔應該出現o既地方, 你又何解咁神奇可以知道呢塊木就係挪亞方舟上面o既一塊木呢?
Posted by Howtindog at 05:32 2 comments Links to this post
Labels: 教會
Monday, 19 November 2007
閻韋伶: 傻孩子
01.Be With Me
02.傻孩子
03.很用力
04.春夏秋冬
05.Sunday
06.黑白鍵
07.Olivia
08.這裡
09.有一首歌
10.Happy Birthday To Me
台灣 d 人唱歌係幾勁, 好多之前未聽過名o既人出o黎第一張碟, 好多時就好聽過 Parco 同英皇煲到懶係有實力o既人. 之前聽郭靜就已經大為驚艷, 呢個女仔 d 歌又係好聽. 我都係鍾意郭靜把聲同個樣多 d, 但係呢個閻韋伶呢張碟都幾好, 十首歌中, 傻孩子, 很用力, 春夏秋冬, sunday, 黑白鍵 (有 soler 和音!!!), olivia, 這裡, 成七首歌咁多我都覺得好聽.
Posted by Howtindog at 16:55 0 comments Links to this post
Labels: 音樂
每週必聽: 黃毓民頻道
人人都會有 d 每個星期, 又或者每日都做o既o野. 例如我咁, 以前小S 未去生仔, S.H.E o個條悶棍衰婆未o黎搞住晒之前, 我每日都會睇康熙來了, 同埋大小愛吃. 另一件我每個星期一都做o既事就係上 myradio.com 下載黃毓民個節目聽. 唔單止我, 連妹仔都好鍾意聽, 變o左毓民 fans.
其實都唔係個個星期都咁精彩. 有時佢講台灣, d 遠 d o既問題, 佢就會冇咁激. 但係有時講到香港, 大陸之類, 佢真係會講到上晒身, 搞到我地一路聽一路笑, 但係同時又覺得佢講得有 point. 而鍾意聽o既另一原因係因為香港已經冇好似佢咁大膽直接鬧人鬧政府, 陶傑去到盡都係曲線寸下寸下, 癲狗先係正貨. 同埋有時都會被佢講 d o野打動, 好似今日咁, 佢講到有 d 落選o既人打電話同佢道歉, 俾佢"反道歉", o個度真係可以 feel 到佢o既感情, 我就唔信係做戲囉. 佢話下年開始希望會每個星期做三日, 我都希望可以成事囉, 我一定聽.
其實都唔係個個星期都咁精彩. 有時佢講台灣, d 遠 d o既問題, 佢就會冇咁激. 但係有時講到香港, 大陸之類, 佢真係會講到上晒身, 搞到我地一路聽一路笑, 但係同時又覺得佢講得有 point. 而鍾意聽o既另一原因係因為香港已經冇好似佢咁大膽直接鬧人鬧政府, 陶傑去到盡都係曲線寸下寸下, 癲狗先係正貨. 同埋有時都會被佢講 d o野打動, 好似今日咁, 佢講到有 d 落選o既人打電話同佢道歉, 俾佢"反道歉", o個度真係可以 feel 到佢o既感情, 我就唔信係做戲囉. 佢話下年開始希望會每個星期做三日, 我都希望可以成事囉, 我一定聽.
Posted by Howtindog at 13:19 1 comments Links to this post
Labels: 生活
Uncharted: Drake's Fortune
本來呢隻 game 係 20 號先出, 但係 d 舖頭偷步, 一早已經放晒出o黎賣, 所以我星期六已經買o左. 雖然我少玩動作 game, 但係呢隻 game 我好鍾意, 係我最鍾意o既動作 game 之一, 已經好耐冇試過連續兩日勁打機, 一氣呵成由頭打到落尾爆機, 當爆機畫面出現o個時, 真係覺得好滿足.
呢隻 game 好似係遊戲機版本o既 National Treasure 咁, 故事講 Nathan Drake 想搵出同自己祖先 Francis Drake 有關連o既寶藏, 佢有個老老地o既 partner 叫做 Sully, 亦有個女記者叫 Elena 跟住佢, o係尋寶途中又有好多海盜想搶佢 d 地圖... 所以個故事就好似睇戲咁, 有追看性, 想一路睇發展落去會變成點, 而且個 presentation 又同個遊戲本身好夾, 由 game play 轉去 cutscenes, 再轉返去 game play o既轉折非常流暢, 而且個 game 又頭到尾都唔使 save (佢會自動紀錄), 所以會唔覺唔覺就坐o係度玩o左幾粒鐘. 故事以外, 角色亦非常吸引, 主角同個記者妹都好有性格, 有時又會出句抵死對白, d 配音又出色, 所以玩到中段, 已經變得好鍾意呢兩個角色, 變成想一路玩到爆機o既動力之一, 想睇佢地下場如何. 非常期望佢地出第二集, 延續呢 d 角色.
至於玩法, 主要有兩個部份, 一個係槍戰同埋爬o野搵路. 兩樣都幾好玩, 不過我就更加鍾意爬山搵路同埋解謎o既部份, 如果少 d 槍戰, 多 d 搵路解謎就更加合我口味. 其實就係好似 Tomb Raider 咁, 但係就出色好多, 唔會迷路, 槍戰o既控制亦流暢好多.
我兩日勁玩就爆機, 大概十個鐘咁上下. 其實都唔算好短, 比起 Bioshock 同 Metroid Prime 當然係好短, 但係比起 Resident Evil 或者 Metal Gears 就其實都差唔多. 呢個 game o既步伐非常之快, 所以玩到爆機o個時都覺得差唔多. 不過當然, 咁好玩, 的確係越長越好.
Posted by Howtindog at 06:20 0 comments Links to this post
Subscribe to: Posts (Atom)


text:
原帖由 sw 於 13/8/2008 09:37 PM 發表
di輸有馬 我會覺得係初對古馬+狀態回落+比人偷雞
你睇佢一覆卓根本冇問題.......
你再睇清楚兩場有馬既分別 :fff: :fff:
第一次跑有馬 武豐早早就抽左出去蝕位食風 :ggg: 加上早段留得太後(最後) 追上黎晒左d力
跑古馬跑到好似對3歲馬咁 :fff: 自視過高wor :ooo:
再加上前領馬步速控制得好 , 令到跟前馬匹係易跑好多
係轉完第一個圈轉第一個彎之後賽事步速變得偏慢 :kkk:
前面既馬跟得輕鬆 , 而且武豐真係當左呢場係普通賽事
任由大震撼係出面望空仲要大蝕位轉個爆炸彎
係爆炸彎爆唔起就真係無乜幾多剩 :sss: :sss:
反而第二次吸收左經驗 出閘無留太多 , 跟係中後位置
加上放頭馬跑得相對地差 跟住佢既都受到影響
成堆馬都堆晒上前面搏走甩 , 搞到一堆馬跟前
放頭馬頭段亂放 , 之後d步速又快又慢 :jjjj:
扯到前面d馬又上又落 :jjjj: :jjjj:
令到跟係中前位置既馬匹入彎果時堆埋一舊 :llll:
大震撼係大宇宙既絕妙cover之下慢慢推進 :gggg:
轉完大半個彎 一抽出去就成支火箭咁標上去 :dddd:
明顯跑得比上年安全好多 :fff: :fff: 形勢而言都相對有利好多
某程度上真心呼喚能夠嬴 都係因為佢有相當既實力 :iiii:
而且隻馬真係幾全材 前又得後又得 :qqqq:
相對大震撼既一味靠追 , 係有著數既 :rrrr:
果場大震撼係明輸比真心呼喚 , 就算係最佳狀態兩隻馬跑多次 , 都無人可以話邊隻馬有優勢 :gggg:
如果要用咁多原因去解釋一場敗仗 某程度上係因為佢本來就應該輸 :ppp: :ppp:
因為就算係一隻馬王級既馬匹 亦唔可能每場都跑出馬王級既水準 :uuu:
始終 呢場馬都係一個好好既考驗 係之後果年既一個好既試金石 :eee:
以上內容如有覺得廢up 敬請多多包涵 :yyy:


text:
Obama 下禮拜二上台,睇嚟短期都好難有咩「符 fit」 可以幫到手.佢要創造就業嘅方向係正確嘅,但派錢創就業嘅過程係咪咁順利,維京人就有 D 保留. 今日睇報紙話政府可能會設立 Bad Bank,以接收銀行嘅「有毒資產」.呢招都幾絕,banker 當日亂咁借錢出去嘅呆壞帳竟然政府會包底,睇嚟爆破一個泡沫第日又會有個更大嘅泡沫等住俾大家玩泡泡浴.
睇番香港.日前大摩先至唱淡匯控 (#00005) 可以去返 $52,點知高盛禮拜五又開口幫拖,仲將匯控目標價踩至 $49.HSBC 呢舖真係虎落平陽被犬欺.星期五匯控嘅沽空額仲猛增至 5.7億.呢次連環唱淡,前後原因卻有點不同.
大摩預測匯控需要籌錢集資,以增加資本充足比率及資金流量,仲話可能會減少一半股息㖭.高盛則從匯控基本生意談起,話佢嘅風險為總值 1340億美元嘅匯控融資次按業務,同埋 920億美元嘅美國匯豐銀行消費及商業物業貸款組合,所以預期今年可能將出現 15億美元嘅虧損.高盛仲徹底過大摩,甚至預測匯控可能唔會派息㖭.
最幣係匯控唔知係咪有 D 咩原因,暫時仲未有人出嚟講嘢.如果你問維京人咩價位買匯控,唉,家下真係答你唔到.淨係知道咁多股票好買,唔一定要買 HSBC 啩.例如內地嘅基建股可能仲有得升?股民大多有匯豐情意結,淨係見到佢跌到咁低就覺得抵買或應該要買,而唔係用基本分析去睇佢嘅業績.
農暦新年就得,今年歐羅平咗好多,相信都有好多人會到歐洲玩.點解咁講,因為呢幾日維京人托朋友換錢,好多銀行或者找換店都冇貨,有 D 仲話要落 deposit 先肯同你唱,似乎真係好搶手也.好彩維京人算係撈到 D 底咁啦,可以喺 1.31 左右唱咗浸.上次小弟仲醒,唔駛 10蚊港紙換 1蚊歐羅!
歐羅雖然回升,但 1.33 阻力亦好大.短期估計會喺 1.3000 - 1.3300 呢個位整固下先.
祝各位有個愉快嘅周末啦!
Cheers!


text:
2014年1月31日星期五
2014年1月24日星期五
Muffin & Scone
之前無時間整 scone,趁前兩日比較得閒,快啲郁手整番幾件嚟伴南瓜橙醬一齊食.反正都開爐,唔好嘥資源,一次過焗埋 muffin,今次又再整番好耐之前嘅番茄火腿粟米 muffin,不過呢次用咗大半辣椒油代替橄欖油去整,超正呀!!
2014年1月21日星期二
久未露面的 mushroom risotto
好耐無煮呢個 risotto 喇,因為之前用哂啲牛肝菌,但又一直約唔到 Louisa 做交收,所以無得煮囉!直到上個月,卒之到手喇,噚晚就煮嚟做晚餐.
今次呢隻牛肝菌勁香,即使浸透後再煮一段時間,
食落都仲好有菌香味哦,而且價錢又唔太貴,抵!
做法請參考《雜菌意大利飯》.
2014年1月20日星期一
南瓜橙醬 Pumpkin & Orange Jam
2014年1月17日星期五
冬天必食 — 西洋菜
一踏入冬天,我一定會買西洋菜嚟食,因為係我嘅 "賣飛佛"!仲記得初初開始 incharge 個廚房時,以為一年四季都有得食,夏天時搵極都唔見有得賣,後尾先知原來淨係冬天先有呢!雖然對於入廚都唔係完全得個零,但當時真係好多嘢要慢慢學哦!
紅莓肉桂卷
三年前整過一次肉桂卷之後就無再掂呢樣嘢喇,因為當年係跟足食譜用牛油做餡,嘩,難頂到呢,真係一路食一路反哂胃!但係我又一向好少浪費食物,無理由整左咁多個包全部掉哂佢㗎,唯有硬啃,所以一路都無再整,有陰影呀!!
直到最近,又睇番《不使用砂糖的自然派 sweet 甜點》呢本食譜,發現原來都有肉桂卷,個餡係用紅花油嚟整,咁所以我今次就試吓改用橄欖油嚟整,果然好好多,起碼個人食得開心先啦!
一般肉桂卷都會落提子乾,不過咁啱食哂,就隨手用紅莓乾代替啦,整嘢食就係咁靈活多變哦!
直到最近,又睇番《不使用砂糖的自然派 sweet 甜點》呢本食譜,發現原來都有肉桂卷,個餡係用紅花油嚟整,咁所以我今次就試吓改用橄欖油嚟整,果然好好多,起碼個人食得開心先啦!
一般肉桂卷都會落提子乾,不過咁啱食哂,就隨手用紅莓乾代替啦,整嘢食就係咁靈活多變哦!
2014年1月13日星期一
橙皮朱古力咖啡包 Orange Peel & Chocolate Coffee Bread
雜果仁香料 biscotti
2014年1月8日星期三
沙蔘玉竹雪梨糖水
上次就因為要清蘋果而整咗肉桂蘋果蛋糕,今次就到清雪梨.
雪梨,雪耳,沙蔘,海玉竹同南北杏,見到呢幾樣材料,你會諗住點整呢?正常就梗係加嚿瘦肉或豬腱落去煲湯喇!之但係,呢排成日都好易頭痛,加上大懶蟲又成日喺我耳邊做魔鬼,最終意志都係敵不過大懶蟲,少嚿豬肉就自然少啲功夫啦!
加幾粒冰糖,咁就即刻變成滋潤糖水,都唔錯呀!
喺又凍又乾嘅天氣,食完碗糖水即刻又暖又潤哦!
2014 第一爐
噚日卒之都開咗 2014 第一爐喇!
其實都唔應該咁遲先開,原本諗住上個禮拜四 dayoff 就開爐焗麵包,點鬼知起身一睜開眼,個人都未清醒就已經頭痛,見反正都無嘢做,咪迫自己繼續瞓,休息多啲囉!點知一瞓就瞓到差唔多六點鐘先醒,見到個天咁暗,仲以為自己做乜咁早淩晨就起身,再諗清楚,記番起自己曾經醒過一醒時,係見到好猛陽光喎,只不過頭痛再瞓過,所以先知道原來自己已經瞓到傍晚六點.瞓之前見唔到太陽,起身時都係見唔到太陽,你話癲唔癲呀,瞓咗差唔多十四粒鐘!!就係咁浪費咗成日時間,無整到包囉!
訂閱: 文章 (Atom)


text:
炸蘑菇
香煎蟹肉餅沙律 - 個蟹肉餅好鬼漏 @@
肉醬味肋骨雞槌拚盆
芝士白汁海蝦寬條麵 - 辣辣地幾好味喎
番到屋企就整 li 整 lu 11 點先出發去坐 619 等咗好耐車 之後再轉 603 最終都係 12 點 20 分左右先到碼頭 不過表表嘅粥仲未到 所以我地坐喺碼頭等佢呢 ~
今日天氣又係灰灰暗暗 尋晚又夜瞓 有 d 攰 哈哈 希望表表佢地唔攰啦 ~~~~
我地坐 12 點 45 分嘅[快船 1 點 25 分已經到長洲 lu ~
唔想太晏食 lunch 所以即去食嘢 食下傾下 時間過得好快 呢餐麻麻地架咋 希望佢地鍾意食啦 哈 ~
叫咗 1 支大藍妹
唔知咩例湯
小寶急不及待 哈哈
蒜蓉蒸蝦
椒鹽鮮魷
避風塘炒蟹
豉椒炒蜆 ( 加辣 )
蒜蓉炒芥蘭
唔太熱 所以坐出面
咁差唔多食完 里奧大人話去洗手間 之後表表無啦啦好緊張 細細聲同小寶講話無咗張單 咁小寶仲手持蟹腳 食到 lam lam 脷家嘛 嚇到佢即刻抹手走去比錢 笑鬼死我 其實表表同小寶唔係咁緊張 我都唔知原來里奧大人係去咗埋單 哈哈 ~
之後行陣 表表想買平安包 小寶就掃咗雞仔餅同合桃酥同埋一包唔知咩來 好奇怪小寶好小會咁主動買嘢食家嘛 原來佢買比同事食嘅 ~
買完都 4 點 經過允升就食埋甜品先 估唔到要等位 諗住平日 不過其實好多學生都放緊假 哈 ~
感恩等咗無耐就有位 表表相機塊唔知咩玻璃片甩咗出黎 所以里奧大人即出去買 AA 超能膠 咁坐喺度痴實都好丫 起碼唔駛企喺街度咁大風 又多塵 ~~~~
糖不甩 / 楊枝金露
芒果糯米糍 ( 紫糯米皮 ) / 芝麻芒果腸粉
芝麻糊豆腐花 ( 凍 )
呢餐又係小寶請我地 真係太客氣啦 表表唔知係咪喺出發前一星期 練定好 d 眼力 再叫小寶練定好身手鬧快比錢呢 哈 ~
食完諗住行去小長城 經過海灘又影下相 都未去到小長城 表表話已經 5 點 唔怪得個天咁黑啦 咁我地唔去小長城喇 因為來回起碼個半鐘呢 ~
喺度釣魚 ?!?! 實在太神奇喇 @@
咁打道回府啦 想同表表食大魚蛋 其實我都未試過 估唔到真係好味喎 呵 ~
好多人排隊
好幸運呀 因為呢兜係最後呢 我地買完之後就無得買 lu
熱辣辣
拎到 "呢咁 hea" 哈哈 因為好鬼熱呀 又驚趺喎 我地食咗大魚蛋 / 細魚蛋 / 墨魚丸 / 鯪魚球 但我地一致認為最好味係墨魚丸呀 哈
大魚蛋好彈牙呀 又唔腥 都好好味架
咁一路行去碼頭 一路聽小寶講鬼故 佢又細聲 真係要痴到好埋先聽到 人地唔知以為講咩驚天大秘密咁 嘩哈哈哈 ~
佢好勁呀 居然唔驚鬼 仲一路講一路笑 我覺得佢好似講緊笑話咁 同埋佢講鬼故之前加多句係"真人真事" 嘩哈哈 喺你身上發生 我都知係真人真事黎嘅 哈哈 ~
之後坐大船出碼頭 咁架船就定好多 表表無咁辛苦呢 ~
再搭地鐵去銅鑼灣 Outback 其實我真係唔知銅鑼灣有咩好食 我來來去去都係食南記同 Outback 所以今次好懶 仍然帶表表好 Outback 希望佢地鍾意食啦 ~~~~
8 點到 Outback 估唔到要等位 好感恩等咗 10 分鐘左右就有位 ~
一路食一路傾 無啦啦有一剎那好眼瞓啊 燈光太昏暗 加上有 d 攰 呆咗幾呆之後都清醒番 d 咁真係要搵人講下嘢 又輪到小寶繼續講佢工作上嘅"真人真事"啦 嘩 好在我真係唔眼瞓咋 唔係加埋佢 d 聲調語氣 我會即瞓着 哈哈 ~~~~
10 點半 last order 真係唔經唔覺又兩個幾鐘 小寶無啦啦話去洗手間 但佢 d 戲實在太差了 嘩哈哈哈哈 大佬呀 佢同里奧大人今日成日都話去洗手間 去到真係唔知真去定假去 嘩哈哈哈 不過咁 小寶第時一話去洗手間 我地就知咩事 lu 呵呵 ~
同表表一齊搭地鐵啦 不過我地係搭唔同嘅路線 所以一路扶手電梯之後就要分手喇 當然要攬下先啦 真係唔捨得佢地 好似見完無耐就要走咁 堅期待下次我地可以 6 個喺馬來西亞相聚呀 ~
番到屋企都即沖涼 又 12 點先瞓 聽日仲要番工 希望夠精神啦 呵呵 ~


text:
勁量麵線套餐 x 2
台灣麵線 x 2 - 同台灣食嘅味道差唔多 好味呀
招牌鍋貼 ( 10 隻 ) - 都幾多餡 唔錯唔錯
韭菜水餃 ( 5 隻 )
招牌水餃 ( 5 隻 )
綜合丸湯 - 另外叫嘅架 無味嘅
( 9-JAN-2014 FRI )
今朝起身喉嚨有 d 痛 同埋個鼻塞哂 唉 唔方好嘢 ~
本來燉咗肉汁 不過我唔敢飲呀 所以叫里奧大人拎番公司飲 唔好嘥嘛 ~
早餐食腿蛋治烘底 又覺得幾好味噃 ~
番到菇場忙咗陣 之後即沖 Hot Lemon 喇 ~
食完 lunch box 就出去行下 去萬寧買康鈣 C 同朱古力 之後就去買杯奇異果汁飲 $10 杯都算抵 不過原來係得 1 個奇異果再加水 咁就覺得唔係好抵喇 嘩哈哈 ~
抵呀 好似 $13.9/條 同家姐每人 1 條
嘩 飲完杯奇異果汁好似仲衰咗咁喎 變咗係咁打乞痴同流鼻水添 ~
放工即走去睇醫生喇 扁桃腺又有小小痛 好在睇得快 唔係仲煩 ~
尋晚解凍咗 d 雞翼 之後前又買斤菠菜 不過唔舒服唔想煮 所以比家姐 等佢放工喺巴士站交收呢 ~
番到屋企坐陣 家姐就打黎 咁我都預備落樓喇 ~
等咗陣就見到家姐 傾幾傾就見到有巴士 佢就上車喇 我就番屋企 ~
喺屋企坐低無耐 里奧大人又打黎話放工 差唔多 8 點就落樓喇 滕黎滕去好鬼攰呀 哈哈 ~
同里奧大人去八方雲集食餃子 估唔到佢仲快過我到 仲居然要等位添 感恩下一張到我地呢 ~
坐正對面嘅鄉音男拎張 $1000 找數 咁職員話唔收 仲話好多度都唔收 咁鄉下男話隔離果間收喎 仲嬉皮笑臉大聲話如果無錢咁點 我心諗佢都痴痴地 依家 $1000 咁敏感 佢仲要鄉音 人地唔信你係真錢都唔出奇喎 佢仲話如果食咗千幾數點找數 痴線 你食到千幾蚊餃子先再講啦 不知所謂 ~
食到好飽呀 所以又行陣先番屋企呢 ~
番到屋企沖埋涼 抖陣先食藥 差唔多 11 點就瞓喇 ~


text:
( 26-nov-2012 mon )
嘩 起身有 d 太陽架噃 但又話今晚會勁凍 所以着短袖加風褸就算 但出到街又唔係咁凍噃 ~
今朝好感恩 因為之前司機叔叔話 cut 咗 2 班車 我諗住唔等架喇 但又想睇下會遲幾耐 反正我預咗多時間食早餐 就算等到 8 點半都無咩問題 但估唔到今朝 8 點 10 分又可以見到佢 原來佢話後尾佢阿頭叫佢做到月尾 咁就好喇 我可以坐到月尾呢 ~
早餐食扒芝腿治 芝蛋治其實都好好味 如果芝士係半溶狀態嘅話 但食完就真係超級超級飽囉 ~
菇場靜呀 星期一特別多朋友搵我 m 因為個個知我得閒 同埋星期一個個都無 mood 做嘢就係真嘅 同埋個天又黑哂 仲更加無 mood 啦 ~
家姐今日 off 所以約我食 lunch 其實我有帶飯 不過難得佢 off 同我食 我就帶佢食魚生飯 因為佢鍾意食呢 ~
食到 1 點 20 分就走喇 之後去埋銀行就番菇場 lu ~
今晚去旺角拎嘢 好在菇場長期有披肩同厚褸 晏晝出去已經覺得凍 夜晚落雨更凍 所以唔理三七廿一拎條披肩包住條頸 真係暖好多架 風褸薄切切 着咗等如無着咁啊 ~
拎完嘢就走 見時間都早 所以買埋半打拿破崙同椰撻比家姐 再買埋兩碗芝麻糊比里奧大人就搭巴士番屋企 好在有位坐咋 一袋二袋真係好辛苦 但我堅持要搭巴士 平小巴一半呀 我覺得搭平車好開心 ~
約咗家姐喺停車場交收 里奧大人原來都已經喺九龍灣 lu 叫佢買飯盒番屋企食 我就食埋尋晚食剩嘅飯餸 其實難得里奧大人咁早放工 真係超勁想同佢出街食 不過尋晚食剩差唔多成個餐 要掉咗去真係好鬼折墮 又唔想留到星期三做 lunch 所以我話食埋去喇 ~
食完抖陣就熨兩機衫 好在開咗抽濕機 唔係 d 衫有排都唔乾呀 ~


text:
今次去台中 其實都算即慶 事緣 2 月尾同朋友 CC 一齊食飯 傾開原來大家都鍾意影相 咁不如一齊去旅行啦 大家就諗好地方 一係緬甸 一係越南 一係台中 ~
於是果晚之後 我地個個即做嘢啦 ~
CC 好怕熱 話唔去緬甸 咁無問題 我都覺得貴呀 ~
好喇 到越南啦 上哂網搵資料 又去埋旅行社拎資料 CC 都有咁做架 咁樣可以一齊喺電話傾 不過最後 CC 話熱 因為越南起碼 38 度 又話唔去越南喇 但其實越南都仲係好貴 5 日 4 夜晚機早返 連埋簽証都要接近 $8000 之前又話淡季 $3xxx 呃人 ~
umm 咁目標清晰啦 一定係台中架喇 因為清境好靚嘛 好喇 日子都揀好架喇 5 月 9 日 or 12 日出發 因為避開五一勞動節 點知 CC 又話 12 號係母親節 要同媽咪正日食飯 @.@ 佢地慣咗正日喎 所以唔同我地去喇 ~
就係咁 里奧大人話唔等喇 因為佢同上司分別都想喺 5 月請假 佢上司好好啦 叫里奧大人揀先 咁都唔好拖住人嘛 咁我地最後決定 5 月 12 日出發去台中喇 ~
其實如果自由行都好煩 我買咗 2 本台中書 如果要去台中 清境同日月潭 要 book 3 間唔同酒店 唔似台北咁方便 里奧大人驚我 plan 唔掂呀 而我 plan 嘅時候真係好頭痛 因為初初諗住同埋 CC 兩公婆去嘛 好多嘢都要諗埋佢地 唔似得我同里奧大人兩個去咁簡單 雖則坐高鐵係快 但要計到 d 時間好準 因為 miss 咗一班車 可能又要等 1 個鐘 所以就算真係去 大家共識都係話跟團好 d 我有種如釋重負嘅感覺 ~
去到台中 天陰陰架 個心當然有 d 唔開心啦 因為里奧大人想用新機影相嘛 不過里奧大人話落雨又唔同 feel 呢點我都好認同 今次影下落雨 feel 夠詩意呀 ~
晴天
台中比我感覺好舒服 無台北咁多人 但如果無強國人就更好 有佢地到過嘅地方真係特別嘈 特別污糟 好得人驚 ~
跟團好處係坐車唔駛煩 一落車就到景點 一落車就係到餐廳 其實我最鍾意係導遊會介紹所有地方嘅特色同由來 真係識唔小嘢架 最最最感恩係我地個導遊又超級爆笑 無悶場架 佢講嘢我無瞓架 佢叫我地休息我先瞓架 之後同佢道別 佢好多謝我喎 R 哂頭 佢話我係佢忠實 fans 全團得我一個無瞓 好留心聽佢講嘢 oh 唔怪得啦 我個頭俟左俟右都會見到佢望住我 真係想瞓都唔得啦 哈 ~
今次導遊爆笑好玩之外 團友又夠互動 我地食飯係 10 人一枱 我真係講明話唔好意思 我要影食物相做記錄 點知我一影 個個團友都一齊影 勁開心呀 一齊影一齊食一齊傾 好快就食完一餐飯咁呀 ~
第一次住民宿 感覺好 raw 唔駛開冷氣都覺凍 凍得黎好舒服 正到不得了 同埋第一次咁近見到雲海 好震撼 影完唔夠 5 分鐘就無 之後行下呢 又見到雲海 太好喇 如果唔係要去食飯 我唔捨得走添呀 我超勁鍾意睇雲嘛 喺香港陽光普照天氣都叫做易 d 見到 但眼前一大片雲海 仲要喺自己腳下喎 真係無咩機會見 因為我唔會咁早起身 同埋我好驚行山 ~
雲海 @ 清境
今次我最期待係清境農場 親親錦羊嘛 不過去到清境農場果日 都係有 d 雨同埋好大霧 感恩落一陣細雨就停 之後企喺草原 睇住 d 綿羊喺霧中走埋黎 我真係覺得好得意 感覺似真又似假 呢一刻我開始鍾意台中大霧嘅天氣呢 令整個畫面都好有詩意 哈哈 ~
清境農場
食物方面 我最開心係食到鹽酥菇呀 不過最有驚喜嘅係團體餐 真係餐餐食到飽 我餐餐食 2 碗飯呀 因為 d 飯好似珍珠米 依稀記得 d 米好似叫蓬萊米 我第一次覺得跟團 d 餸同飯係咁好食呢 妳知啦 跟團唔好有任何要求同期望 就唔會失望 反而有更大驚喜呢 ~
鹽酥菇
山地風味餐
總括黎講 雖然今次去台中天氣唔係太好 但導遊同團友都好玩得 真係好難得架 同埋都好感恩 大霧落雨同陽光普照都見到 我自己求其影影咗千幾張相咋 里奧大人就影咗 6GB 勁呀 ~
團費 : $2099.00 x 2
機場稅 : $238.00 x 2
代收機票徵費服務費 : $40.00 x 2
燃油附加費 : $428.00 x 2
保險 : $84.00 x 2


text:
2015年8月10日 星期一
元氣壽司 @ 九龍灣 ( 10-AUG-2015 )
帆立貝裙邊
軟殼蟹手卷
三文魚壽司 / 炸蝦卷
三文魚子軍艦
飛魚子軍艦
左口魚裙邊壽司 / 羅韌香草赤海蝦壽司
三文魚腩壽司 / 蒲燒鰻魚壽司 / 油甘魚壽司
( 10-AUG-2015 MON )
今朝真係唔願起身 隻左眼又刺刺痛喎 最驚係咁 一陣 d 人以為我放電 哈哈 ( 嘔 ) ~
其實個人真係無心機 叫完餐蛋治又唔想食 不過又唔留得 因為凍餐蛋治係好難食呢 ~
做埋 report 又忙下停下 11 點 45 分家姐 whatsapp 我知話媽咪出院 果下我有 d 驚 所以即打比佢啦 佢話姑娘話媽咪情況其實唔係咁差 唔駛洗腎呀 只要好好保護個腎就得呢 yeah 勁開心呀我 真的感謝主醫治 垂聽我地急切禱告 感謝牧師 感謝里奧大人屋企人 感謝工人 感謝所有為媽咪祈禱嘅人呀 ~
家姐講番頭先姑娘打比佢 問佢係咪尋晚星期日探媽咪嘅女 家姐話唔係呀 係前晚探嘅女 我覺得好搞笑 因為姑娘尋晚問我係咪星期六探嘅女 我話唔係 好似玩嘢咁 哈哈 之後佢同家姐講話 "尋晚同咗妳阿哥家細佬 umm 總知係妳 d 兄弟姊妹啦 " 家姐聽到姑娘形容里奧大人係阿哥定細佬好想笑出來 哈哈 里奧大哥 ~~~~
Lunch time 其實未餓 不過同事買咗車仔麵番黎 香鬼到呢 聞咗 10 分鐘 終於開始覺得有 d 餓 食咗小小 K + 乳酪 過下口癮咁囉 ~
~ 阿姐整爛我隻杯 都唔明點解可以咁樣撞爛囉 嗚嗚
~ 上網睇報紙見到 所以即 send 比里奧大人同家姐睇 唔好睇小呢本 Secret Garden 呀 哈哈
菇場唔忙 不過今日又攰 所以 hea 到放工 爽 ~
放工去媽咪屋企睇下佢 咁佢話食西炒飯 我話食呢 d ?! 佢話叫我話事 咁我話算啦 今晚放監 比妳食啦 不過之後唔好喇 但其實佢食得幾啖 因為好攰 頭先等拎藥 等咗 2 個鐘頭呢 ~
咁家姐差唔多 7 點幾先番到黎 里奧大人又咁啱打黎話放工 不過叫佢番屋企先 因為我要同家姐一齊分藥呀 分哂之後我一定會 double check 嘅 估唔到今次真係分錯咗 因為有一種甲狀腺藥係單日 50mg 雙日 100mg 咁 如果放錯就比較煩 所以唔敢分 叫工人聽朝問復康姑娘呢 ~
咁家姐話分錯唔駛驚 點知工人勁大反應話 "妳地分錯 但我比 grandma 食嘛 一陣比錯 妳地會鬧我點解比錯架 ?!" 嘩哈哈哈哈 笑死我地呀 衰嘢咁鬼醒嘅 之後我話我地點會賴妳喎 佢又即刻話唔好意思呀咁樣講 好搞笑 ~
搞掂哂都 8 點半 係時候走喇 家姐問多句 媽咪又發脾氣 不過我無鬧媽咪呀 但同家姐講話佢今日都攰 算數啦 比着以前我一定鬧完先走 依家盡量唔鬧 但就唔可以太過份 否則我都會出聲 因為有 d 嘢唔係奉旨 妳唔珍惜係妳自己損失呢 ~
叫里奧大人去元氣攞位 好感恩有卡位 可以坐得舒服 d 呢 ~
食完之後 里奧大人就去徑步 我就同家姐去 OK 食免費乳酪 真係勁難食 口感都唔知點 哈哈 送埋家姐搭巴士就番屋企喇 沖完涼就抖陣 里奧大人就番黎喇 ~
今晚同加拿大嘅堂妹 whatsapp 佢打下中文 我又打下英文 所以佢慢我就更慢 嘩哈哈 最後忍唔住問可唔可以用 voice message 佢即刻話 Easier than writing Chinese 哈 佢好乖架 成日會記住我呢個姐姐 到咁上下就會喺 FB says hello 同埋一定會講 miss u so much 又同時會 miss 里奧大人又 miss 媽咪 所以依家有 whatsapp 就更方便 但其實之前一早想問佢 不過成日又唔記得 估唔到佢前幾日問我有無 whatsapp 咁即 add 佢啦 哈 ~
11點半喇 唔知係咪飲咗綠茶關係 唔係咁眼瞓 但其實係攰架喎 但點都要瞓啦 ~
2 則留言:


text:
八點幾起身裝身出門去灣仔見工,尋晚上網知道係細公司,上到去得番老細一個,其他consultant出晒去,所以老細用o左好多時間講解份工o既資料,好似ERP,CRM,SAP,ORACLE,DW/BI...仲有好多好多terms...份工其實係要CS background,加上呢份係我in o既第一份同類型工作,所以自己都唔太了解份工其實係咩!!!聽完講解後,老細忽然俾份個半鐘長o既SQL workshop我做...唉,我學database已經係三年前o既事,而家咩都唔記得,最後交白卷咁滯,心都灰晒,因為本來傾計時我覺得自己都有d機,奈何而家最basic o既database skills都show唔到俾人睇,都係算啦...!如果我要o係呢方面發展,我似乎要revise番以前d電腦notes先得喇!!
番到屋企食完外賣冷麵,沖完涼後又收到interview電話,所以聽日又要出灣仔...但我呢幾日無乜心機咁,似乎唔在狀態...有少少唔想見咁...!!!不過,自從我revise o左我resume後,似乎真係多o左interview呢,多謝clok!!!!Resume中其中一樣改動就係我o既相,Clok話太細個會令人覺得唔pro,所以我改o左張由專人化妝後影o既,而家應該望落去pro好多!!!
下午三點幾同媽咪睇真人版小丸子,我其實約o左我媽睇好耐,今日佢特登唔午睡陪我睇,嘻,做小丸子o個個女仔好可愛呢!!!


text:
我唔識搞咩科學技術,又唔喺咩搞創意嘅人.但係,見香港搞咗個創新科技局,想講一講我嘅一啲經驗,一啲簡單嘅睇法.
近日,某外國公司,搵咗我去參加佢哋對某些科技產業發展嘅討論,具體唔可以講,因為有合約規定.我收到邀請,有些奇怪,因為我完全唔識佢哋要研發嘅科技.經過一連串溝通後,原來佢哋想搵一啲唔喺佢哋果行嘅人,睇下對佢哋發展嘅嘢,有乜意見咁.
呢一次邀請,讓我想起十幾年前,一間跨國電訊公司搵咗一班社會學同人類學嘅人,搞咗一個探討通訊科技與社會嘅研討會.嗰一次會議,喺一個勞斯萊斯式嘅會議,因為嗰間公司實在掉咗好多錢,食嘅,住嘅,都係超班.嗰間公司,資助嘅係一班對通訊技術完全無認識嘅人,從唔識通訊技術嘅各度嚟講,哩班人只係喺度bluffing.但係,後來我才發現,外國公司,喺R&D呢方面,通常都會係咁奇怪.
我一個搞社會學嘅朋友講我知,佢被一間通訊公司邀請咗去佢哋嘅國家,喺果度一星期,好鬼游閑咁,同一班唔係研究通訊科技嘅怪人brainstorming.朋友話我知,嗰一個星期,完全係無咩系統嘅安排,大家就喺度胡說八道,講自己對通訊科技嘅睇法.
後來,我又認識一間好鬼浪漫嘅國家嘅電訊公司,佢哋有一次喺大陸搞咗一個奇怪嘅會議,用咗幾十萬,請咗大陸嘅藝術家,做展覽同研討.我從佢哋嘅職員口中得知,佢哋嘅R&D部門竟然有三千幾人,裏面有唔少同通訊技術嘅科研無關嘅.
反觀香港,一間龍頭通訊公司,同樣也有研究基金畀人申請,但係我上網一睇,原來佢哋最高只係畀到2 萬蚊人請做研究.佢哋嘅理財,實在係相當審慎.唔知佢哋嘅R&D,會唔會好似啲外國公司咁,請埋啲無謂人?我覺得機會係微乎其微,點解會咁睇呢?因為連學術界都係咁.香港嘅大學,作為研究嘅模範,都係一樣,好鬼功利.
香港嘅大學,甚少會畀巨額經費資助一啲純然與實用技術無關嘅研究.而且近年,更加係要強調科研與產業嘅關係.研究成果要標明對實質產業有無幫助,要講出係咪可以做到knowledgetransfer.簡單講,啲研究係有乜用先?無用就唔好攞錢啦.
根據呢個思維,呢個邏輯,一啲純粹科學研究,好似物理學,數學咁,係好難喺香港嘅大學生存.香港嘅大學會認為呢類研究同應用完全無直接關係.
從歐洲嘅經驗作參考,香港點會鼓勵創新嘅意念呢?創新科技,係要有生活同文化土壤去栽培.開一個創新及科技局,做得啲乜?
(圖片來源:科學園網頁)
原文連結


text:
咪以為 Cynthia咁靚女一定好貪靚,其實佢連洗頭都懶,「因為我唔想洗頭,我可以兩,三日唔洗頭,然後喺屋企 hea,彈琴,煲吓劇,咁就一日!」
U花 U草
HKUSPACE妹留港愛回家
18歲嘅 Cynthia由細到大都係爸爸心目中嘅御用 model,只要爸爸講一句「擰轉頭」, Cynthia就知要影相,「幼稚園返學開始,爸爸已經會拎部攝錄機錄住我,就連佢罰我扭耳仔,自己出咗街,都要開部攝錄機錄住睇吓我有冇做!𠵱家爸爸都會趁 family day帶我哋去啲特別嘅地方影相,好似上水大水管,馬灣,城門水塘咁,好多 ig啲靚相都係出自爸爸手!」
除咗影相, Cynthia仲會同屋企人寫信講心事,將難開口嘅說話改用文字去表達,成家人感情好到不得了. Cynthia18歲生日,媽咪仲送咗隻鑽戒俾佢做生日禮物.有個咁溫馨嘅屋企,難怪 Cynthia父母話送佢去澳洲讀書佢都一口拒絕,平時放假都寧願留喺屋企,「我住上水,行去火車站都要半個鐘,交通唔方便.有次凌晨三點先喺鑽石山走,爸爸突登揸車出嚟接我返屋企,但佢第朝仲要返工.嗰次之後,我都盡量避免出夜街,放假宅喺屋企,或者叫朋友嚟 BBQ都開心!」
陳訢曈 Cynthia
HKUSPACE酒店管理系高級文憑 Yr.1
fb: Cynthia Gan
ig: gannncyt
撰文:葉浩婷
攝影:范仲良
化妝及形象: Kika Wong


text:
試用O左CLINELLE有成個星期啦,係時候要上黎REPORT下用後感,試用其間我除O左EYE PDTS,真係只有搽呢2樣PDTS,不過之後有加番ESSENCE,因為開始轉涼呀!!!
皮膚狀況:
混合性偏乾皮膚,易敏感,尤其轉季時候,會特別乾燥起粒粒,痕癢泛紅..
使用次數: 各17次 使用程序:早晚使用,洗完面之後,搽CLINELLE SOOTHING SKIN TONER,每次大約噴3下O係掌心,雙手按勻之後全面及頸部輕輕印上,再搽EYE PRODUCTS,然後搽CLINELLE INTENSIVE CREAM,每次用約一粒車厘子既份量,全面連頸搽均,但因為我面頰,額頭同頸比較乾燥,所以會再O係呢D地方搽多少少...
SOOTHING SKIN TONER 舒緩爽膚液 200ML (圖中係我每次用既份量)
TONER係水狀,帶少少黃色,可能成份入面有洋金菊,所以都有陣天然既草本味道,按上面極易吸收,基本上按2-3下已經OK,即時FEEL到皮膚好SOFT,搽完唔係十分爽身,但又唔會好LUP,而且噴咀設計比較衛生方便,因為每次只要噴幾下就OK,又唔需要用COTTON PAD,比平時用開要倒出黎既TONER節省得多,如果唔想噴O係手搽,就咁噴上面按都可以...
INTENSE SKIN MOISTURIZER 高效保濕潤膚霜 50ML (圖中係我每次用既份量)
個CREAM推開係咁既..
推勻個CREAM會明顯見到有光澤既..
呢個再明顯D...但其實等一陣(1-2MINS)到,佢會吸收晒就唔會令O架啦,唔使擔心搽完好油,係唔會O架... 佢係豐盈既CREAM FORM,因為而家都開始入秋,所以我用既份量亦都比之前搽CREAM時係多O左,雖然TEXTURE係比較RICH,但因為本身都寫係SUITABLE FOR DRY COMBINATION SKIN,所以對我黎講係完全唔LUP,而且轉季開始補水之餘,亦需要適當既油份.最值得一讚既係個CREAM有好香既LAVENDER味,我個人對於香薰味係極度鐘意,所以每次搽完CREAM我都會按熱雙手包住面同O係鼻位聞下,即時好RELAX呀!!!
其實以前我都用過唔少CLINELLE PDTS,舊VERSION既MOISTURE GLOW同TONER一度覺得好用O架!但可能年紀大O左塊面比以前乾燥啦,呢2隻PDTS已經唔太O岩用LU,對我黎講太爽身,所以之前佢轉新FORMULA時,舊VERSION特價我都冇意欲再買,咁O岩新FORMULA出有得試用,我就JOIN黎試下啦,呢次用完之後,我覺得枝新出既CREAM唔錯,因為隻LAVENDER味深得我心,HAHA...
不過試用既日子之中,後段即係呢2日開始明顯轉涼乾燥O左,我只係用完TONER再搽佢覺得比初初用冇咁夠潤,要加番ESSENCE先得,對於我呢類皮膚比較乾既人,我諗佢春夏只係搽佢已經OK,但冬天就一定唔夠,要加番油OR更潤既ESSENCE打底用...
另外我都講O左我好易敏感,咁O岩呢2日轉涼我有少少起,明顯試到枝TONER係有SOOTHING功效既,因為呢排天氣轉我除O左乾之外,面頰位仲紅紅地,搽乜野都會有D拮既感覺,但搽呢個TONER完全冇事,仲有少少CALM DOWM既效果,反而個CREAM搽上去O個下有少少拮,但只係一陣,之後又冇事喎,可能我真係太乾啦,
我覺得如果係敏感肌,平時兩樣產品都可以放心使用,不過如果係敏感中既話,枝TONER就比較O岩用D,因為佢完全冇刺激性好溫和,又可以CALM DOWN皮膚,雖知敏感既時候係好需要保濕嘛!!!
產品DETAILS可到以下WEBSITE睇:
http://www.theztyle.com/space.php?uid=1406&do=blog&id=17234


text:
Saturday, September 27, 2008
12W3D OSCAR scan result released 的一天
好了, 做左oscar scan了, 我本來想o係Midby13W 時去做, 因為DR WONG 話都好sure 會見到係男定女, 但係我13w時會同廣華1ST check up 相隔一日, 所以唔想咁密, 仲要連續兩日抽血, 所以我改左上個星期4去做oscar scan, 即係11W6, 好在, NT (頸皮) 度3次, 最厚o個次1.8cm, 有一次好似1.6cm, 有一次係好1.4cm, pass!!
之後去抽血, 因為我比醫生睇我之前做既BODY CHECK, 佢知道我有好多已經做左喇, 叫我唔洗再做, 反而叫我check HIV, 同埋梅毒, 可做可唔做, 不過我為安心, 做啦, 佢打電話去問可唔可以計我散餐平d, 佢地反而話成個package 先平, 所以dr wong 叫我不如做哂算喇, 後來我同佢講我o係廣華都有排, 佢話咁唔洗喇, 慳番, 用廣華o個個啦, 我剩係check oscar o個隻就得喇.
真係估唔到, 星期四成7點去抽, 星期五7點唔夠就收到dr wong 既姑娘打比我, 嚇死呀!!! 佢一打電話來就話同我對資料, 之後就話我呢個age 既risk 係5xx 之1, 我知道under 600 其實都叫有d high risk 了, 我聽到即刻眼都濕哂, 即刻諗唔係呀.....Midby 有5xx 之1既chance 係會唐BB? 唉, 之後佢話用blood test + NT 既result 去計個risk 係10xxx 之1, 真係比佢嚇死呀.
我好感謝主, 亦同時覺得Midby 對我真係好好, 佢呢個bb女, 由day 1 到今日都冇比任何不適我, 到去做oscar o個日, 佢真係合作都冇得頂 (其實唔知係好定唔好.....), 佢成個過程都 face up , 同上次9W 幾睇時一樣, 都係face up, 不過今次多左既係佢手手腳腳會郁, 會食手指, 會交叉腳, 好cute!!! 不過佢郁既程度一d 都唔大, 唔似 d 人咁講, 會郁到做唔到oscar, 我個bb 好定, 定到好似唔係好郁, 只係手手腳腳郁下咁law, 所以我有d 擔心, 點解佢好似唔係好活躍咁.
醫生睇左7 mins 多d, 之後仲比埋DVD 我tim, 番到屋企再睇番亞b 郁郁既情況, 好開心, 我會law 比奶奶同媽咪睇, 我知佢地會好開心.
我其實心中有數知道Midby 係個女仔來, 不過都問醫生係唔係, 由於當時我只係11W6, 應該冇咁快睇到既, 但係我呢個Dr wong 係HK 1st law 照oscar 牌既醫生, 又有咁多學歷, 被稱為ultrasound 專家, 我問左佢一句, 係唔係女仔, 佢好快話係....勁!! 我知好多醫生唔去到16w都唔知係男/女, 所以我好感恩, 比我遇到呢個醫生, 呢一切, 都係神既恩典!
媽咪前排打比我, 同我講佢叫陳太幫我問左師傅, 好快交代左幾句, 就係4個月之後就會好穩喇, BB出世勁旺爸爸 (點解唔係我既??) 不過都好, 佢旺我既, 即係叫我以後繼續做野? 已經N 咁多人話我勁旺亞SAM (係咩? 仲未見到wow....), 而家Midby 又勁旺佢, 唔怪得, 又係N 咁多人話sam 條命生得好啦, 而我呢? 師傅只係話我冇咩野, 只係"蛇quer" d 囉, 唔話我好, 只要唔話我差, 我都滿足喇, 唯有寄望我呢個老公日後好景會關照我呢個老婆同個女啦!!!
感謝主, 感謝主賜比我既一切! 我會好好珍惜Midby!
Wednesday, September 17, 2008
10W5D
快D 到12w啦, 我好想快D到做oscar o個一日, o個一日我亦都知道Midby 係仔定女.
其實我心中有數了, 不過想確實知道, 等我方便d 揀合適方法去做胎教.
簡單交代幾件事:
1) choi 太已經照左, 有7-8成係choi刀仔, 哈哈, 好開心, 我都唔知點解我咁開心, 我本來估佢生女既, 同bun 咪夾哂啦, 佢生仔, choi 生o個個係女, 不過意料之外既係佢o個個都係仔, 哈哈, 如果我個Midby 係女來, 好喇, 哈哈, 有兩個男仔陪佢, 有兩個男仔比佢揀喇
2) Rosa 話如果我o個個係女, 咁樣會比佢地兩個仔"合", 哈哈, 我又未諗到咁長遠wo, 我又信cindy 會好識教佢既小bun, 我都信Choi 生choi 太得到rosa 既真傳, 都會好識得教, maybe 最嘈最唔聽話係我既Midby 呢
3) 打電話比honey 時同佢講choi bb 既事, 之後我叫同我一齊生女, 之後佢叫我快d 努力, 我就hint 佢, 我會o係適當時候話比佢知, 不過佢好似get 唔到wow (冇奶油架, honey 不嬲都好醒....um....?)
4) 之前同kate 傾電話, 講女人病既問題, 講講下佢問我係唔係已經用中藥調理左好耐, 之後仲好似問我係唔係身體都ready....之後我就笑笑口同佢講, 會o係適當時候話比佢知, 佢就笑左一下, 佢好似get 到d 野, 不過佢好識做, 冇問我任何野!
5) 打去問june 有關calcium野, 佢係咁多個之中, maybe 最slow get 到個message o個個, 可能佢覺得我會有咩就直接講啦, 我問佢問到好白, 有左可唔可以食, 呢隻對bb有冇影響, 由於之前我間唔中都問佢呢d 問題, 佢可以已經get used to it 了, 佢一d 都get 唔到wow....
6) choi 生我o係msn 同佢傾, 問佢係唔係confirm 係刀仔唔係刀女, 佢話7-8成係, 我勁開心, 仲即刻講左句, 我生個女就有你同bun個bb 揀喇.....真係口快快, 講左出來, 之後佢緊係congraulate 我啦, 不過我扮哂野話我假設我生女乍嘛, 唔係真...哈哈, 最後我都hint 到句: "我地呢班係天注定既好朋友". 諗下喇, 我地3個有bb既時間咁close, 之後相信有好多時間我地3 pairs 一齊出來, 有好多sharing, 不過我而家仲未過12w, 忍到做完OSCAR, 最好可以忍到做埋structure 啦, 我就會通知佢地.
7) 有一日番到屋企, 見到大助旁有一隻新既熊仔, sharp green in colour, 原來又係dad o係街拾番來比大助玩既, 唉, 屋企都唔知幾多野係佢同姑姐拾番來, 不過呢隻熊仔好乾淨, 似人地一趺佢就拾, 奇就奇在, 呢隻係生日熊, 知唔知佢既生日日期既然係同midby 既預產期一樣呀, 我見到真係覺得佢同我dad 既encounter 係非偶然既.有咩理由會咁q 先? 我同左佢地講, 叫佢地好好照顧呢隻熊仔, 因為佢就好似佢地既孫咁, 哈哈, 正恆仲話佢會得閒同佢傾下計tim!
8) 開始諗緊$既問題, 頭1年唔係洗太多錢, 係醫院o個面多小小o者, 不過一到佢十幾個月, 開始搵playgroup了, 之後又搵nursery, 仲要係唔知到時係邊個睇住佢, 係99? 我mama? 定係工人? 我唔mind 搵工人, 不過...開支又會多左幾千, 開始覺得如果生一個, 我可以比到好既"環境"佢, 但係兩個bb, 相對地就會分薄左, 我開始明白sonia 話如果生一個, 可以去kingston, 生兩個就要去屋村街口o個間, 哈哈, dot lo, 你要努力喇, 我真係怕生左bb之後, 個人冇左個心o係工作度, 到時比人抄就big pan 喇!
9) 尋日開始, 好似胃口好了, 今日想食既野多左, 咁快就冇左害喜喇? 我小心d 好, 因為已經肥左, 醫生都話覺得我個樣有d 唔同了, 哈哈, 上次係55.5kg, 唔知下次check oscar 時幾多kg 呢?
食lunch 先! 下午仲有3個hours!
Thursday, September 11, 2008
9W6D 見完Midby幾日後的一天
晴
星期二, 即係前日去左見Midby, 本來有D擔心, 因為我自問唔係食太多, 亦唔學得人咁又飲奶, 又食燕窩 (雖然我唔贊成人食), 所以驚Midby 唔夠9W既size, 好在今次見到佢, 度個CRL 有成3.32cm, 以呢個measurement計, 有10W1既size了.
我個醫生唔係好睇呢d figures, 佢好早講過, 呢d 唔係太有意義, 我o係9W去照, 係希望o係做oscar 之前照一次, 個心定d, 而家就安排左3個w之後, 即係9月29日, 到時計我既LMP就係12W3, 如果度個CRL 就已經13W0D了 (隻設Midby 都係跟番呢個生長既速度長大).
當我去到張床上面時, 醫生就好快幫我照, 佢太忙了, 好似730去講TALK, 所以佢好快手, 算啦, 見到midby 既心跳 (我唔係好見到乍, 係醫生講乍), 加上佢對手隻, 同埋腳隻, 我終於發出左一個會心既微笑, 我見到dot lo, 佢都笑左一下, 我知道呢個平時唔多大笑既人, 見到我地既Midby 已經由胚胎成為一個胎兒, 呢個微笑係好溫暖, 好滿足既.
由呢日開始, 我既心情都改變左, 覺得肚內o個個係一個3.x CM既胎兒, 好可愛.我叫佢做"Midby仔", 佢問我點解我覺得佢係仔, 其實呢個只不過係一個稱呼, 唔係代表仔or女.
我多左摸我既肚, 多左同佢傾計, 多左同自己講, 我要開心, 我要多d 笑, 希望對Midby 有好既影響.
其實當我見到個CRL 係3.x cm時, 我有D擔心, 當midby 太細時, 我怕佢有事, 而家比同周數大小小時, 我又驚唔佢係唔係我食左咩野, 搞到佢"k"型.壓力真係唔少!
醫生話13W去照時, 做oscar 會好清楚見到係仔or女, 即係下一次我去做oscar 時就會知道.奶奶叫我唔好問, 但係我一定會問架喇, 係仔係女, 我唔敢要求, 上天比個bb我地, 比一個健康快樂既bb, 已經係一個好大既恩賜, 我感恩, 真係好感謝主對我既眷顧.
由9W開始, 我就食materna + folic acid + calcium unison 300mg.好多人問我, 食materna 唔夠咩, 仲食咁多其他野, 我就覺得materna 內既folic acid 已經係1mg, 比要求既400mcg 多成陪, 應該夠喇, 但係folic acid 會跟尿液排出, 所以我會o係dinner 之後補多粒5mg既 (5mg 係好多架, 係materna 既5陪, 係正常要求既1x 陪, 不過醫生開比我食, 我就食啦), 所以我刻意lunch 時食materna, dinner 就食folic acid, 另外calcium 我估可以遲小小先開始食, 不過我覺得calcium 會save o係體內, 早d 食應該好d, 橫掂醫生都開埋比我, 所以我而家breakfast 時會食calcium unison 300mg.
不過因為calcium 既關係, 我開始便便不通了, 由每日一次--> 兩日一次, 仲要係份量少了, 排出有點困難, 唔怪得之咁多媽媽有bb時會有便秘問題, 原來唔多唔少跟calcium 有關!
已經開左幾日學, 比我想像上好, 我同自己講, 我要上堂時都開心, 你知啦, 如果媽媽講既bb係聽到既, 咁佢日日咪要聽我好多野, 所以我假設佢聽到既話, 我就要以個輕鬆快樂既心情同語調比佢聽, 希望我一直都會成功, 唔好比人激!!


text:
宿營
人生第一次宿營係小學六年級大宿營﹐前個排講起原來好多小學都會有﹐係指定動作.離家別井一去去五日﹐都咪話唔過癮.地點係長州(LONG ISLAND)﹐即係阿花成日去個度又即係好多賓客個度.哈哈﹗ 長州明輝營﹐去離島就點都好過去西貢﹐個人應為﹐因為鐘意港島.去到每人編排一個倉﹐每人一張床﹐準時準後有飯食﹐有天才表演﹐有燒烤﹐有集體寫信番屋企﹐有集體洗面﹐成排友仔﹐對住成排水龍頭係度洗面﹐除左石璧都無乜地方可以禁做.有集體早操.有集體行山﹐有集體去張保仔洞﹐就係去過一次禁大把﹐洞口細﹐肥姐應該入唔到﹐裡面有大量垃圾﹐香港特色.起碼叫做去過﹗大個小小﹐人細鬼大﹐就同D中學同學去信和租度假屋﹐點揀都好就係唔揀長州﹐因為驚﹐驚遇到驚驚野.去過長沙﹐貝奧﹐呢D靚仔熱點﹐一上到三層船就緊係囉搭牌出黎消磨時間﹐一小時後到步﹐就個個自動自覺行去惠康買燒叉﹐燒乜燒物.之後就緊係趕唔切上巴士又或者逼人得濟上唔到﹐又要罰企一粒鐘等下班﹐好啦﹐上到巴士點解次次都可以無位坐既﹐因為逼囉﹐因為單層囉﹗經過D迂廻山路﹐終於到啦﹐正﹗去村口士多問賓妹囉匙先﹐搞惦﹐終於上房﹐嘩﹐點解係信和影出黎禁大﹐而家禁既﹖ 算數﹗之後既指定動作就係租單車﹐夜晚燒烤﹐有人玩牌﹐有人打牌﹐出海灘打排球﹐浸LEG﹐吹水﹐睇女仔等等﹐各式其式. 又去過一個叫澄碧村既地方﹐如果各下係80‘S既人應該會睇過陳慧嫻既跳舞街MV﹐又或者老餅麟既情義兩心知MV﹐無錯啦﹐就係D屋一排排﹐個頂橙色幾靚下個度啦﹗如果重唔識就算啦﹗因為真係唔係禁多人去過.一個類似魚景灣既地方﹐你可以玩游水﹐TENNIS﹐藍球﹐打遊戲機﹐焗桑拿.發展商其實好想搞好拒﹐但係耐何人流唔夠﹐日久失修﹐後尾重要張D屋囉黎賣.唔知而家重有無呢﹖呢到又令我諗起令一度地方﹐北海魚村橋嘴島.黎到北美宿營係時有發生既﹐因為你去第二個州探人﹐探親戚﹐個D咪就係宿營囉﹗
聖誕襪
細個既時候係學校總有聖誕聯歡會﹐係小學學校會安排一切﹐只係比十元八塊﹐每人就會有一個由學校定番黎既禮物包﹐裡面就會有糖﹐餅﹐吹BB﹐迫力啪叻既玩具.個個時代重有好多士多辦館﹐因為當時未有七仔﹐OK﹐同埋惠康.拒地會有一款聖誕襪售賣﹐係有個聖誕老人頭係頂既﹐之後隻襪好長裡面有好多糖﹐餅﹐玩具之類.我細個都好鐘意下﹐但係阿媽通常都唔會買﹐拒話D鋪頭每年賣唔晒下年就會令番出黎賣架啦﹐所以D糖係過期糖﹐餅就係過期餅呀﹗好驚呀﹗
台慶
好鐘意睇無線台慶﹐因為好笑﹐唔係真係好笑個隻好笑﹐係低低BB個隻好笑.最鐘意睇D司儀後面既藝員一舉一動﹐可以見到好多狗遺了既藝員﹐係抽獎個時突然出現﹐又可以知道邊D藝員受力捧D排位都排前D.最好笑見到平時COOL到震既藝員﹐繼續COOL到爆﹐企領古樂成晚唔笑坐係到等囉獎﹐犧仔轎晒LEG又坐係到.最近個次台慶見到十郎鄧子鋒都要同曾志矮扮草蜢﹐就知無線越來越難勞.
阿瀾新發殼
亞視有個開心大發現﹐我阿瀾有阿瀾新發殼﹐故名施義即係講下D新發現﹐上個禮拜行經ACME﹐係個出口見到有部租DVD﹐PS2﹐XBOX既自助機﹐唔使入會﹐唔使燈記.只要有張DEBIT﹐CREDIT卡就搞惦﹐價錢方面只係1.58美金連稅一隻24小時.不過你要去番個部機還﹐過時就加多1.58一日.拒重有11.99 UNLIMITED﹐一個月任租﹐每次一隻.如果我得閒我都會哉UNLIMITED RENTAL﹐不過真係好忙﹐如果係兩三年前我一定哉.以前我係用NETFLIX既﹐但係後來乜都比我睇晒再加上一寄一收﹐前後三四日﹐對於我呢D一日可以搞惦五套片既人實在非常辛苦.所以我誠意推介呢個新服務.PS﹕我買個個AM TRANSMITTER 係截稿前重未到﹐所以我真係對郵遞服務極度不滿.我禮拜二申請既VERIZON﹐用UPS都到左啦﹗
堡嘉勁
BURGER KING其實係香港80年代中期至90年代初出現過﹐第一間又係出現係尖東帝國中心﹐個期尖東非常禁旺﹐可以話比靡而家既MK﹐阿SAM個時係到拍最佳拍當﹐房龍又係尖東永安拍差佬故事.我阿瀾個時因為係佐敦讀小學﹐因此老豆成日都帶我去.第一次接觸BURGER KING係拒地既小皇牌﹐即係我地而家既WOPPER JR.細個唔知好食唔好食﹐總之見飽就食.唔理拒係麥狗﹐抑或BURGER KING.但係因為BURGER KING既宣傳係擺係成年人身上﹐分店又唔多﹐始終唔夠麥狗做.後尾係加連威老開多間﹐中環又有一間﹐但係最後都頂唔順﹐徹離香港.我阿瀾大個後就鐘意食拒既WOPPER 啦﹐因為拒D牛肉係燒出黎既﹐香過麥狗好多﹐麥狗D老牛係煎出黎既﹐而且拒地D飽又抵食D﹐鬼禁大個﹐鬼禁多料.其實先個排都有D心灰意冷﹐因為BURGER KING D 飽渣左好多﹐但係近期食番﹐滿意非常.我記得年前阿牌神黎美國都成日拿住BURGER KING 食﹐拒話一來因為香港無﹐二來因為麥狗D飽好貴﹐但係拒原來唔知有DOLLAR MENU﹐笑死.各下係唔係麥狗FANS呢﹐如果係又會唔會轉轉口味呢﹖
佳節
日前Fiona在中環接受訪問時說:咁早未收到禮物呀,邊度有人好似我咁癲,我驚時間唔夠,一見就買先,跟住又忍唔到,買就好想送.舊年都有朋友送禮物畀我,o K啦,舊年都冇去玩,以前就成班人出去玩咯,而家冇啦,節日係零人約,因為人全部預我要做.
平安夜舉家飯後,緊接節目是歸家大被蓋過頭.藝人係娛樂大眾,我每次唱886呢首歌,人人都好開心,好過冇反應,畀到人歡樂咪ok 囉. 阿FI﹐我同你越黎越夾啦﹐大家幾似﹗聖誕節都係同阿快必呀﹐快必嫂呀﹐成班友仔行尖嘴囉.十幾人﹐周街人頭擁擁﹐D衰友又係到噴雪﹐嘈嘈閉禁.上過科學館上面影相啦﹐背景黑沉沉﹐但係又幾好玩喎.又試過係尖東間REPLAY牛仔褲前面影相﹐個效果唔錯架﹗型囉.兜下兜下落埋海濱公園﹐周圍岌下野禁.多數拒地會提意去唱K既﹐但係大時大節﹐鬼禁多人﹐等位等到天光﹐D知客會話﹐先生留個電話﹐有位打比你啦﹐禁我係掃興呢黎架嗎﹐又鬼禁眼訓﹐之後我就會話我番歸架啦﹐一條友仔坐通宵地鐵﹐火車番屋企混周功和.快必我愛你呀﹗ 又有一年﹐阿文頌德知我無節目﹐無女伴﹐所以拒同阿嫂就預埋我一份﹐係青衣城食過日本晚飯後﹐三丁友就行青衣BAUHAUS﹐你知D野都好貴下D TOUGH 呀﹐BOY LONDON呀﹐通常齊睇.無幫親.後尾重出埋尖嘴添﹐哈哈又係尖嘴﹐成日尖嘴.大家影下相﹐聚下真係快樂.時間尚早過埋中環添﹐點知可能個期經濟麻麻﹐水靜鵝飛﹐重見到雷雨楊一條友仔.我地三人行就繼續留倩影.留下美好既回憶.再夜D大家都肚餓﹐三個都係食得之人﹐諗住混野食﹐點知原來選擇不多﹐間間打央﹐後來係灣仔見到間爛鬼茶餐廳就坐低﹐沖沖醫肚就離去.記得兒時都好鐘意去屈臣氏﹐萬寧氹老豆買聖誕禮物﹐通常係STAR WAR玩具﹐又或者係LEGO﹐見到D兩舊幾水港紙既LEGO﹐真係好鬼鐘意﹐我鐘意LEGO既城市系列﹐綠色膠板上面起間靚屋﹐通常我會跟說明書起一次﹐之後自由發揮.又成日發夢可以買齊成個城市.起晒路呀﹐車呀禁.但係永遠都買唔齊.又覺得中環個間屈臣氏特別有聖誕氣分.
今日星蹤
今日星期日﹐雖然無得行銅鑼灣或者出聯和墟飲茶﹐然後番屋企嘆報紙.但係依然準時到教會同SCION總栽及張秋練詩.完左之後就係我菜瀾大派禮物既時候啦.多謝各位朋友你地對我既冷嘲熱諷﹐支持與鼓勵同埋忍我成年.希望你地會喜歡我既小小心意.大家唔使有甚麼陰謀論﹐我會係你身上囉番D乜野﹐因為我乜都有﹐同埋我今時今日已經唔使再討好任何人.真心既﹐希望你地聖誕快樂﹐唔使回禮架啦﹐回就最好啦﹐唔回我都唔會嘴奏你一世.有心得架啦﹗ 再同星霸董姐浩康大衰光仔食飯﹐好耐未試過啦﹐食左個涼瓜牛肉飯﹐好正呀﹗細碟遮﹐我同黃董都唔夠啦﹐係餅鋪阿光仔問我個袋係咪APE﹐果然係識貨之人呀.各人分手後自己買餸﹐回程時阿衰重撚化拒地話去買黃鱔添﹐果然有大師瘋範呀.抵大師錫你既.多謝二師既娛樂影帶﹐大衰既精彩MP3﹐SIMPLE IS THE BEST﹐番到黎屋企對住個腦整音樂﹐已經非常開心﹐美好生活就係禁簡單.回禮回MP3 FILE 啦大家﹗哈哈哈﹗
菜後檢討
早晨﹗ 試考完﹐野食完﹐番屋企食過士頭婆D飯﹐就開工﹐直至夜晚12點先番﹐途經過教會﹐見到兩條友仔係裡面﹐但係車太快﹐唔知邊位.去左明泉食晚飯﹐惦呀﹐我會回來﹗ 今日繼續開工﹐遲D見﹗ 拜拜﹗
李黑人新碟大飯廳
一向似住自己識唱歌既李黑人新碟 耗資兩百港元,採取全港突破的現場錄音製作最新大碟.李黑人覺得以往在錄音室錄製唱片每次都要餓住個肚完成,所以構思一次係自己飯廳的現場錄音,過程就像一邊打邊爐﹐一邊卡拉OK.該飯廳更係依照維也立一般家庭飯廳而做既飯廳.唱片公司請得4位華人音樂大師飽樣(側田老豆),羅敏裝(國家一級自動升降指揮),張秋(車勞),港版HARRY POTTER 龍向賓博士(陪張秋拉野)為專輯作現場演奏.大碟的制式亦來一次突破,採用DADC的印製模式,為全球首張華人Dual Disc.大碟一面係PLAY唔到,另一面就READ唔到,帶來10首聲畫俱備,完美無瑕的HIP HOP作品.
今日行程
話禁快又到左大考﹐呢個學期真係快到離普﹐今日搞惦左第一科MATERIAL SCIENCE﹐呢D三字頭科目﹐話難係難﹐話易唔易﹐成十九張NOTES分三日背晒.今日番去背默﹐理應無問題.成日都覺得自己其實係文科人﹐偏偏走去讀理科﹐作文既成積係好過計數﹐但係無所為啦﹐都就黎搞惦囉﹐讀完先做D自己興趣既野﹐有錢先玩藝術.不過可能日日叫我作文我又想計番數架啦﹐人就係禁衰.考完就落左唐街買野﹐岩岩比我執到個靚位近晒亞州﹐拿拿臨買多D野唔使鈴禁遠.落到去見到兩個店員係到砌公仔麵﹐拒重問我要邊隻﹐幫我囉埋﹐又有禮貌﹐我唔該前唔該後﹐對住呢D禮貌人我實禮貌番拒十倍.之後我就上左都市退番我個瀾’S POD套﹐囉番八雞﹐順便看下有乜正野﹐原來無乜﹐有排都唔使再上.番到屋企以為阿媽買左事頭婆D飯﹐點知原來無買﹐走番去麥狗買飽﹐買麥樂雞食.
藝術家聚會
本人開工既地方格黎條街有一間GALLERY﹐唔係賣黑鬼鞋個個GALLERY﹐而係真係擺藝術展品個D.較早前行經該處見到人頭湧湧﹐成班所謂既藝術家企晒係個度﹐傾下講下.我真係好想知道拒地既話題係D乜﹐會唔會話“OH﹐THIS IS ART﹐ THIS IS SO GREAT”﹐兩句對白之後重可以有D咩講呢.我講到明我係膚淺之輩﹐所以我唔知﹐好奇囉﹗但係話說回頭﹐如果有一日個GALLERY裡面要裝修﹐禁岩得禁轎有D工人唔小心留低幾件磚頭係地下﹐又禁岩有班藝術家入到黎﹐唔知拒地又會唔會話“OH﹐ THIS IS ART﹐ THIS IS GREAT” 呢﹖
可樂糖
大家都知我唔係好好甜野﹐我鐘意食既甜野來來去去都係個D﹐而糖果方面﹐梗既我又唔岩﹐除左飯之外﹐糖我都係要軟既.好細個﹐阿媽重打緊工個時﹐係阿媽教我食可樂糖既﹐當時無優之娘板﹐買到可樂糖既地方並不多﹐我講個隻當然係遵形既可樂糖啦.當時黎講係新口味﹐係外國入口既﹐價錢都比普通糖果貴.你聞下拒係有少少膠味﹐但係就越食越過癮﹐一粒又一粒﹐直至食晒為止.唔知係咪落左D咩落去.旋風可樂糖係梗既﹐但係平D﹐又易買D﹐可多時D小學門口有得賣﹐係錫紙包裝﹐用黎頂下癮我都會.因為味道都唔錯﹐電視都有賣廣告﹐“包紙裝﹐錫紙裝﹐可樂美味甜又爽.”重有一隻就係罐形既可樂糖﹐個罐唔係鐵罐﹐係膠罐﹐好細好細既﹐個開口重要扮開罐掩﹐裡面D糖係好似丸仔禁既﹐搭落口會融﹐呈粉狀.係北美各大超市如WALMART﹐KMART﹐一般既地方你都唔會見到可樂糖既蹤影﹐唯有係D MALL既糖果店先會發現﹐不過到係幾貴﹗ 我一路都唔明點解拒唔似雄仔糖禁普及.
心寒
北風颯颯﹐凍到爆﹐又令我諗起大家樂既一人火窩﹐雖然唔係好惦﹐又唔係太好食﹐但係就係好入腦.又雖然無稻香火窩既新鮮鱔片﹐手打肉圓.但係我都慶幸係廢城住﹐起碼有中美﹐韓阿才﹐重有最新既美東超市已經係十二月一號開張.令到我可以買到靚肥牛﹐邊爐氣.起碼唔使係北卡﹐西維住禁慘﹐乜都無﹗你試過就唔會再話廢城悶﹗禁鬼凍重令我諗起天蠶衣添﹐我本身就唔著得既﹐因為敏感(吻感)﹐但係想當年見到D人排晒隊係銅鑼灣﹐尖嘴係到買天蠶衣實在驚嘆﹐重有係新港羽絨城個個拿住見SOUTH FACE﹐二千就二千﹐面不改容﹐都唔明D人點解鑊鑊凍先去買衫同買孿爐.我而家出街就梗係FULL GEAR 上陣啦.冷帽﹐手套小不得重整埋條雪褲添﹐簡直正呀﹗今日終於黎到學期既最後一日啦﹐話時話﹐好耐未試過可以全日係屋企做下自己野﹐看下碟﹐訓下覺﹐真係好期待放假﹐但係放假我重多野做過番學﹐係D衛道之士成日以為我吞撲去左玩遮﹗希望真係有幾日可以休息啦﹗今日學校有免費午餐﹐有大食大﹐我一囉就三舊三文治﹐飲兩支冰茶﹐重有阿霸陪我添﹐多謝﹗其實想儹我D錢真係唔係禁易﹐因為我個人生性麻煩﹐厭尖﹐克薄﹐真係唔易服侍.前個排買左個瀾‘S POD﹐買左個FM TRANSMITTER﹐試完﹐唔得﹐退﹐再買最貴個隻﹐都唔得﹐再退.試過阿CREAM個隻得﹐終於買個隻.我而家個套都唔滿意架﹐不過未看岩渣.遲D退埋你﹗
李克勤演奏廳 2
見大家呢排成日講我﹐日日眼媚調﹐整多濟大家睇下.
聽完咁多Hi-Fi友激評《李克勤演奏廳》,監製金培達回應話:「對於Hi-Fi朋友覺得克勤隻碟唔似Hi-Fi碟,其實非常,如果真係Hi-Fi碟就大鑊喇,因為呢個Project係希望將流行曲結合Hi-Fi界元素,可以話係專業流行大碟,絕對係一個新嘗試.今次創作有別於一般流行曲,佢會表現流行曲冇清晰感,我個人會推介《情非首爾》同《韓夜不冷》,比較貼近於Hi-Fi音響樂曲編排.至於會唔會變成兩頭唔到岸?其實一個新嘗試就係要令到唔似流行曲又唔似Hi-Fi音樂,兩者兼備就係今次大碟主旨喇!」
Elaine : 「我都幾鍾意克勤,佢歌曲難度高,絕對吸引到我去買!$110 至 $120都值得,香港歌手可以做到Live錄音,我相信得克勤,學友同王菀之可以.」 我不嘍鐘意D聲犀力揭既哥架啦﹗ 110-120 就唔係好值啦﹐老老實實﹗
Helly : 「我唔係克勤Fans,但係覺得值得一買.$120 都OK,有實力克勤加上Live相信好正, DualDisc 一碟兩用夠晒環保!」
Ling : 「我比較重隻碟多唔多送,起碼送Poster啦,$80都會考慮買.」
你都痴線既﹐禁鐘意買POSTER咪去信和囉﹐買我隻碟把鬼咩﹗惠 &Sarah : 「今次克勤隻碟$110都會買,有新又好聽一定買!」
多謝﹗Sharon: 「我唔係Fans,$90 都 值,未必買喇!」
講咩唧﹐走啦﹗
康 : 「克勤演唱會我都好想買飛睇,實力歌手愈來愈少喇,有得聽,有得睇,$118 都 照 買!」唔買我無飯開﹐無錢交學費﹐無錢買ZOO YORK﹐電器﹗買啦﹗
陳換人(陳奐仁)
首次聽到陳奐仁既名字係係陳亦迅既EASY RIDE 演唱會﹐阿陳當時現譯既係愛是懷疑﹐比我既感覺相當新鮮﹐比靡阿陳既另一D作品例如反高潮同第五個現代化.節奏強勁﹐節拍準承.第一次見拒真人係阿陳既另一次演唱會.一身盔甲打扮﹐繼續RAP RAP RAP﹐呢個肥仔確係有D 料.再後來同愛迪生合作香港地﹐戰爭﹐犀利.再再近期係監製阿融隻碟﹐個隻愛得耐又係耳目一新.再再再近期既林狗﹐三字頭﹐男子組.嘩.HIP HOP 搖舌既代表重唔係拒﹗當今年輕人都鐘意HIP HOP﹐只因為HIP HOP 文化等於型﹐有邊個年輕人唔鐘意型呢﹗ 令鈴加OVERSIZE加長鏈加闊褲加包頭加CAP帽加HUMMER加CADILLAC.50CENTS﹐ SNOPP DOG﹐M&M﹐連MIRAH CAREY﹐陳奐仁﹐EDISON﹐小春(淨係衣著HIP HOP﹐唱既仍然係一句到尾)﹐周杰倫﹐蔡依林﹐鄭融都HIP HOP .你HIP HOP 嗎﹖
春街媽必搞事事件
沉日準時九點起身﹐一野彈起就整理儀容.我平時未必整理得禁好架﹐除非時間充預﹐否則堂堂潮流教父都可以頭唔洗﹐個頭訓到成條界﹐帶番頂潮帽﹐著條綠褲﹐著埋綠鞋就走去番學.原來我都可以好求其.(綠色象筋褲+免綁帶綠鞋係當今最易著既行裝﹐一穿即成).發覺原來要參加既美國抽獎今日到期﹐一下醒起要影相﹐因為無機﹐所以要去CREAM’S PRODUCTION 影樓﹐但係當時原來阿CREAM 還未開門﹐在網上見到SNAPSHOT﹐同拒交流交流﹐講下近況.終於見到BUSY CREAM SHOP 開門﹐拿拿臨渣車過去﹐上到影樓﹐老板CREAM親自操刀﹐效果當然甚佳﹐比靡攝影大師夏永康.製作完成後﹐更有一渣新哥付送.之後我建議不如在我車試下D音樂﹐順便去埋郵局.旅程既興鬆又愉快.當時二人打扮相當隨意﹐綠褲一番﹐有提意不如搞事一番﹐但係為存厚道加上心情愉快﹐都係打消念頭.
忙爆的星期
各位我既朋友﹐呢幾日好忙﹐我又唔想求其打幾隻字應籌﹐例如“失望”﹐“過癮” 既TOPIC黎交功課﹐更加唔想打埋D令人不安又要人估估下既題目﹐因為我鐘意指明道姓﹗ 想繼續同我一齊過優質生活同回顧我既過去既朋友﹐請稍等﹐多謝.


text:
7月11
一早去Linz.
其實我唔太鍾意Linz.我覺得呢個市係冇乜特色.但係呢日嚟係去Schlossmuseum博物館.
博物館出面有德國藝術家Robert
Schad 嘅Tanz_3藝術創作.
每碌都有名堂架.呢碌叫Zmorg.
呢邊呢碌叫Kender.
Linz市內仲有其他.我冇去搵.
冇記錯好似係from一間發電廠.
博物館古時係一座城堡.罩住呢個係古時磨坊.
博物館入口前有個新舊Linz比較.
城堡1800年燒咗一邊.
2006年開始重建呢一部份.
2009年完成.
(網上圖片)
係現代化建築,新舊強烈對比.
博物館有唔同展館.自然博物館可以影相.
另外呢個戶動展館,認識上奧地利州唔同城鎮.
將呢碌嘢放喺你想認識嘅位置.
對應嘅screen就會show出有關資料.
但你見啦.企喺碌嘢個位係睇唔到個screen架.你要走嚟走去.
民俗博物館偷影咗一幅咁多.
今次嚟主要係想睇個Marco
Polo馬可波羅展.唔可以影相.展品係威尼斯同羅馬一間博物館借出.但係冇嘢係馬可波羅用過嘅.中東,中國嘅東東只係同一時期產物,冇話係馬可波羅帶返意大利嘅.
相關紀念品睇見都好笑.
Fortune cookies同招財貓都唔係中國嘢.


text:
自己無端端話要食紅菜頭,MAMI煲左湯,完全無話顏色唔靚,一飲就鍾意埋!之後就成日問MAMI煲紅菜頭湯,去親買餸就問MAMI買紅菜頭,買親紅菜頭就同菜檔既人講PAPI扔過一包紅菜頭!琴日仲趁住玩ROLE PLAY,又落ORDER要飲!
呢兩個星期已經煲第3次!大碗係PAPI既,卡樂B就飲細碗D.兩仔爺就連D湯料都唔放過.粟米/紅蘿蔔/紅菜頭一律通殺!
MAMI就趁兩仔爺消滅緊個湯既時候係厨房趕晚飯.又係卡樂B近日既熱門要求:SUSHI!
事源卡樂B都好鍾意食壽司.最近出城又唔啱日子,無PROMOTION.入到去...卡樂B都剩係會食青瓜卷.一次食兩碟,加份叮當餅,計埋清水,8鎊幾銀!
其實MAMI都買定壽司工具好耐,但拖黎拖去都未整過!近日MAMI减肥,出到街都唔容易揾食.咁不如係屋企自己整?
好多年無整過,第一次重施故技,效果非常差!但卡樂B都捧場,係厨房出一件/入一件咁...個晚連飯檯都唔洗開就食左晚飯.
第三次:MAMI上YOUTUBE望下有乜TIPS啦!用個膠袋包住張蓆先捲D飯唔會黐落蓆,清洗方便好多呀!
差不多一碗飯先够做一卷壽司呀!呀仔除左食壽司,仲要食餸,所以只係用青瓜/魚鬆做餡.
今次捲得好掂呀! (自己覺得啦...)
PAPI估MAMI整得太多,但最後卡樂B食左5件壽司+2串YAKITORIS.同MAMI既預期一樣!


text:
Saturday, 25 August 2007
Reign Over Me
頭先無所事事, 睇o左齣好正o既戲. 我本來都唔鍾意睇 drama, 點知呢齣睇落有驚喜. 我最鍾意係雖然個故事非常沉重, 係一個好 sad o既故事, Adam Sandler 全家都o係 911 入面死晒, 變成一個精神有 d 失常o既人, 慘到無倫. 但係睇緊齣戲o個時有好多地方我都有睇到大笑出o黎, 因為有 d 對白實在寫得好抵死, Sandler 同 Cheadle 又算係有幽默感o既演員, 所以成日都係有幾分鐘笑一輪, 但係到 Sandler 俾人強迫去回憶返以前 d o野o個時個氣氛又變返好慘, 所以由頭到尾都睇得投入, 好好睇.
同埋有 d 意想不到, Sandler 同 Cheadle 之間化學作用好好, 老友鬼鬼 feel 一流. Don Cheadle 做得好係意料中事, 諗唔到 Sandler 都幾正, 同個角色幾夾.
Posted by Howtindog at 07:51
Labels: 電影
0 comments:
Subscribe to: Post Comments (Atom)


text:
依家好興講集體回憶,乜都話要保留,我都好想追尋番我細個果陣時食過媽咪煮嘅餸,仲好想保留住個味道 o添!不過無可能實現喇,除咗因為已經再食唔到媽咪煮嘅餸之外,以我嘅功力,根本無可能煮得到原汁原味,就算我想嘗試去煮番出嚟,都未必可以搵到一模一樣嘅食材,好似我今晚煮呢個韭菜炒蜆肉就係個好例子.
記得細個果陣,媽咪間唔中都會炒碟韭菜蜆肉仔俾我食,因為我好鍾意食嘛,到依家都仲好回味 o架! 所以早排先突然間好想食番呢味餸,好想搵番果陣時果種感覺.不過媽咪以前煮呢味餸時,係用果隻好細好細嘅蜆肉仔,真係好細 o架,仲細粒過尾指隻指甲呀!不過依家喺魚檔都唔見有得賣嘅,好似絕哂跡咁!!咁咪唯有買急凍蜆肉嚟代替囉,暫時止住渴先都好呀!!
材料:
韭菜
急凍蜆肉
辣椒乾
蒜茸
調味料:
紹酒
雞粉
糖
麻油
- 蜆肉解凍後洗乾淨,瀝乾水份;韭菜洗淨後切粒,備用.
- 辣椒乾沖洗後切開幾粒,同蒜茸一齊落油鑊內爆香.
- 之後加入蜆肉,快手兜炒幾下,灒酒,盛起待用.
- 再燒熱少少油,加入韭菜炒兩炒,灒酒,將蜆肉回鑊.
- 加入調味料,兜勻後灑上麻油就可以熄火上碟.
其實我都唔知道當時媽咪係咪咁煮 o架,我只係憑自己對當時味道僅有嘅回憶而去模仿咋!不過,有食過我之前所講果隻蜆肉仔嘅朋友應該知道,同呢隻大蜆肉比,根本係兩回事,不單只無咗果種鮮味之餘,個肉質都完全唔同,蜆肉仔啲肉實好多,而呢種就腍好多呀!
Notes:
- 無論炒蜆肉定係韭菜,都要快手,同埋唔好炒咁耐,因為兩樣材料炒得耐都唔單只會韌,仲越炒越化水 o添.
- 解凍後嘅蜆肉要徹底洗乾淨,唔好以為急凍肉就好乾淨,你哋睇吓幅相就知 o架喇:
其實影呢張相之前已經清洗過一次,比依家更污糟呀!
到洗第二次都仲有咁多污糟嘢呢!
- 落調味之前最好先試一試味,因為蜆肉始終係海產,會有一定鹹味.
你哋亦都可以喺 Facebook Fans Page 度搵我 o架,我間小店叫做 La Cucina di Kestrel 呀,快啲 click 入去做我個 fans 啦!


text:
2014年2月7日 星期五
16個月
今日係年初八,亦都係我16個月大嘅日子,媽媽話新精頭見到人要講「恭喜」,咁我都應吓節送個拜年look畀大家啦,頂卜卜帽係叔婆送畀我,起初我唔肯帶㗎,不過帶親媽媽都猛話我靚仔,自己照鏡睇又好似幾好睇咁,咁我宜家就好鐘意帶住佢啦﹗
嘻...入返正題先,今個月都係一日五餐,早晚兩餐飲奶,午餐晚餐食飯仔,下午茶就食零食加水果,暫時都仲係食BB專用餐,但見到大人食物我都會不停扭食,媽媽宜家出街食飯都索性帶埋較剪隨時剪食物畀我食,廢事我嘈嘈閉或者發皮四搞到佢無啖好食(艾菲:有個為食仔嘅好處係食飯坐成粒幾兩粒鐘佢都肯坐定定唔會扭落地囉).
經過爸爸媽媽嘅特訓,我宜家已經可以同奶樽講bye bye啦,最近一星期嘅兩餐奶都係用杯飲,不過夜晚餐奶就唔知因為轉杯,定食得太多嘢而飲少咗兩安(艾菲:佢朝早餐奶又照飲到七安㗎喎,反正夜奶遲早都要戒就飲少D都無所謂啦﹗),但自己畢嘢食嘅能力就停滯不前(可能出街食飯多少咗練習),簡中都會畢到但畢完我又唔鐘意放入口囉,有時餵返媽媽轉頭有時又拎來研究吓,最後就跌晒落枱要媽媽同我鬥快執(艾菲:一畀佢執到就實搞到成頭都係﹗>.<).
至於瞓覺呢方面,因為天氣開始回暖,我都回復正常睡眠時間啦,每晚十一點左右瞓,第二朝未九點就起身嘈住媽媽﹗(艾菲:天呀﹗點解唔畀我瞓多半個鐘﹗)晏覺就因為我朝早唔多願再瞓(之前十一點會瞓返),所以由兩覺變成咗做一覺,仲將個時間推遲到四點,通常到咗呢個鐘數我D電已經畀媽媽放到盡晒,一落床就會自動瞓著,仲一瞓就瞓成三個鐘添﹗
宜家行路對我來講已經係毫無難度嘅事(但左腳依然有少少向內),所以最近我鐘意玩三人行,兩隻手同時拖住大人,然後個身「中」前咁吊住來行(係佢主動去拖第二個人隻手來畀佢咁玩㗎喎,即明明已經拖住公公,仲要伸手要婆婆都一齊拖佢),而媽媽最近就發現我開始識跑啦(腳踭離地咁跑),如果同我講Jump我仲會試吓跳添(個身勁un但未離到地),係屋企會忽然不停轉圈轉到頭暈跌低,大人叫我跳舞又會不停踏步扭身加扭pat,扶住牆/扶手或者拖住大人上落樓梯都無問題.
眼耳口鼻我到宜家都仲未學識眼睛係邊(艾菲:來緊面試我就真係無眼睇),但就學識咗餵BB妹妹飲奶,餵人食嘢時仲會講「um...呀」叫人擘大口,會自己坐落凳仔,媽媽一講照靚靚我就會行去照鏡,大人叫我恭喜我就會做請請嘅動作(應該係上幼潛時唱恭喜歌學返來),一聽到救護車聲就會先扮聲再同人講有「bu bu」(我哋平日係佢面前係叫救護車做bi bu車),媽媽個電話一響我就會即刻叫阿婆(因為艾菲每日都會同婆婆講電話),仲會叫爸爸,姨丈同舅父抱我去窗邊睇車(佢又識分咩人會睬佢,一定唔會叫艾菲同婆婆抱佢睇㗎喎).
自理能力方面媽媽話我好抵讚呀,因為我終於學識每次出街後返到屋企要係門口坐定定,自己除鞋同除襪(當然係艾菲係後面幫手整鬆咗先畀佢自己meet鞋仔個魔術貼同抽隻臭襪出來啦),再放好對鞋先入playmat玩,而potty training係呢個月都有明顯進展,宜家我想便便時開始識得同媽媽講「唔唔」,最近呢個星期仲學識咗坐大人廁所便便添(艾菲:唔使日日洗potty係最爽嘅事﹗)﹗
我嘅情感表達能力亦越來越強,出街見到D哥哥姐姐我會好興奮咁叫佢哋,但有時撩完人又會怕醜,會將自己暱埋係爸爸媽媽後面,去到陌生地方會唔肯入屋/電梯,陌生人請我食嘢或者樣食物係未見過嘅我唔會隨便食,而經過呢個新年接觸多咗唔同年紀嘅小朋友之後,媽媽發現我終於學識同其他小朋友爭玩具玩,以前我畀人搶咗件玩具都好似無事發生咁,宜家就會還手去同人爭返轉頭,如果唔成功就會尖叫甚至出手想打返人咁(唔...小朋友爭玩具艾菲主張由佢哋自行解決,但出手打人呢個就要stop同教啦), 見到爸爸媽媽鬧交我會爆喊(其實都不過係為D無謂嘢嘈咗幾句,以後真係要忍口唔好係佢面前嘈),有次見到婆婆同個姨姨食飯爭埋單,我以為個姨姨蝦婆婆就即刻發惡鬧同打個姨姨(呢吓真係冧死佢阿婆,但難為最終畀佢打到個人係坐佢隔離嘅艾菲呢...).
講嘢方面就依然鐘意將所有嘢歸類咁叫同埋配音扮聲,不過我最近都唔多願叫人啦,最多好簡中咁叫阿婆,同真係有事要搵媽媽時先喊住叫佢,至於新學識嘅單字就有凳,擺,鼻(正音係罷罷),貓(唯一一樣唔叫wow wow嘅動物),靚(真係會指住D公仔或者花同你講靚靚),俾(上幼潛時老師教想食嘢要攤開手示意俾,佢起初寧願唔食都唔肯攤開隻手,但忽然上星期有日就開金口講俾字兼攤開隻手),妹妹同埋jump,絕大部分都係跟大人口水尾學返來,宜家我已經識聽好多人話,同人吹水傾偈都開始有紋有路㗎啦﹗
訂閱: 張貼留言 (Atom)


text:
尋晚瞓得超差 (其實好似無瞓過)
鼻水倒流令我成晚都好似"浸" 親咁, 瞓唔到
蝸牛先生仲未起身
我就一個落樓下諗住唱錢同埋買份 ISAAC 三文治做早餐
點知今日 ISAAC 無開
朝早的明洞, 無乜人
因為要食藥, 在地鐵站買咗袋奶王小蛋糕醫肚
都幾好味, 唔會太甜
之後就出發去 建大入口 站
呢個貨櫃百貨上年先開
仲以為好多嘢行, 但原來得好少鋪頭
個幾鐘已經可以行哂
今日 LUNCH 去咗一間食芝士排骨的餐廳
詹姆士芝士排骨
好多台灣 blogger 推介, 但無想像中咁好味
排骨似平時美式餐廳食到的 RIBS
芝士就似芝心批入面的芝士
反而後加的炒飯幾好味
食完就去貨櫃百貨
行完無收獲就唯有食
呢件 CAKE 唔平, 好似成六, 七十蚊件
但就超大件, at least 要兩個人先可以 K.O. 到
我哋四個人都有少少難度
因為蛋糕超甜
之後就坐的士去新沙洞
據聞呢度係日本表參道
所以出發前好期待
不過可能今日天氣太熱, 再加上病
我無乜心機行
最後買唔到衫, 只係買咗一副眼鏡
Line shop 真係好靚好得意
行到五, 六點就再食我哋的第二餐
元祖醬油蟹
呢間係杜如風介紹的
主角: 醬油蟹
雖然我都好想試, 但我腸胃唔好
我怕我病上加病, 所以最終都係無試
而蝸牛先生竟然話同香港食到的一樣!!!!!
章魚湯
大大隻生的章魚喺我哋面前放落滾湯入面
見住佢臨死掙扎
忽然閃過問自己, 我係味應該食素?
鮟鱇魚
好大碟, 不過其中有好多都係骨同埋好 "un" 的位置
試過就算
蒸蟹
唔食得生蟹的我, 唯有食熟的
雖然膏唔多, 但尚算鮮甜
食飽飽又再返明洞行街
今日我要轉戰樂天百貨
出發前做咗資料搜集, 喺韓國買 Celine 係平過香港的
一直都鍾意 Celine Trio
最後見佢平二千幾蚊, 猶豫咗一陣就決定要帶佢返屋企
不過喺免稅店買完係唔可以即刻帶佢走的
要先比錢, 之後離境時在機場拎
明洞商店街有好多小食鋪頭
餓底團經過都有買少少來試
行完街返酒店休息咗陣又出去食過
不過原來好多餐廳都收十點幾十一點的
最後路經一間叫   的鋪頭就比員工 sell 咗入去
食後感: 貴, 極度唔抵食, 似扼遊客 feel
燒牛, 豬
望色水, 其實唔多靚
不過味道又正常
五花腩
部隊鍋, 貴, 但料唔多
呢日都幾病吓
唔夠瞓再加上鼻水長流
真係掃興~


text:
之後行去搭Metro都要行成差不多20分鐘,重要係落斜個喎,如果行上來都幾係嘢~~
之後我哋就搭地鐵去返格蘭大道都行下街,其實係想搵下有無 Loccitane,如果有就再入貨,因為真係平過香港,不過尋日唔記得上網Search,所以最後我哋係搵唔到.係條街到行行下見到間家樂福,咁我哋就入去睇下有咩買啦,嘩~~呢到都幾多嘢買,我哋重買咗好多嘢食添,價錢重幾平下.
買完嘢,我哋就去就行咗一陣就返去住宿到休息,然後就去住宿附近嘅El Corte Inglés百貨公司到睇下有無嘢食同埋有咩買喇,呢一個El Corte Inglés百貨公司嘅頂層有間餐廳係到,不過就唔係好啱我哋.於是我哋就去地庫嘅超市到買嘢準備今晚嘅晚餐.呢個超市都幾多嘢買,我哋又見到個隻桃,於是就諗住買兩隻來食,點知呢到係唔可以自己揀嘢,要攞飛仔,等個人幫你揀,我哋要咗兩個,盛惠 EUR$4.X.我哋到收銀個到先諗諗,要差不多成五十蚊港幣個喎,好貴喎 !! 不過都排到去俾錢,唔要好似唔係幾好咁.之後,我哋就係住宿下面嘅蔬果店到買多兩隻溝淡,咁四隻平均咗就無咁貴~~~返到去住宿就整嘢食,食完嘢就休息.聽日就要離開巴塞隆納返香港啦,十幾日咁快就過咗,真係快~~


text:
第六天(續)
馬來西亞天氣熱,留係有冷氣地方就最舒服,係hostel坐到唔想走XD休息左一陣,我識既兩個檳城朋友黎到搵我啦,之後既行程就唔洗我操心,有朋友帶住玩檳城,多謝^^午餐時間已到,我地上車先去搵地方開餐,去左檳城好出名既「愉園茶室」
愉園茶室好多人,好彩去到咁岩有位;呢個環境好有味道,就好似香港舊時冰室一樣,地方一定冇新式連鎖店咁靚,但就多左連鎖店冇既親切感;近年係香港我都少左幫襯連鎖食肆(麥當勞除左!),都係支持傳統鋪頭仔仲好
啲炒粿條好似炒得好好食咁bor,就叫你啦
今朝先食完炒粿條,食過返尋味所有又再食啦,呢道炒粿條都係超好食,而且都係咁細碟~
食咁少唔多夠,再叫其他野食;呢道咁多人圍住一定有好野食啦,再叫呢個
其實佢係賣珍多冰,珍多冰加上椰汁﹑紅豆等等材料,又係超好食既美食,而且天氣咁熱食珍多冰食到透心涼,好正!
呢道福建蝦麵都好出名,但我冇食啦
食完一餐美味午餐,就由愉園茶室所在地景貴街出發漫遊檳城
係街上走丫走,見到所有建築物都古式古香,喬治城就好似一座活生生既古城,將從前美麗環境帶到現化社會
想係香港搵返呢啲傳統工藝真係有難度,又或者香港可能已經容不下佢地啦
隨左壁畫出名,鐵線畫係檳城都好出名架
繼續行繼續行
原來檳城華人同香港一樣,農曆七月盂蘭節時期都會搭戲棚上演神功戲
經過「甲必丹吉寧回教堂」(Kapitan Keling Mosque);馬來西亞最大民族馬來人信奉伊斯蘭教,所以馬來西亞有好多回教堂(即係我地平時叫既清真寺),而且仲起得好靚;係出面望入去呢座清真寺又大又宏偉,仲好新好靚
「甲必丹吉寧回教堂是檳城最古老的回教堂之一,始建於公元十九世紀80年代,1926年由來自印度的回教商人甲必丹吉寧(Kapitan Keling)修建,建材也是從印度進口,因此其風格也帶點印度色彩,如黃色的主色調,並蓋上了圓形的穹隆頂.甲必丹是他的勛銜,吉寧是他的名字.」
佢地就舒服啦,坐住車來睇
行冇幾遠見到潮州會館同一間廟,入廟參觀一下
檳城寺廟好歡迎入去參觀,可以隨意影相,亦都唔洗擔心好似大陸個啲廟咁經常呃人
呢間小小既廟都雕刻得好細緻
出去繼續漫遊
唔肯定呢間係咩?
檳城呢道都有個小印度
又再路過寺廟,仲要唔只一間,孚似7-11咁總有一間係左近
向下個目的地前進
好快就行到檳城最古老,亦都係香火最鼎盛既佛教廟宇「廣福宮」(觀音亭)
廣福宮已經有二百幾年歷史
有美女參拜緊觀音菩薩,唔打擾佢啦
呢道既雕刻都係咁細緻
由觀音廟行冇幾遠,就去到聖喬治教堂
1818建成既聖喬治教堂係馬來西亞最古老英國教堂
入面都幾靚架,入去時有人會問來自邊道,答左就可以入去參觀影相;係馬來西亞無論教堂﹑廟宇﹑清真寺等等大多都好歡迎遊人參觀,馬來西亞人真好呢
離開教堂繼續向海邊方向行;天上開始出現黑雲,天氣唔會變差掛?
行到去郵局,最重要係買郵票寄podtcard
向碼頭方向行
去到碼頭就可以坐上呢部CAT巴士;CAT巴士係喬治城行走,而且係免費,坐住佢就可以遊覽喬治城大部份地方,而我就坐佢先返去hostel check in
Check in好後朋友開車帶左我去檳城西部地方,去西邊要經過山區,又上山又落山,平時我坐開長途車都唔會有問題,今次比呢座山轉到頭暈,差少少就要嘔出來...唔好以為落左山就冇事,回程仲要轉多次,救命丫!挨左唔知幾耐終於離開山路,路過馬來西亞原居民房屋,佢地會將自己屋企起高,變成高腳屋
椰樹之上發現好多椰子,應該唔會跌落黎仆中人掛?
見時我地見到既椰子樹都係又高又大,呢道竟然有棵咁細...
一大片稻田
由小路入去一啲鮮為人知既地方,其實我都唔知去緊邊道
有返啲椰林樹影先至有檳城特色ma
唔知呢間屋仔係養雞定養牛呢?
由小路繼續前進,去到一條小小漁村
行出漁村就可以見到大海啦
呢道係一個紅樹林,而家水退就可以清楚見到好多好多紅樹
有紅樹林就緊係有彈塗魚,仲有好多蟹仔等等小動物,其實就好似去左濕地公園,不過呢道比起天水圍濕地公園大好多好多呢
貓仔都有
開車繼續沿海邊行,可以見到一望無際既大海
超多紅樹
成個天都係雲,唔通想落雨
最後去到檳城西南方一個軍營出面落車,我當然唔會大膽到走入人地軍營啦
坐左咁耐車,目的地就係呢道,一個冇咩人到既沙灘,對出就係大大大大大海
唔知寫咩呢?
咁遠來到呢道其實係想睇日落,但見到咁多雲都知道同日落無緣,呢啲都係隨緣啦;不過係回程路上竟然見到大大個咸蛋黃係雲之中走出來,係車上唔方便影相,唯有用心記住呢一刻
車開左入一個人完全見唔到人既山區,不過已經天黑,視野唔太清楚
望住地圖見到自己去左山中間,睇完都唔知自己係邊
行行下路過一個叫浮羅山背既小城鎮,我見識少浮羅交怡就聽過,浮羅山背係第一次聽
再路過一個地方進行緊一個強勁音樂會,音樂聲大到拆天,我就真係頂唔順啦,不過好多觀眾好似聽得好開人咁bor
停左係路邊一個小地方,原來係想係呢道買野幫今晚晚餐加餸
除左腸仔之外唔太清楚係咩,啲野食落又幾好食
九點終於返到市區,去到一間麥當勞對出停車,諗落黎左馬來西亞咁多日都仲未食麥當勞bor!但今餐唔係食麥當勞,有其他好野食
去到當到人都推薦既長園美食中心;檳城有好多唔同美食中心(即係我地平時叫既大排檔),好多遊客都喜歡去新關仔角美食中心,不過朋友話新關仔角個邊做遊客生意多,質素冇呢道咁好
好多人
檳城福建蝦麵好出名,咁就叫碗來試試
個個朋友去檳城都話食福建蝦麵,我都唔執輸試下,但要知道我係唔食海鮮,食落口先知呢碗蝦麵好重蝦味同唔知咩味,唔係好岩我食!好彩叫左枝可樂中和一下味道!不過可以證實呢碗蝦麵係真材實料!
頭先係路邊就係買左呢啲返來食啦
離開時已經算夜,少左好多人lu
上車時冇落雨,但返去途中就行雷閃電落大雨,好彩已經上左車,唔係就慘啦冇人有帶遮;朋友車我返到hostel門口,我用兩秒時間跳入去,但都已經濕晒,雨實在太大
呢道住左好多人,等左一陣先有位置沖涼
成晚出面都繼續行雷閃電,我就唔理咁多,坐車坐到頭暈暈沖完涼好快就訓左啦,出面發生咩事都唔知lu


text:
第九天
經過兩日華山﹑兵馬俑行程後,西安最重要最期待既旅程已經完成lu,今日可以輕鬆一下,唔需要再趕住去玩,訓到夠再慢慢起身都未遲
早兩日實在太早起身啦,今日可以訓到十一點再慢慢爬起身,真係好幸福;自由行就係咁自由,鐘意幾時起身就幾時起身,有時候由朝玩到晚,有時候又成日唔出街,想點玩都得由自己話事;起身準備好就出發去火車站旁邊食早餐(應該唔係食早餐,食午餐先岩)
傳聞西安火車站係僅次於廣州站全中國排第二危險既火車站,睇落又唔見得特別危險?不過火車站廣場上好多人,感覺上非常品流複雜就真,所以此地都係不宜久留,每次去到火車站廣場都會盡快離開
今日午餐就係食我最鐘意既麥當勞!午市脆辣雞腿包餐只係賣15蚊咋,咁吸引當然唔可以放過啦
食飽就出發去睇大雁塔,不過就唔知搭咩車去,唯有嘗試下搵的士;不過西安出名難搵的士,好多的士都會揀地方去而拒載,但我地又好好彩搵左幾部的士後就成功上車;西安的士真係好平,就算搭好遠都係十零蚊,最衰就係太難上車...;話咁快就到左大雁塔廣場
大雁塔廣場入口(最吸引我既就係部警車,真係好cute)
就好似一部迷你Q版玩具車一樣,好得意丫
大雁塔廣場係一個大型噴泉,夜晚會有音樂噴泉表演,而且仲自稱係亞洲最大型噴泉表演,不過我就對音樂噴泉冇咩興趣所以唔等夜晚睇lu
西安氣溫大約係零下六至十度,泉水都結成冰
行近少少就可以見到大雁塔真身啦
大雁塔係一千三百幾年前既唐朝興建,目的係用來收藏唐三藏由天竺取返來既經書(西遊記XD),唐三藏更加做過大雁塔旁邊大慈恩寺主寺,呢道真係好有歷史價值
不過見到個塔後就冇特別興趣想參觀,所以就唔入去大雁塔同大慈恩寺啦
望到都覺得凍,所有水都凍到結冰,咁仲可唔可以噴泉架?
點解北京既水結左冰係透明色,但西安既水結左冰係雪白色既呢?
發現爬樹高手!咩安全措施都冇用就爬左上去!
好快就要同大雁塔講再見啦,下一個目的地就係大雁塔附近既陝西歷史博物館,行大約五分鐘就到;陝西係一個咁有歷史文化既地方,有好多歷史文物出土,所以陝西歷史博物館就收藏左好多珍貴文物,呢道都算係一個去到西安必遊地方之一
行到歷史博物館門口,O..大獲啦!去到先記得博物館星期一係唔開門!今次真係喊都冇用,竟然冇留意到呢件咁重要既事!唉...冇得入去都冇辦法啦,唉......
博物館冇得去就去小雁塔睇下...望下巴士站,睇來睇去都好似冇車岩路,咁就行路去啦,幾公里路預計個零鐘行到;行行下見到海港城同旺角,無聊之下入去行行
旺角又真係幾似旺角中心,一樣係賣衫褲鞋襪,行左一個圈就走lu
西安都見到現代教育bor,比香港現代教育更多野學,睇到又係紅白色設計好明顯係山寨香港呢間?
西安係一個大城市,街道上車來車往,又有好多高樓大廈,同以前長安城差得遠;西安城牆入面係唔會有呢啲高樓大廈,只有城牆之外先會出現
遇見陝西省美術博物館,但我對美術興趣不大,唔去參觀lu
美術博物館旁邊就係陝西省圖書館,我對圖書館興趣大啲,睇下可唔可以入到去先;由外面睇圖書館都幾靚丫,睇落好有特色
入圖書館最麻煩就係唔可以帶背囊入內,要先將背囊寄存係locker,可能怕有人會將書放入背囊偷走?圖書館有大量locker可以免費使用,locker由電腦控制都算安全,不過都係怕危險,放低個背囊後都靜雞雞拎左部相機入去,貴重物品都係跟身最安全
圖書館除左有圖書外,亦都有好多位置比人自修
出左圖書館繼續行,終於行到西安博物院;西安博物院係免費參觀,只要出示證件就可以換拎門票入去,不過我都冇入去博物院裡面既展館參觀,我來呢道既目的只係睇小雁塔咋
小雁塔係西安博物院範圍之內,一入到來就可以見到個塔
博物院入面環境都唔錯架
幾隻鴨仔竟然唔怕凍,係道玩冰
就到小雁塔啦
小雁塔同大雁塔一樣係唐朝時興建,因為高度唔及大雁塔所以就被稱呼為小雁塔;雖然係叫小雁塔,但高度都唔矮,有43.395米高
小雁塔個頂見到好似凹左入去?其實係因為明朝嘉靖時期西安發生大地震,原本十五層高既小雁塔有兩層倒塌就變成而家見到既十三層
好快就行完小雁塔;小雁塔距離城牆唔遠,先向城牆方向行
行多半個鐘,前面就見到西安古城牆;而家見到既西安城牆係明朝時期興建,係中國現存最完整﹑規模最大既古城牆,但同當年唐朝長安城城牆比差得遠啦,只係長安城七分之一
有城牆當然就有護城河啦
由南面城門(永寧門)入城
今日行左好遠路,想搵個舒服少少既地方坐企休息一下,咁岩見到有間subway就入左去;成世人第一次加唯一一次食subway竟然係西安,不過subway野食真係好貴,買呢兩個包就五十蚊,食完心都痛...雖然係貴但又有人食,有個小朋友拖住個婆婆入來,面不改容之下就買左個包,我真係唔捨得食......
繼續出發,城牆旁邊係書院門仿古文化街;書院門裡面有「關中書院」,明﹑清時代陝西最高學府,亦都係中國四大著名書院之一,不過好似唔對外開放所以冇得參觀
書院街賣好多書法用品,唔太岩我行,算係到此一遊
呢個時候本來想上城牆踩單車,但朋友有少少唔舒服想先返hostel,咁一於返去啦;不過係西安真係好難搵到部冇載客既的士,見到有車都唔夠人掙,又唔想坐琴晚個啲呃人三輛車,所以就只有一個辦法,行返去!今日都唔知行左幾多公里路
路過有六百多年歷史既鐘樓;鐘樓係西安其中一個最重要既地標,更加係中國古代遺留低咁多個鐘樓之中最大﹑保存最完整既一座
太古廣場?
好似好多旅行團都會係呢道睇劇?
大約半個鐘路程就返到hostel啦,西安三晚就係住係呢間七賢國際青年旅舍
返到hostel冇野做就四圍影下相;hostel係由古建築改建而成,入到來就好似去左古代大宅院一樣,仲以為自己去左古代,完全脫離現代社會...哈哈^^呢個咁特別既環境係其中一個我選擇住係呢道既原因
天氣咁凍,應該冇人願意出來坐啦?
呢個就係洗手間,係唔係唔似呢?呢道既廁所﹑沖涼房係外面,如果要去既話就要穿過戶外凍冰冰既地方,所以去沖涼係一個大挑戰,就咁著住短衫短褲行來行去,如果話唔凍就係呃人啦!
收埋好多兵馬俑公仔
而房間就係最外面兩排建築,每道房門都有厚毛氈蓋住保暖
呢間就係住左三晚既房間
住係六人房,房間乾淨床舖舒服我已經好開心啦
咁早返到來冇野好做,好彩有張桌球枱消磨時間
晚餐都懶出去食lu,留返係hostel餐廳慢慢食
味道唔錯架,但就比起出去食貴少少,不過呢道咁靚咁舒服冇所謂啦
餐廳呢道氣氛好舒服,想坐幾耐都得;坐坐下突然有人行過來問我係唔係韓國人!點睇我都唔似韓國人啦?!!
係道上網上到好夜,眼訓就返房訓覺lu
係床上執行李既時候,突然發現唔見左銀包!即刻係床上四圍搵,又出去出面搵,但始終都係搵唔到...唉......返到房諗住繼續搵,呢個時候下格床朋友問我係唔係搵緊銀包,原來銀包唔知幾時飛左入床下底,又會咁神奇!好多謝呢位朋友幫我搵返呢個咁重要既銀包,今晚可以安心訓一個靚覺啦
第十天
今日天氣實在太好啦,好好陽光;終於到左離開西安既日子,下午就要坐火車出發去成都,不過朋友今日依然有少少唔舒服,所以上午都係決定留係hostel休息一下,唔再出去玩啦;其實而家只係去到第十日咋,仲有超過一半旅程未完成,所以身體健康最重要;我都打左電話去保險公司問問去邊道可以睇醫生,但朋友信唔過西安既醫院所以唔敢睇醫生,好彩最終都冇大礙
Hostel本身都可以算係一個古蹟景點;hostel以前係八路軍辦事處,其中一部份變成今日既hostel,而另一部份就係展覽館,不過另一部份冇去唔知係點既呢
餐廳對出佈置都好靚架
室內地方可以咁暖,就係靠呢啲煤爐;煤爐除左可以當暖爐用之外,仲可以煲水,一舉兩得
貓仔再見啦
係hostel留到大約一點半,就要出發去火車站繼續下一個旅程,西安再見
短短幾日西安旅程好快就結束lu,今次可以去到兵馬俑﹑華山,又見到雪,我已經好滿足啦^^細個時覺得兵馬俑好神秘,估唔到大個後有機會見到真真正正既兵馬俑,兵馬俑現場個種宏偉﹑霸氣唔係幾張相片可以表達,一定要親身感受一下先可以感受到箇中奧妙;華山亦都一樣,相片中未必可以見到華山種種險要之處,唯有親眼望望先會知道咩叫望而生畏;今之西安之旅真係冇去錯,Yeah!!!


text:
晏就食完個heavy lunch仲唔夠喉(我認我太大食
過左黎吐司工房整兩件先:^)
但佢就算係平日下午茶都幾多人,唯有搭下枱
細看menu先知原來有幾款吐司可以揀既
傳統吐司就係兩片烤過既吐司夾餡
南洋西多士就係炸多士啦
鬆軟麵包係類似餐包咁夾餡既
厚土司就係厚切烤多士:^)
話明土司工坊,我梗係揀番多士啦!!
潮州辣蝦米傳統吐司
內餡唔多,要預左真係薄薄一層仔附住咁架咋
內餡乾身,但比肉餡更為濕潤,鹹中帶辣,有少少似蝦醬既香氣
吐司烤得金黃香脆,咬落有焦香味之餘,仲會慢慢有麵包香溢出
咖椰厚吐司
因為腸胃問題唔係好想食牛油,一問之下可以走就當然走油啦:^)
呢個咖椰醬係佢地自家出品既,有一罐罐可以買番屋企用
都係果句你要預佢係薄薄一層,唔好諗太多!
椰香味重得黎算清,並非油膩類型,而班蘭香唔算好濃烈
吐司厚身帶點脆度,配上香甜可口既咖椰醬,簡單但味道都不錯既
煎蛋(餐)
本身想要半熟蛋,但店員竟然話冇!!!!!
好傷感……不過冇計啦都,只好轉點煎蛋/___
煎蛋都幾細隻,煎得乾身全熟
外皮金黃有焦香,咬落去外皮仲有少少脆度:^0
加左豉油醬食重口味都ok既,只係冇半熟蛋真心好可惜……
環境真心麻麻
有不少昆蟲周圍飛,坐得都唔安落
另外我真係好唔明點解d人可以見到咁多人搵位等位都仲要坐係度慢慢hea
又用電子產品又睇書又傾計咁
呢d係人地私事我又唔應該亦無權干涉既
當我冇講過啦^^


text:
至於個座地作品,我計畫做上次花展嘅糸列,用鐵線造方形噴紅色再配不同品種的紅掌.8月10日星期日,我係屋企試做座地作品的架構,發現個idea唔係好work,發覺噴油嘅後個架構線條大幼,於是即時電聯Liza & Yanny,討論後决定改試用竹撻(因為屋企有竹撻存貨),噴油後又效果都唔錯,影相e-mail 給她們,最後大家都同意設計.不過我就試版呢日係後梯噴結果就食噴潻食飽咗,對腳染成好淡好淡咗紅色.8月13日星期三,去咗買竹撻同去噴潻,終於做30件竹撻用咗5支噴潻,不過今次有備而戰,帶定口罩,手套同着黑色長褲同係平台位置先至噴.
8月16日星期六係我哋5個女子(因為Mabel要交人所以得5個) 準儅備這兩件作品唯一一次,亦後最係一次的試做日子,個餐桌作品整體係走清雅路線,原本要加龍柳,但係喲柳支實在太枯乾,噴咗銀色都唔work,所以最後决定唔加.至於同椅,我哋就好簡單咁織咗一片水燭葉片配水芋,而餐巾就喺用水燭葉做個三角形套配水芋, 好快就成.但係個座地作品就玩咗好耐,雖然啲竹撻一早噴好,但係要玩層層疊,重要有美感同埋考慮喲紅掌的位置,都試咗好耐終於都完成,但同就初份草稿經已係兩回事.整完空部預備工作都8點幾,我哋4個(夜晚Yanny 唔得閒)去咗仿饍食飯
8日17日星期日,終於到咗今日,因為做座地作品要09:30前完成,今日冰冰,Yanny,Liza同我嘅集合時間是07:30.6點9就要起身重慘個返工,好在阿Ben 車我去Liza 屋企否則點止6點9起身.冰冰老公架車車花材,阿Ben架車就車Yanny,Liza同我,去到會場成8點即時開工,預計9點的攪好後先食早餐,10點就要做餐桌設計比賽嘅作品.點知做吓做吓就己經9點幾,其間Yanny成日叫冰冰影相,乜都比佢晒,死人冰冰重用走紅掌嚟整我,比佢玩死.
9點幾Mabel到咗,但係Sharon重未到,我哋成組唔可以報到餐桌設計比賽,因為唔齊人,真係有喲火,一早又唔講明齊人先準報到及進行比賽,我哋走咗去買早餐,冰冰同Mabel留等Sharon,終於我哋買完早餐返嚟Sharon都到咗,入場後我哋食完早餐先至開始.做吓做吓發覺冇水加入花樽想去冼手間取喲工作人員又話唔得唔可以離開會場,好在Yanny醒目發現廚房則門,佢就走去房取水,12點鐘全部完成,終於可以安心去食Lunch.


text:
2005-02-08
古巨基 - 勁歌金曲
開演唱會之前一定要有隻新碟造勢,這是香港樂壇不變的定律,不過出碟都可以好純粹咁分為呃錢同唔呃錢兩種,好明顯古巨基今次係呃錢,不過呃得好叻果隻.原本以為上兩張玩概念都叫做有d新意(雖然都有d肉麻),叫做返到黎吐氣揚眉唔駛失禮街坊,點知年頭有個男歌手獎後就乜都出晒黎,出隻新曲加精選叫做keep住人氣又可掠水,真係晚節不保.
拿拿林搵隻「勁歌金曲」黎聽,原本諗住呢類食gimmick的曲式一早被wyman玩殘,依家先黎玩實在拾人慧牙,唔緊要,玩得有新意照樣收貨.點知一聽lai野,往往呢類事件都係致敬為名,偷懶為實,每首歌得幾句,轉接又唐突,想做到百老匯歌劇feel到頭來只係十二分十分寸的廿一世紀核突版.古生把聲又太投入,搞到我打冷震,玩串燒歌都唔係話人人都玩得起(不過話時話,唔多見外國有人玩串燒歌,香港都可算又多樣世界第一),睇番d歌詞又係情歌串理一齊,係咁多,無話好似陳奕迅當年首「新曲加精選」咁玩歌名串埋然後柳暗花名又一村,竟然係首慘情歌,wyman呢首都可算佢代表作,古生今次真係純粹copycat得黎又無創意,抄都唔識抄.首monica都叫不過不失,比起首大雄又真係差幾皮,臨尾仲要翻炒以前舊作更加俾人覺搵笨,其實出張全新大碟又有幾難,不過家陣粉絲門都無你咁理性,碟照出錢照俾,皆大歡喜.
今年生日諗住支持下我地唯一會聽的本地歌手古生演唱會,聽完隻碟,都係唔好諗佢會有咩好野,上次拉闊已經見識過佢掛住喊唔唱歌的奇技,今次去紅館仲唔光宗耀祖?幾歹喊翻番幾首歌,粉絲見到一定覺得感性有feel,仲唔嗌大聲d咩.唉,都係唔好預佢唱翻「分手我們抱著哭」吧啦……
沒有留言:
訂閱: 發佈留言 (Atom)


text:
前 藝 人 陳 妙 瑛 近 排 頻 頻 曝 光 宣 傳 佢 半 年 前 一 口 氣 開 咗 4 間 嘅 江 南 美 廚 ,見 九 龍 城 店 最 近 我 ,一 於 試 吓 !
KCP 呢 個 蕉 場 一 向 都 拍 烏 蠅 ,呢 晚 係 閒 日 ,晚 飯 時 段 個 場 都 一 樣 係 無 乜 人 氣 ,偏 偏 呢 度 就 有 十 幾 人 喺 門 口 等 緊 位 ,真 係 奇 景 呀 !咁 好 彩 一 行 埋 去 個 接 待 就 話 有 張 2 人 枱 可 即 入 ,即 時 俾 部 份 現 場 觀 眾 勁 啤 咗 一 吓
2 人 枱 都 幾 闊 落 ,座 位 亦 夠 舒 服 ,一 班 侍 應 忙 到 極 但 仍 然 相 當 好 招 呼 ,最 重 要 係 價 錢 夠 實 惠 嘛 !
餐 前 小 食 係 一 小 碟 菜 圃 ,爽 口 得 嚟 又 醃 得 幾 好 味
香 茜 皮 蛋 豆 腐 靚 到 我 忍 唔 住 彈 咗 句 :「好 刀 功!」
皮 蛋 豆 腐 出 面 一 般 都 係 原 件 上 或 切 粒 ,片 上 已 經 唔 多 ,片 到 咁 靚 咁 薄 嘅 真 係 好 少 見 ,而 且 仲 差 唔 多 有 30 片 ,只 係 賣 $36?單 係 心 機 錢 都 值 啦 !
皮 蛋 味 道 無 乜 特 別 ,反 而 豆 腐 就 真 係 超 滑 溜 到 不 得 了 ,放 一 片 上 匙 羹 ,再 加 幾 粒 皮 蛋 一 齊 放 入 口 ,爽 呀 !
花 雕 醉 雞 要 $62?原 來 唔 係 求 其 放 幾 件 ,而 係 大 大 碗 放 咗 差 唔 多 半 隻 雞 入 去 ,見 到 咁 多 雞 肉 都 勁 流 口 水 啦!
唔 知 用 邊 隻 花 雕 酒 呢?陣 味 好 香 濃 呀!你 睇 吓 啲 酒 幾 深 色 ,雞 肉 自 然 帶 有 濃 濃 嘅 酒 香 啦!入 口 仲 好 嫩 滑 添 !
用 閃 光 燈 影 多 次 俾 你 睇,係 咪 好 少 見 咁 正 嘅 醉 雞 呢?
南 翔 小 籠 包 賣 相 唔 錯 ,包 得 幾 靚 喎!一 籠 4 隻 $26 咋
小 籠 包 都 算 皮 薄 餡 靚 ,裡 面 灌 到 幾 滿 嘅 湯 汁 影 完 相 都 仲 係 熱 辣 辣 ,肉 餡 亦 夠 鮮 味 ,水 準 相 當 高
東 坡 肉 無 理 由 唔 試 ,而 且 唔 係 太 大 件 ,賣 $40 之 嘛!
落 單 後 侍 應 仲 會 問 你 想 原 件 上 定 切 開 ,夠 晒 細 心 噃
東 坡 肉 肥 瘦 度 適 中 ,炆 到 夠 哂 火 候,入 口 香 濃 ,肥 而 不 膩 ,肉 質 鬆 化 得 嚟 又 唔 會 太 甜 ,送 白 飯 一 流 呀 !
蘭 州 三 鮮 刀 切 麵 唔 係 湯 麵?係 炒 麵?咁 似 . . . 干 燒 伊 麵 嘅?最 初 見 寫 住 廚 師 推 介 咪 試 吓 囉 !賣 $68 架!好 彩 ,食 落 原 來 完 全 係 兩 回 事 ,有 啲 驚 喜 架 !
三 鮮 有 蝦 仁 ,雞 片 同 海 蔘 ,份 量 相 當 多 ,加 埋 大 量 草 菇 ,韮 王 炒 到 香 噴 噴 ,刀 切 麵 咬 落 爽 身 好 咬 口 ,仲 一 啲 都 唔 油 膩 ,口 感 完 全 唔 同 干 燒 依 麵 ,好 好 味 呀 !
食 完 咁 多 濃 味 嘢 ,梗 係 飲 竹 蔗 水 中 和 吓 啦!一 酌 $30 都 OK 嘅!侍 應 仲 話 唔 係 好 夠 凍 ,不 如 幫 你 加 啲 冰 呀 !
呢 啲 咪 叫 貼 心 嘅 服 務 囉!埋 單 $288 ,算 抵 食 啦!
電 話 : 2798 8921 平 均 消 費 : $100 - $150 / 位


text:
4月8日(Wednesday) ☀
寫到呢到, 行程都行咗一半有多, 今日就要離開繁榮的大阪, 進入我地溫泉的世界 - 和歌山
Yodobashi Umeda 係响新板急後面, 我地經過呢到多次, 宜家要同你講 bye bye 啦!!
早上睇空中庭園展望台同夜晚睇大家覺得有乜唔同呢?
由JR站行去空中花園的路途會見到好多地盤, 聽講話呢到第日又會係一個好大型的商場… 日本已經有好多商場啦喎.. 佢地做唔做得住呢?
由大阪去和歌山要座2-3個鐘頭車, 車程都幾長下, 我地途經見到好多工業區, 原來大阪係工業城, 好多工業, 葯業同奶粉都係响呢到生產的
座咗好耐車, 終於都到咗中途站了, 原來我地不經不覺已經到咗紀州了
睇到呢幅地圖, 我地就知仲要座好耐車先到今晚的溫泉酒店
和歌山的第一站係梅干館, 我都梅酒就好有興趣, 但對梅就…
我地參觀咗佢地的制作過程… 仲有個3D立體動畫睇, 但我地全團人都呢個動畫完全無興趣, 所以唔夠幾分鐘, 我地已經所有人都放棄睇動畫, 反而對佢地的梅製食物好有興趣…
所以制作過程都好乾淨, 真係確保衛生
我同丙丙都試咗d 梅酒.. 但係比起我地剛响香港買到的金獎受賞的梅酒還差好遠, 所以無買. 本來想買梅餅干的, 但驚番到來香港已經比我攪到碎曬, 所以最後乜都無買到
之後我地就去Tore Tore 市場食午膳了
伸延閱讀


text:
對於係香港長大嘅朋友,雪地駕駛可以話係非常難得嘅體驗,因為香港冬天最凍嘅時候都可能係十度八度,一定唔會落雪.但係當你去到第二個國家租車旅行嘅時候,就可能會需要雪地駕駛.尤其係近排港人大熱嘅旅遊地點,譬如北海道或者紐西蘭,呢啲地方係冬天嘅時候都會落雪,亦有需要喺雪山上上落落,所以大家必須要留意雪地駕駛嘅安全守則.
如果閣下攞車嘅地方冬天時候經常落雪,譬如北海道,租車公司通常已經為你所租嘅車準備好冬季輪胎,呢啲輪胎呔紋比較深,抓著力比較強,所以喺雪地嘅時候就無咁容易打滑.但係如果閣下租車嘅地方並唔大雪,而你需要揸車前往冰天雪地既地方,你就記得租車嘅時候同租車公司說明你所租嘅車要配備冬季輪胎.由於冬季輪胎可能係附加設備,所以亦可能要繳付附加費.
但係冬季輪胎只係可以應付已經除雪嘅路面,假如閣下需要前往山區,而積雪係非常深嘅話,冬季輪胎亦可能未能應付,咁係呢個時候你可以向租車公司要求準備鐵鏈.鐵鏈嘅用處係套於輪胎上,以進一步增加輪胎喺雪地行走時候嘅抓著力.但是大家要記得鐵鏈只適用於積雪較深嘅路面,假如閣下已經駛離積雪路段,就要將車停埋一邊,先除下鐵鏈再繼續行駛,如果唔係就更加危險.
冬季輪胎及鐵鏈都只是硬件配合,最重要嘅係大家揸車時候要分開小心.落雪大雪嘅路段,記得開車頭燈,以便行人及其他車輛注意.同時亦要緊記同前車保持多啲距離,因為雪地煞車時間比平時可能需要多幾倍.煞車嘅時候千祈唔好重Break,要循序漸進咁樣踏煞車制,如果唔喺輪胎就會被ABS鎖上,繼而令車輛失控.而不論上斜落斜都記得要用低波,同樣可以増加抓著力.
同時亦應盡量避免突然加速爬頭,因為係大雪情況之下,其他車輛可能會見你唔到.遇到失控情況,就千祈唔好緊張,先慢慢咁樣放開油門,等車輛慢慢減速,然後再慢慢左右扭動呔盤,嘗試重新控制車輛,同時亦可輕輕煞車以減慢車速.總而言之,雪地駕駛要份外小心,切忌心急,記住去旅行都係為咗開心,遲到早到都無問題,最緊要係開心出發,平安而回!


text:
玩完過山車就去"Build & Test"涼冷氣同埋砌積木
裡面有大大小小不同o既積木比大朋友同小朋友玩
係一個非常唔錯o既地方
又可以去測試枱度砌,砌完開機睇下自己o既成品受唔受到震盪
更加可以拎本passport去counter同職員登記
拎車轆砌車,砌好後去賽道鬥快
睇下邊個砌出黎o既車最利害
baba mama抖夠後就帶小朋友去附近o既 "Duplo Playtown" 繼續放電
呢度就最岩我地三隻反斗星玩啦
有滑梯,小火車,小迷宮等
估唔到朗朗咁大膽,可以一個人搭小火車"Duplo Express" 添
終於係度放晒D電
換埋套衫無耐就要訓陣叉電啦
坐左係近Playtown o既"Pizzaa Mania" 餐廳半個鐘後
我地決定抱住三隻小豬繼續行程
小朋友們訓得好冧
等我地經過有岩佢地玩o既遊戲都只能抱佢地行過影下相就走
唯有周圍再影下相啦
真係好佩服朗朗咁訓得
原先我地訂左最遲果一班旅遊巴 (21:15) 離開新山架
因為諗住會玩到最後再食埋野先走
但咁o既情況下,我地決定買埋野就走,希望早啲o既班次有位比我地上車啦
之後我地先去 "The Brick Shop" 睇下由工作人員幫我地影o既相
去到先知原來唔只得普通晒相
仲可以將相片變成由87個Lego組成o既相片架添
有d後悔無叫園內工作人員幫我地影多d相呀
Lego相架 RM150,多送一張8R相片
另外我地一人晒一張團體相,RM70 (三張)
真係好值得買o既紀念品呀
買左o既相片更加可以去指定Website download返softcopy添
買完相又點會滿足到我地呀
再過返對面o既 "The Big Shop"買過
朗朗都醒左要跟我一齊掃貨呀
呢日簡直係大出血加大豐收呀
無諗過我會豪洗RM1,000買手信同Lego架
但真係買得好開心
離開Legoland時已經係晚上七點多啦
起初仲諗住如果搭唔到車就返入園內食晚餐
所以走去叫工作人員幫我地蓋手印
但好彩出到去岩岩有架旅遊巴準備開車
而且仲有位比我地上添
最後我地就坐返車返新加坡啦
落車時都接近九點了
再直接去牛車水食晚餐
我地太攰啦,唔想再周圍搵野食
求其入左間川菜店食野
呢間都算幾好味,我地叫到成枱都係呀
(Copyright by Suk Yin)
食飽諗住睇下有冇手信買啦
不過好多地方都已經閂左門,根係啦差唔多十一點啦
所以只好搭MRT返酒店
由於過左夜晚十一點,Underpass已經關閉,我地唯有上去經商場再返酒店
但因為未行過,搞左一個大頭佛
走黎走去,好好笑
最終都搵到出口
話咁快就已經玩左三日啦,玩多日就要離開LU


text:
五月八日18:00 Athena先進入產房, 護士同我講十分鐘後我先可以入去. 隨著興奮又緊張嘅心情十分鐘好快過去, 換上左陪產衫後我馬上入Athena嘅房間, 一入去只見到她訓係床上好辛苦嘅樣子咁聞緊止痛氣…
當時我有d不知所操好擔心咁行埋佢身邊, 佢就同我講佢陣痛嘅時間會痛到叫得好大聲我千其唔好驚, 同埋叫我同佢講多d支持佢嘅說話. 我即時係個心度喊左出黎, 但我只好強忍眼淚捉著佢隻手同佢講”放心啦, 我唔會驚而我入黎唯一嘅原因就係支持妳” 之後每當陣痛黎嘅時候我只能夠做嘅就係叫佢放鬆身體, 要深呼吸, 有好幾次佢痛到崩潰, 佢話”真係好痛, 我唔得啦….” 當時我個心好痛…但我知道我一定要撐住因為我係佢唯一嘅支柱…之後我同佢講 ”妳得架! 我知你一定得架! BB好快出就世啦, 我同佢係度支持妳, 妳要頂住呀!” 佢可能比我嘅說話感染到, 佢就用有返信心嘅眼望住我繼續頂住. 我係度諗Athena佢真係太辛苦啦不如唔好生啦, 又如果訓係度果個係我, 我諗我一定撐唔住, 果一刻我先深深咁感受到做母親嘅偉大…
其後嘅搏鬥持續左幾小時… 最後一刻Athena用盡氣力將bb生左出黎, 當我第一眼見到bb嘅時候就覺得值得架, 果種喜悅係無野可以形容到, 能夠收到呢份禮物係一件好幸福嘅事.
母親節的禮物
做子女嘅一定要好好孝順父母. 做老公嘅都一定要好好愛錫你嘅太太.


text:
發癲nic出場,大白鯊呀
去到狗公園,負責人一定要我拖佢去痾下野先比我入泳池架,咁我咪拖佢去囉,不過佢都唔肯痾,個心都去左反喇,所以我偷偷地就扮痾完拖佢入泳池,一入到去,冬冬多多係咁撲入黎,佢地隻手又…所以我冇得烏低身到nic除帶,咁我咪放佢去反先囉,諗住佢上水先同佢放啦,點知佢今次成個亞伯咁,又唔係游得好快,不過就不停地游,叫佢埋池邊,佢又要專登游返去中間,游呀游,我諗佢游左半個鐘先肯埋一埋池邊比我放帶,我都從來未見過佢反得咁開心同埋咁耐架,佢今次好叻仔呀,又冇同d狗打交,自己有自己游,游到攰又上下岸,不知幾捨意呀,我見到佢覺得佢好開心,咁咁遠車佢入去,又錯晒路都抵啦,嘻嘻
游到6點左右,天氣開始涼,我地就帶佢沖涼,今次亞哥仲教埋我一d technique,咁今個月就唔駛帶佢出去沖涼,下個月中先沖都得,慳返210,幾好呀,卡卡
沖完涼就一齊返亞哥屋企,不過呢隻nic nic豬已經訓到不醒人事咁滯,佢其實真係同一個細路冇分別架,反反反,反完一輪之後就好眼訓,訓醒又再反,佢呢d生活,我都想有呀,下世其實係唔係應該做一隻比主人寵愛既nic nic,好過做人呢?nic nic日日唔駛返工,朝早有我放低d野比佢食,佢可以繼續訓覺,又可以起身反下,又可以去食下野,等11個鐘左右,我就返屋企喇,咁佢又可以同我反,又可以等我煮飯,我地睇完電視就同佢去街反,咁一個月頭都會帶佢去遠既地方反下呀,都真係幾開心喎,就算唔帶佢去遠既地方反,我地星期六日有可能都會同佢去兩次街,咁應該都好開心架喎,係唔係做佢好過做我呀?嘻嘻
訓到不醒人事既nic nic豬


text:
地址: 屯門屯合街2號時代廣場第二層4號舖
電話: 2449-2822
23號約佐幾個姊妹(都係我中學同學)同埋一個中學阿sir食飯, 地點係屯門稻香, 先講食物, 我地叫佐個$198三餸套餐, 有炒豆苗, 例牌沙薑雞同一個咩鬼加菲蟹, 同埋何sir再叫佐個川椒皮蛋. 本來我唔想食飯想叫碗米粉, 個waitress好「坦白」咁話米粉要好耐, 要等半個鐘喎… 咁於是唯有改叫白飯囉…
一句講晒, 食物麻麻, 可能我地叫套餐啦, 份量好少, 最奇怪係個蟹, 唔明點解個套餐要搭個蟹係度, 又送唔到飯, 結果我食剩半碗飯, 因為已經無晒餸, 唔通食白飯咩…? 雖然食剩半碗飯, 但係呢餐我係食唔飽囉, 嗚嗚…
餐飯都係其次, 主要我地都係好耐無見何sir, 今次約佢出黎順便派帖比佢. 時間真係過得好快, 轉眼我地呢班同學好多人都陸續結婚, 有D仔都生埋. 何sir仍然係單身一族, 說實在雖然何sir佢個款係口花花, 輕佻, 但係我知呢個只係佢既表面, 實際上佢做事係好認真, 博學多才, 好有辦事能力, 同埋對學生係好好. 想當年佢成日請我地去飲飲食食, 請過我地去流浮山食海鮮, 去佢屋企打邊爐, 去佢club house度BBQ.
同埋真係好佩服佢, 由band 5學校如沙頭角官中至band 1學校皇仁書院都教過, 聽番佢係沙頭角官中點樣應付D學生, 真係好好笑.
其實我真係好衷心希望何sir可以快D搵到個人結婚, 因為我覺得佢條件唔差, 都算係鑽石王老五, 佢自己都話想結婚, 可惜就係無合適既對象.
是次消費每人約$70 (爭唔嬴, 何sir埋單請我地)


text:
第三個月,木木媽終於都要返工啦...
復工前一星期,開始好唔捨得木木
日日攬到木木實一實唔肯放手俾婆婆/姐姐幫手湊
不過返左工之後,時間又俾我想像中易過/快過喎!
原本以為自己會望9個鐘頭ip cam,事實係有時間寧願上網找數 / 清email / online shopping,因為返到屋企真係零機會可以係電腦面前做野...
仲有泵奶都呃左公司唔少時間,初初泵三次,後來減泵一次,每次都玩45分鐘 =p
所以唔好問我點解唔打BLOG XD
幸好份工一向都可以準時收工,日日做1800部隊,急急腳返屋企
除左趕住運奶返屋企冰箱,屋企仲有一件等我埋身嘛~
但不幸地返左工兩星期就病左啦,已經戴住口罩埋身餵奶又特別留意衛生
仲唔太敢同木木玩,點知都係傳染左俾佢,唉~
肢體/感官發展
笑出聲
笑到咪晒眼之後會「卡」一聲笑出黎
傾計
四目交投,扮佢依依呀呀咁講野,佢會回應架!
最常用的詞語係「um咕」「咕呀」,而對象只限佢老豆,佢唔睬我架,嗚~
鬆開拳頭
初生BB拳頭握得好實,依家會有時見到佢鬆開手,係好時機!
快快手清理佢拳頭仔入面,成日都收埋收埋好多毛毛架 XD
雙手握拳
除左鬆開手,仲識得雙手握拳,可以做到「請請」動作~
食手
進入口腔期,無可避免地識得食手,由塞拳頭,慢慢進化成嗒手指,仲左右開弓無難度添...初初我都會嘗試制止,但後來理解到呢個係發展過程一部分,最重要係,根本唔係你想就可以阻止到...
甩頭髮
木木出世時都叫做有頭髮,仲要係兩個轉
依家開始喪甩,又加上木木會成日扯自己的頭髮,搞到由佢自己個身去到床單都佈滿毛毛.不過人地話依家甩的係胎毛,之後再生返的先係頭髮喎...
黑白波點
聽過有媽媽會俾flash card初生BB睇,木木媽因為懶所以絕對唔係呢個類型.
不過我都有自製黑白波點卡,因為初生BB視力仲發展緊,黑白色可以吸引BB視線刺激視覺,而事實上木木又真係好鍾意睇波點,會睇到笑架 =]
奶奶
踏入第三個月,木木媽成功做到全人奶啦! 灑花轉圈拍拍手!
初初好擔心返工奶量會大跌,會泵唔夠奶俾木木食
好感恩,剛剛夠之餘weekend仲可以儲下冰奶, 完全係我意料之外!
便便
最長試過四日先有poo poo,100%人奶靚便便
原來人奶b便便係唔臭的,但好酸!
最變態的係,木木媽好鍾意聞不特止,每次都會欣賞下條屎片先捨得扔!
DAY64的木木
由於木木係唔肯訓+醒訓寶寶,之前日頭訓覺有時都要抱住哄訓,我當然知道係唔好,一直都有訓練,呢一日daytime木木可以自己係床仔訓,好滾動呀~
DAY65的木木
波媽提過我,想BB鍾意戴帽/頭飾要自細細個戴,等佢地唔抗拒
於是婆婆耐唔耐都會係屋企同木木戴下 =]
DAY73的木木似乎每個月木木爸都有搞笑相提供!
佢話木木可以做港版「給力寶寶」!
DAY74的木木
木木開始笑多左,影相變得更有樂趣 & 難度
DAY81的木木
木木媽有一班懷孕初期認識的朋友,BB們終於係肚外聚首見面啦!
大家的預產期都係一月,最後五位BB「日齡」相差大概半個月
估下邊個係大家姐/大阿哥,邊個係細細妹/細細佬?
DAY85的木木
練習抬頭中
DAY87的木木
中學同學黎探木木
好多陌生面孔,木木好疑惑呢 =]
DAY88的木木
木木媽有份籌備的一月媽媽會百日宴,總共有100個BB出席!
唔知係咪人多菌多,之後木木就病左啦...
DAY91的木木
我三個月大啦!


text:
第四日行山,由FIRST到BACHALPSEE再回FIRST,首先由酒店出發行過去吊車站,好近,行過去唔使5分鐘!
又係SHOW PASS上車,
呢架吊車好長,而且可以一搭搭上去FIRST,全程大約20分鐘.
行山前最好去多次洗手間,因為一路上都唔會有洗手間,如果路途上急就麻煩喇!今日係瑞士國慶,就算去廁所條路都掛滿晒國旗!
向FIRST出發!
去FIRST必須要經過呢條路,路兩旁有好多牛牛喺到食草!
啲牛牛喺咁靚嘅環境下生活,真幸福!
佢地好乖,埋去同佢影相又得,摸佢又得!不過佢地好好奇,會伸條脷"LAM"你架,攪到你件衫濕晒!所以同佢玩時要小心小心!
仲有成地都係地雷(牛屎),又係要小心!
一路行會見到個牛欄,可以打開,不過記得順手關門,如果唔係可以攪到會走牛架!
好好陽光,一條路跟住行,唔使怕會迷路,條路都OK好行.
無聊玩影"影"!
沿途嘅靚靚風景!
終於見到個湖喇!
個湖很美, 很多花, 但由於有上斜路段, 所以比之前3天行山只有行落的要辛苦! 湖好靚, 但太大風了, 所以影不到倒影了!
不過唔緊要,仲有咁靚嘅背景,可以影啲特別相,例如下面嘅「望湖」,「懸浮」,「飛跳」好多好多,玩左好耐同影左好多張相.
路上同湖周圍開左好多花,由上向下望係一種感覺.
由下而上望又係另一種感覺!
其實仲可以繼續行落去,不過要行多起碼5,6個鐘,一來無時間我地仲要留時間去MURREN,二來行到去湖巳經好攰.唯有放棄我地沿返原路返吊車站捨車落山!
原本想於係BORT到玩架車落返GRINDEKWALD, 但怕不夠時間, 所以最終只搭吊車!
行左成朝,返酒店休息一下同放低啲行山物品.
之前見到有網友介紹過酒店對面嘅麵包鋪,順路過去買左個國慶包嚟食.
個飽上面插住支瑞士國旗,幾好食有陣芝士味.
原來想搭另一架吊車快啲去文根,之後再轉車去LAUTERBRUNNEN上MURREN,點知去到先知個CENTURY PASS唔包架 (成個NETWORK就係得2條唔包,偏偏我地就係要搭呢2 條).於是我地只好搭火車去LAUTERBRUNNEN!
出左LAUTERBRUNNEN火車站行過對面就會到纜車站.
搭上去嘅時候可以睇到LAUTERBRUNNEN出名嘅瀑布.
一直搭到GRUTSCHALP,之後要轉火車去MURREN.
就係搭下面呢架火車喇!
呢到好易行,一出火車站附近就見到商鋪,只要沿住商鋪果條路行就可以圍住MURREN行一個圈.
風景好靚,住喺呢到真係幸福呀!
中途見到呢副巨型國際象棋,放心,只係膠嚟唔會太重,可以拎起嚟影相!
好快咁行完一個圈就返搭車返落山,因為仲未夠鐘上車,所以行左過瀑布影相.
原來好想去Schynige Platte, 但因5:00幾尾班車, 已趕不到了, 大家記得plan清楚啦!
我地坐左喺入廳,淨係得我地2個,其他人坐晒喺食早餐果邊.
先嚟一支瑞士產白酒.最衰無啲FRUITY啲嘅,唔係太鐘意太DRY嘅酒!
再嚟頭盤,主要都係魚嚟.
之後就係自助沙律.
很好吃,不過注意佢地只有一個餐,啱就啱,唔啱就唔啱,因為無得簡而且只招待住客的!想試下嘅要注意喇!當啱啱食完,老闆娘就埋嚟問我地好唔好食同埋提醒我地巡遊幾時喺邊到開始.出發地點喺酒店對面嘅教堂,於是我地就即刻走出去.出到去巳經有好多人喺到喇!
喺巡遊隊伍後面,有好多人拎住火把同燈籠一齊行!
另外仲當地居民表演及煙花!煙花規模唔好EXPECT好似香港咁多花款同咁巨型.


text:
星期五, 7月 29
奇蹟
今個月比而家最低過一千點, 月尾又去番上月既位, 真係好難估. 但花旗啲政客係度兇緊全宇宙, 但市場相對當佢地無到, 咁又係, 爆既係自己個缸, 邊會有人信先, 唔通倒自己米嘛. 日元係咁升, 真係唔知日本仔啲解困嘞, 唔通啲回朝既錢浸死自己, 亦可見美鈔之虛矣, 遲啲去東南亞玩都要預多啲, 怪唔得啲鬼仔話香江食反平, 當然佢地唔知啲樓價點高嘞.
雖則睇落指數唔係跌咁多, 但散仔鐘情多係股仔, 回頭看斷估倉, 就知小股民點頹嘞. 相對百萬倉都唔會好得太多, 又點估到領滙, 兩電會大大跑贏呢, 仲要沽埋倉底去換相對風險. 但煮到嚟就要食架嘞, 133 真係唔知點解可以咁低, 但兩成現金怕且點都夠供招銀啩, 比番 3061 及其他內銀真係跌得太多, 內銀係胆一個, 既然要留, 咁不如轉去比較價真個隻, 真係爆都死得心甘啲啩. 中旅又死唔哂, 反而中通信食咗瀉藥咁, 啱啱同中移動調轉, 啲供嘢真係比佢玩殘, 怕且要供完先有得番身, 唯有忍字一訣. 其他跑輸個啲無話何說, 散戶强項就係死不認輸, 但前提就係唔好亂溝, 仲要一隻咁話, 咁就神仙都難救, 一日未死, 一日都有機反敗為勝, 希望在人間, 唔係真唔知投資嚟做乜, 就係要去認輸嘛?
啲引導性既資詢同廣告真係幾反智, 啲程度連大學一年級都做唔出. 其實玩嚟玩去, 咪係要堵塞市民表逹"所謂"公投既權利矣. 而家私人法案基本上連提到提唔到, 所有提案已畀政府壟斷咗, 市民除反對外已無力回天. 遊行一役連數字都要糾纏咁耐, 又可以任人去演繹, 咁點解唔實牙實齒咁去投嘢, 然后點票咁咪一清二楚, 講到尾就算民建联攞哂啲票佢地都唔會放心架嘞, 因為啲理要係地手中搓圓禁扁, 又怎會畀人置喙. 你不信又點, 我反正信咗嘞.
發佈者: Philip 0 留言
星期五, 7月 1
存在
最尾一日又扯回牛熊附近, 雖則呢個月已跌死好多細價股投機人矣. 賬目賺蝕都唔點睇, 反而百萬倉組合今個月唔使持續跑輸, 板回兩巴仙, 呢個先緊要. 咪話后悔點解係廿萬三唔識沽, 唔係神, 就唔好做神既嘢, 强化組合長期先至有得守, 跟住先有得贏.
睇番組合, mfc 算比較對美經濟敏感, 今次調整浪守得幾硬淨, 所以唔會睇得美太淡. cop 石油好似無跌過咁, 雖則前少少已早跌咗, 所以資源股應無咁快散, 買外國點都有啲 edge 既. 兩中女就好似揾到底. 其實今次都算守得穏, 唔跌番去萬九樓下, 點風險微調都係作用不大. 百萬倉風險性都不少, 再加怕且唔夠審慎囉. 係今次十連跌本人都唯有死守, 肉痛當然有, 但經過零八年個滄海, 都係咪埋眼, 閉門讀書好過嘞, 係低位唔郁好過郁囉, 呢啲怕且係散仔既强項, 你無需要做任何嘢, 亦唔雖要為某些人負責去做違理既事.
曾生放風話起番居屋, 旋踵啲經濟師啊, 財演啊, 專欄作家啊, 知名商家啊, 就即登報話會推冧個市喎, 同私樓爭地會推高樓價喎, 會爭哂啲公屋地喎, 要等七年早抖喎. 無恥啊真係無恥啊. 呢啲人讀咗咁多書, 就係為咗做虎倀幫閒, 同以前村霸啲師爺打手有乜分別, 咪多咗啲所謂供需定理啊, 嚟兇吓啲小民囉. 市民係有本地居住生存權, 唔通窮就要番去大陸鄉下住嗎, 每個人都有居住權, 窮既可以住 cheap 啲, 但不至於住棺材房啩; 啲后生屋都無, 又點結婚生仔呢, 咁又係, 関個啲大商家同高官乜事, 做好份工等收工咪得, 橫掂收工高位厚職實有著落, 你瞓街係你無本事嘛. 有時同呢啲人講理係無用, 因為啲理已係哂佢地手中, 嗰時就唯有用你既行動, 嚟證明你既實在既存在嘞.
發佈者: Philip 1 留言
訂閱: 文章 (Atom)


text:
連續放左5日假,話長唔長,話短都唔短
今個假期都冇計劃到會去玩
但節目都排到密密麻麻
全部都離不開飲飲食食
星期四晚已經開始玩啦
去左朋友家食大餐飲紅酒
星期五就去埋姨甥仔一歲生日會
足足60人出席呀
好多人送禮物比佢
佢開心時,佢亞媽就仲開心
星期六同屋企人去拜山同飲茶
之後就陪Jerry同埋佢o既屋企人去東涌行outlet
之後係Essence食buffet
食物不過不失啦,都保持到水準
而咁o既價錢黎話算係咁
食完buffet立即返屋企睇錄影,紅魔與車仔大戰
可惜,愛隊輸左係球越位球上
無計......
星期日終於都休息一下啦
兩個都訓到晏一晏先起身,食飽無耐又訓過 XDDDDDDDD
好快就到左星期一
起身梳洗後就同Jerry屋企人飲茶
之後就出去荃灣買WII 配件
返到屋企放低野又趕住出去BBQ啦
哇~~~好多人囉,成場都係人
咁又玩左幾個鐘lu~~返到屋企喪玩WII,玩到成四點先捨得訓
淨返最後一日假,我拎左黎執屋
全家人都有節目出晒去,咁我就可以靜靜咁執好屋企
真係好怕混亂,自從表妹過左黎同我住就成屋都係野 @口@
我足足用左5個鐘先執好
希望唔好咁快就比佢搞亂啦
咁就冇左我o既假期lu
呢個假期,我少少wedding都冇搞過架 XDDDDDDDDDD


text:
全知言
最懷念叮噹的法寶
即使資深配音員林保全離開咗大家,但佢把叮噹聲大家永遠記得(雖然家陣叫多啦 A夢),人人對叮噹有份「情意結」,全知言本週就問咗一班藝人朋友,最想擁有邊樣叮噹法寶,人人都各有所好,不過阿 Yu就精明得多,揀咗叮噹百寶袋,仲話想要咩就有咩喎!
崔碧珈 記憶麵包免背書
我會想要記憶麵包,以前細個睇過讀書要記好多字,會記唔到,咁將個麵包吸落啲字度,啲字就會印咗落麵包,你食咗佢就會記得.如果有呢個法寶就可以幫助我拍戲嗰陣背晒所有劇本,慳時間又唔使睇,仲飽肚添!
泳兒 隨意門慳時間
我想要隨意門.因為有時好早要做嘢,要預個車程,如果有隨意門就可以瞓多啲,去旅行仲可以攞多幾日假,慳番搭飛機嘅時間!
Yu 貪心乜都要
如果要揀多啦 A夢嘅一樣法寶,得一樣又點夠,所以梗係揀佢個百寶袋,咁就可以乜都有,隨意門都喺百寶袋度攞出來,所以都係會揀百寶袋.
陳慧敏 竹蜻蜓最自由
我會揀竹蜻蜓.因為細細個見到多啦 A夢同大雄,只要戴上竹蜻蜓就可以由窗口飛出去,我好渴望嗰種自由自在嘅感覺,仲成日用一張紙條剪開兩邊,摺埋扮竹蜻蜓.
Bob 放大電筒照金幣
我最想擁有嘅法寶係放大電筒,因為竹蜻蜓,隨意門實有好多人講,兼且對於我嚟講都冇乜用,但放大電筒就好好,因為我身體上某啲部分比較細小,想照一照將佢變大啲,屋企又有啲金器,你去買個金幣返來,照一照佢就可以變大,佢自己變大變重,我覺得咁都幾正.
小肥 為食要食物桌布
大家知道我叫小肥,肥仔係好鐘意食嘢,咁我就希望得到食物桌布,佢哋有時出去冒險,需要食嘢時,多啦 A夢就會攞塊食物桌布鋪喺枱面,然後話食乜就 bling出嚟,而且咩都有,仲好好食.
街坊最愛時光機
一班街坊嘅意見相對就簡單得多,來來去去都離不開隨意門同時光機嘅選擇,講到尾都係貪佢夠方便啫!


text:
略略睇番
我一直都算係一個幾「博」既人.
講夠曬客觀既經濟性結果,博出黎之後,鑊鑊都唔係好野.反而論自我催眠既主觀性人生體會,無心插柳,終於博到首期八百萬之終身債務.
我唔係吹噓我有幾幸福,有幾自我感覺良好,只係你見唔見,我環境 ung 差,都未「頽」過.
環境差果史,我認我會抑鬱,我會乜都唔想諗,我會唔想見人,我會淨啃白飯,不過依稀記得,一定未頽過.(Well,唔係話完全未頽過既,之但一定唔係環境差果史咯,以前頽,多數會係響老頂闊佬懶理果史呀,人心不足蛇吞象果史呀,恆指跌左兩萬點果史呀咁.)
撐住啦.最緊要撐住自己,唔好俾自己放軟曬心情,就算玩瑜伽,腳趾公都要掂倒個鼻哥窿架.
好多人話正因為無野可以再輸,所以更加要博.呢句我雖然幾抗拒,但真係有道理響入面.
外面九萬幾人話「博一博單車變摩托」.講物質回報,係架.就算講非物質回報,我經常都覺得一樣可以咁睇.拿,阿仔就係樣辦.邊會諗到睇準時間都會有差池既遮.
或者又咁,我個世界觀,係大包圍既.就算一粒塵跌落地,我都可以諗得一餐,睇下呢粒塵可唔可以同阿女果日碌左兩級樓梯做比較呢?
我又曉得計劃將來,諗下一旦比人兜左,渣的士會唔會撞車兼賠錢呢?或者過兩年年老色衰靠唔到塊面搵食既時候,我應唔應該去磨皮兼去斑呢?又或者昃下自己仲係咪有心有力,整多件細佬妹比阿仔?
我知道,我得,你一定比我更得,頂,淨睇外表都贏我開巷啦.之但我家陣贏你既,其一係我博得多過你,其二係最後埋單計數,「輸」既次數多過你,而我,就係響度博大大老闆,會照顧果位黎緊會輸得好很甘既我.


text:
2013年4月27日星期六
日本工作,日日做到冇停手
日日做到無停手,真係冇咩時間寫blogger, 尋日加左6個鐘班,真係人都癲.
講起日本工作visa,我原本工作假期過去,用左一個禮拜搵散工,打電話同上網搵,咁就入左呢間公司,之後太辛苦,一個禮拜就辭工諗住搵過份,點知一個禮拜都搵唔到,結果打返比個老細食回頭草,之後日日做到狗狗下,到今年老細見我又平又好洗就叫我可唔可以留低繼續做,我原本諗住你條縮骨佬邊有咁易伸請到丫求鬼期話好,佢就去搵法律顧問,點知個邊話要比20萬円就同你搞,老細馬上打退堂鼓,叫我自己去入管搞,咁就准備晒D文件,一條友上入管,開頭入管個職員見我工作假期 visa係咁查資料睇,好似唔可以轉working visa咁,之後問佢上司,佢又話得,咁就接受我申請,一個week後就通知我已經ok, 結果4000円就拿左visa.咁結果冇la la我就係呢間公司做左正社員,人工仲少過我之前香港做個份工,工時工作量多10倍,不過我當拿經驗,就忍你!
當然未必間間公司都係咁,不過日本公司都覺得,加班=做到野,你可能話香港咪一樣,我開頭都係咁諗,但日本人公司,以前成日聽係家庭式,入左佢公司就係一家人,屋企人留係屋企係理所當然,屋企有難,你做到死係應份,仲有日本既勞工法基本上無王管,文明寫係點點點,但冇人會理.當然唔係全部都係咁,但比例上咁既公司一定比香港多好多.我公司有個同事, 呢個月放得一日假,又冇補水補假,比著香港一係告到佢甩褲,一係打比蘋果.所以日本唔會有罷工,而且日本人好少好似香港人咁係咁講老細壞話,香港人一lunch D人就係咁小老細,日本人好少會講出口,今個月有個做左一年既同事,我未聽過佢講公司一句壞話,但睇得出佢日日做到死下死下,上個禮拜突然唔返工,之後講做個好奇怪既藉口話唔做.
而且日本過勞死既事件多不升數,明乎其實做到死.
對於唔知個死字點寫點都想去日本做野既朋友,正路有三個方法(有人介紹例外):
1.最正路,去日本讀日文再升讀到大學,讀多D書咁就選擇多D,學校又會幫你搭路搵工,而且東家唔打可以打西家.
2.好似我咁,working holiday 去,搵正常公司(去便利店,食店之類係一定轉唔到visa)打工同老細打好關係再轉工作visa
3.最冇咩可能,係香港搵日本公司叫佢請你,三唔識七叫佢請個中國人(日本人大多數冇香港人呢個概念,佢地覺得香港=強國)當然就算佢叫你面試,你要飛去日本,仲要前提你日文好好同你好有料.
以前香港做野成日呻辛苦辛苦,而家諗返起真係有咩咁辛苦
香港打工真係舒服過日本好多...大家要記住旅行同做野係兩回事.當然日本咁大,舒服既公司我諗一定會有,不過未輪到我,又係O個句,一定少過香港.
2013年4月6日星期六
分享日本工作假期經驗
想去日本工作假期既朋友相信都係好like日本,想識日本朋友,體驗外國生活既朋友.
5,6年前曾經去過日本留學學左一年日文,不過冇錢讀專門學校唯有死死地氣返香港,上年已經29歲,心諗唔去就再冇機會,咁就辭左一份叫做幾好既工, 隻身飛左去日本
首先申請好簡單,上網print form, 再寫一份點解去日本同你去日本有咩計劃之類(求其吹咁大得咁大就得,我就寫左想去東北支援震災,實際去唔去冇人理你),同埋戶口copy証明你有少少錢,我諗最多人有疑問就係保險,我就去左獅子銀行求其買一個禮拜旅遊保險就ok咗.
其實想去工作假期既人我prefer 你去留學好過,尤其是日本唔叻既人,用既錢留學雖然貴少少, 但搵工有同學介紹,有咩事學校會照下你(雖然我之前間學校都唔會點照),住宿舍唔洗煩搵屋.而且有少少家低既話就算你讀唔上大學都可以去專門學校(一般讀專門學校學費都甘甘地).
ok, 如果你點都想去假期既話最少要有幾錢呢?
首先最煩係搵屋,普通不動産見你一條外國人又冇保證人你根本冇咩可能租到屋,以前留學既時候借過普通既屋但都因為有同學介紹同做我保証人同間不動産等錢洗是但啦咁, 一般日本人就算你同佢fd聽到保証人三個字佢都唔想show你.
咁點算好呢,訓街?
日本有好多地産都有D 短期plan 唔洗保証人,但比一般租房貴,所以一去最少有30萬日元會比較安心(2萬5港幣左右).
搵到屋就要快馬搵工, 去到日本真係手停口停,不過其實只要你識少少日文,搵工唔會好難,最緊要大胆,日本搵工大部份都要打電話搵工,有D可以先上網申請然後再打返電話比你
我O係日本從未做過便利店食店之類既工,留學O個陣做過掃office, ヤマト分貨,同去D農家度幫手農務之類,但都見到好多唔太識講日文既外國人O係超市打工.唔敢打電話咁點呢, 就去hellowork既機構佢就會幫你幫工(性質同香港勞工處一樣),但佢會搵咩工比你就真係講運, 掃office我都係佢安排比我去面試,仲有最好識返少少基本日文,唔識既話佢想幫你都幫唔到
有咩有關日本留學工作假期既野可以隨便問我, 我知既話會盡答.
訂閱: 文章 (Atom)


text:
楊怡同羅仲謙呢pair,打風唔甩,而且兩人亦唔再好似以前咁,收收埋埋,可能係有感於鄭嘉穎同陳凱琳呢pair咁受歡迎,同時處女黨岑麗香都公開戀情,應該冇嘢需要避忌啦.
早前楊怡伸專登飛咗去台灣陪謙仔,兩個人仲去咗台北嘅饒河夜市蜜遊,事後楊怡受訪嗰陣,亦承認:「我覺得我自己都開心,可以去放下假,不過遇著打風.」問佢係咪好事近?佢就話:「都係好事近,台慶就嚟,如果台慶有獎攞我就係好事近.」
台灣蜜遊事隔唔夠10日左右,返咗香港小休嘅謙仔,前日仲同楊怡一家人去咗海洋公園玩.前日讀者梁先生透過本報「爆相爆片」報料,話楊怡同謙仔前日下晝去咗海洋公園玩,同行仲有楊怡姐姐楊卓娜兩公婆同相信係楊媽媽嘅女仕.
梁先生話前日兩點左右,喺海洋公園山嘅海洋列車站出口見到楊怡同謙謙一行五人,因為星期日人多,本來都冇為意,不過楊怡同謙仔都戴住口罩,所以特別引人注意.
楊怡仲一身全黑衣打扮,長靴同cap帽,成個女黑俠咁款,而謙仔亦都以情侶全黑出現孭住個大背囊.落車之後佢哋先行咗去廁所,再集合之後,楊怡,謙謙刻意保持距離.
行到離行離列嘅楊怡,選擇同媽媽同行,謙謙就同楊卓娜老公一路行一路傾,唔知仲以為佢同楊怡唔識.之後佢哋去咗參觀海洋館,中華鱘館,仲有去玩機動遊戲,當然唔少得去咗參觀萬聖節期間限定嘅鬼屋.
楊怡同謙謙今次雖然衣著行動上都好似刻意避忌,但揀得呢啲日子,人山人海一家人去玩,照計都係想戀情慢慢上水0架喇!
2015年10月12日 星期一
準女婿羅仲謙 乖乖陪楊怡全家去海洋公園 羅仲謙,楊怡,
楊怡同羅仲謙呢pair,打風唔甩,而且兩人亦唔再好似以前咁,收收埋埋,可能係有感於鄭嘉穎同陳凱琳呢pair咁受歡迎,同時處女黨岑麗香都公開戀情,應該冇嘢需要避忌啦.


text: 王寶強呢個,大家一聽到都會聯想到「綠帽」兩個字,因為佢老婆馬蓉同佢經理人宋喆有不正當兩性關係,所以要離婚,而一班網民仲好熱心咁做神探,搵到啲蛛絲馬跡,懷疑宋喆同馬蓉喺好耐之前已經有關係,而寶強嘅「綠帽」係戴咗好耐,而今日,網民就搵嚟大台2010年嘅劇集《讀心神探》一段戲,加埋王寶強嘅一張相,再次推斷宋喆同馬蓉嘅關係.是咁的,喺《讀心神探》入面,林保怡飾演一個擅長於觀察微表情嘅神探,其中一段戲係講人同人之間嘅距離,同埋腳點企,係可以睇得出邊個同邊個有親密關係.喺2015年10月,馬蓉就貼咗一張相,係佢同王寶強,宋喆,楊慧一齊影,喺張相入面,馬蓉交叉腳企,重心偏向宋喆嗰一邊,而網民就張張相key咗喺《讀心神探》一段戲入面,發現毫無遺和感.嗰段戲林保兒怡係咁講嘅:「Edward Hall所講嘅最後一段距離,就係Intimate distance親密距離,係由45cm到零距離,就會係親人,好熟嘅朋友,情侶同夫妻,先會出現呢種情況.」喺相中馬蓉喺王寶強同宋喆中間,同兩個男人都係零距離,但呢個只係第一個重點.第二重點,林保怡再話:「我哋對腳比我哋身體任何一個部份誠實,人喺正常情況下,會雙腳企直,用嚟保持平衡,但交叉腳咁企,係表示你身邊有一個人你好信賴,你覺得好自在,好安全,先會咁企.」馬蓉相中又真係交叉腳咁企喎,咁王寶強同宋喆邊個令佢覺得好自在,好安全呢?


text:
2010年3月2日 星期二
三杯雞+竹荀排骨湯
2010年2月25日 星期四
死Y!Blog
等我條氣順返先去補篇過年blog啦
過年去左邊
我地去左集集火車站(細姨奶奶就係住係附近,)果度又係一個旅遊景點,當日真係好多人,本來諗住將車停係姨奶奶屋企,我地就行過去火車站果邊,但佢地好似出左去玩,我地只好自己搵地方停車啦~
去集集之前,我地要去鹿港媽祖廟拜拜,入到媽祖廟拜5分鐘就要出返黎,鹿港更加多人,去到邊度都迫滿人,所以係咁易食左個蚵爹
每逢過年,中南部都迫滿哂人,相反北部就會好冷清,其實過年我地都唔想出去,因為周圍都大塞車~~最可惡既就係政府規定私家車上高速公路,每架車必須要有3個乘客以上先可以上high way,如果唔夠3個人就要罰NT$3000,係咪傻架?如果人地屋企得兩個人就邊度都唔駛去啦,政府真係好Q白痴!!攪到好多人過年前都買定d假人擺係車入面,唔夠人數就攞個假人"登"夠腳,真係大吉利是囉~~~
2010年2月19日 星期五
新年煮d乜
適逢今年過年寒流襲台,攪到成個人都懶洋洋,影左好多相又唔想整,好唔想郁呀!!但係今日老公開始要返工,而休息已久既垃圾車終於出黎收垃圾,我再懶都係時候要update下blog嘞
每逢過年我都特別忙,除左大掃除,仲要準備過年食品,上至拜神既三生,下至全屋人食既三餐我都係一個人煮哂,所以盡量以簡單為主
2010年2月7日 星期日
電飯煲仔飯
之前因為我d心愛臘/膶腸被退運之後,我想食佢地既癮更加嚴重,其實台灣大型超市係有得賣既,之但係驚大陸製,老公一直都唔俾我買,話驚有問題,所以一直冇買
上兩個禮拜,鄰居個歐巴桑打電話黎叫我過去佢屋企,話介紹個人俾我識喎,過到去原來係個香港人,突然見到同香(鄉),即刻同佢講我d腸啦,跟住佢話返去台中幫我搵下邊度有得賣喎
前日鄰居阿尖(嬸)攞左兩孖過黎話叫我試下,好食個同鄉再幫我買喎,見到真係開心得我呀
趁琴日老公weekend同埋大掃除所以盡量簡單整個煲仔飯食算啦(其實係我一心想食)但屋企冇大瓦煲,又冇生鐵煲,唯有用電飯煲黎個電飯煲仔飯啦
用哂兩孖臘膶腸,加埋肉片同冬菇(屋企既雞要留到過年先劏,所以冇得食,唯有改用肉片)
老公同老爺第一次食煲仔飯,佢地既反應係...天呀!真係勁正呀成煲飯一餐清哂,仲有隔離阿尖(嬸)試一啖即刻問我攞食譜,唔係你以為美食天氣做假架?!單係一個飯就攪到佢地凍未條啦
我睇個臘腸紙袋,果間野原來係我以前日日經過專賣香腸既鋪,但我一直都唔知佢地都有賣臘腸,早知就唔駛攪到咁麻煩啦
佢係台灣有名既店鋪,係本土生產,台灣有好多間分店,老公即刻話俾我買臘膶腸喎,話過年佢朋友黎要我整黎招呼客人喎~~~仲話下晝即刻去買,真係皇帝唔急太監急
2010年2月4日 星期四
鹿港遊
鹿港既媽祖廟好出名,一到假期就會有好多遊客去拜拜同行街,因為我地都覺得靈,所以我同老公一有時間就會去鹿港既媽祖廟拜媽祖許願同還願
台灣所有地方一有比較大既廟,廟出面一定會有一條食街,所以鹿港都唔例外~~我地果日去拜完即刻搵小食啦
2010年2月2日 星期二
見工Part II
星期日老爺有個朋友黎我地屋企,老爺同佢講開我星期一要去見屋企附近既某某公司,老爺朋友即刻話佢地一直有同果間公司有合作(有概十幾年),叫老爺俾我個名佢,佢打去同公司講聲,話我去interview(攪到咁大陣將,我有d壓力喎)不過係個uncle既心意,我都接受~~~
之後個uncle星期日果晚打黎話晏晝打去俾個ex人事部經理,夜晚又同副總經理講,咁樣攪到我壓力越黎越大,不過我知公司又唔會因為你識得邊個邊個就可以入去做既,完全睇你條件符唔符合囉!!
琴日我揸車去,因為唔清楚路程有幾遠,人事約我3pm,我就提早2:30pm出發,加上燈位我諗大概20分鐘,點知早後唔計紅綠粒,車程完全唔駛5分鐘,真係近到呢!
我預料面試20分鐘攪掂啦,最後足足面試左1個鐘,只係得我一個去interview,又唔駛考試,只係講野講左個幾鐘,個主管話琴日只係初試,如果通過仲有複試~~~不過我唔驚,因為整個過程落黎我覺得佢地用我既機會唔大,所以如無意外我係冇機會去第二次!!!
最後兩個interview都完成喇,根住就可以暫停,過完年再搵過,其實我面試最大目的就係為左老公,佢話要有多d面試經驗,成唔成功係其次,可以藉由面試黎訓練自己唔駛緊張,攪到我而家既工作好似就係去面試咁!!Anyway...跟住落黎就係好好準備我既新年節目嘞,其他野我唔再理~~~


text:
A scramble of my mumbles, rambles and trembles. Let them all rest in the blog so I don't have to crumble.
Monday, November 20, 2006
澳門 GP - 垃圾級直播
例如 WTCC race 2, Farfus 一出完東方灣鏡頭都已經見倒架 Alfa 爛左跟住慢晒, 班友就係度吹緊水, 一路入到萄京灣個白痴明星仲講 "睇下花夫斯係唔係仲係第4位先." 妖, 咪o岩o岩炒左囉!!
跟住 safety car 出黎帶左3個圈, 當時 P Terting 係第2, Y Muller 第3, SC 一走 P Terting 架車有問題跟唔倒唔見左, Y Muller 同第一位既 J Muller 爭左十幾廿個車位, 冇幾耐賽會出 drive trough penality 俾 Y Muller (因為 yellow flag 下過 P terting), 班友就話 Y Muller 係 J Muller 既兄弟, 係第2位刻意慢車幫手阻後面既車而被罰, 完全唔記得仲有一個 P Terting! 兩個 Muller 唔同車隊架, 點會咁攪丫. 2 圈後個電視打出 penality suspended, 班友仲吹緊佢點解仲唔入 pit, 又討論緊會點罰佢... 過多一圈電視打出 penality cancelled, 班友就話 Y Muller 被取消資格, 仍繼續吹佢點無間道同係賽車界會點樣個名衰晒... 真係吹漲!
WTCC 有個澳門車手 Couto, 條友早好多年已經賽 F3, 係澳門英雄, 無記就完全冇提佢個名.
最後影番 Farfus 點樣炒車, 白痴明星就話 "嘩, 頭驅車可以楂到打橫甩出黎技術真係好". 大佬呀, 睇車既 setting 架嘛, 你估街車咩!
都係姓毛既車手主持好野, 講野真係有料到. 無奈太多白痴既吹水, 攪到佢都冇時間留意賽事. 李賽車手都有料到, 不過佢埋 mic 既時間唔多.
其他賽事都仲有好多低B野, 例如 F3 影埋架車出黎個明星都仲唔知係邊帶緊頭等.... 太多, 不能盡錄.


text:
我係一個任職於某航空公司嘅小地勤,咁我今朝見眼睛有啲唔舒服,就去明愛醫院睇眼科.去到眼科,有個阿叔大大聲喺度嘈:「我十一點幾就喺度啦你叫我輪下晝!我喺大陸睇醫生都唔會咁啦!我唔理我一點前要見醫生!」又搵晒掃把又話要投訴,然後我喺後面偷望一望佢張覆診紙,預約時間係寫十點.
個阿叔越來越嘈,圍觀嘅人越來越多,連保安都嚟埋.護士叫我入房見醫生,我行去房門口叫個護士等等,然後就忍唔住行埋個阿叔度 _ _ 佢.
「阿叔,唔係大聲就有醫生睇架!你遲到就要重新排過架啦!人哋姑娘都話俾你排今日下晝唔使你重新約過第日啦,你仲想點呀!」
佢答我:「我十一點幾嚟到……」
我截住佢:「張預約紙寫住幾點呀睇過?哦,十點呀嘛,咁你即係遲到啦!你估惡就有醫生睇惡就大晒架?大陸唔會咁你返大陸睇啦!呢度香港嚟架講道理架!排隊啦!」
佢答我:「針唔拮到肉唔知痛……」
我截住佢:「我 _ 你啦呢度排得隊嘅邊 _ 個唔係病架?邊 _ 個唔係依時依候排隊覆診架(我指住坐喺度等緊嘅病人)?針唔拮到肉唔知痛?我就嚟盲添呀!你咁 _ 大個人男人老狗自己遲到仲要走去恰 _ 啲女人?恰 _ 人地打份工怕投訴唔敢 _ 你(我指住個護士主管)?你醜唔醜呀?走啦!」
最後個阿叔無聲出走咗.而個護士就真係喺門口等我 _ 完個阿叔,一路無叫第二個先等我入去.我入房嘅時候個護士報以一個微笑.
呢個微笑好熟悉,就係我平時對住一啲幫拖客嘅微笑.
我以爲我讀得書少先會俾客 _ 怕投訴唔出得聲,原來而家連讀得書多嘅前線醫護人員都會俾客 _ 怕投訴唔出得聲.呢個到底係咩世界?
(本文原載於作者面書,蒙作者答允轉載.)
(圖片來源:Wikipedia Commons)
原文連結


text:
第三天
開心時間過得特別快,話咁快就到左旅程一半(好似冇點玩過咁既?),如果可以係日本留長啲時間就好啦!今日繼續九州特色列車之旅!
一早起身打開窗往外望,天氣非常好,太陽伯伯繼續溫暖大家^^出發前兩日九州曾經被颱風吹襲,當時我仲因此而猶豫應唔應該買機票,好好彩來到九州每日都有好天氣呢
今日火車冇咁早開,遲少少8:40先出門口;時間尚早hostel職員未開工,只要放低鎖匙就可以自己離開,要同住左兩晚既hostel講再見啦
天氣好好陽光普照
係日本總有一間便利店係左近
除左火車站大堂,火車站旁邊都有精美便當出售,價錢比大堂更加平
今程車先唔坐新幹線,去到普通JR線入口入閘
見到我坐個部車係5號月台
車未到四圍影下相先
話咁快我將會坐既火車埋站啦,今次目標係「由布院之森」
火車開門後大家都上車啦,見開車時間未到我都係影多幾張相再慢慢上都唔遲
坐由布院之森可以去到風景超靚而且係溫泉聖地既湯布院同別府,可惜今次唔夠時間去,留待下次再到九州先去都未遲(不過媽媽去完湯布院話金鱗湖冇清遠XX湖咁靚囉,比佢激死...)
可以請職員幫手影相,又要麻煩佢地啦
上車啦!車身好高,坐得高就可以睇到更靚風景!
廁所都係又大又靚
時間太早,小賣部仲未營業,食唔到湯布院好出名既B-Speak蛋糕
落地玻璃,睇風景一流
列車只有四卡車箱,行去車頭望望先
車長揸火車好型
座位都係好靚
我既位置係第四卡,好快就返到來車尾
坐位又大又舒適
呢班車坐唔滿,不過星期六日假期呢班車係超受歡迎,唔早啲預訂隨時會冇位,全車都係指定席冇位就唔可以上車!
沿路都係田園風光
望住窗外小屋,好有一種叮噹感覺,叮噹大雄都係住係呢種兩層高小屋架
34分鐘車程到達久留米站,我既「由布院之森」旅程亦都係呢道結束
新幹線在來線都係共用同一個久留米站,轉車非常方便
唔洗出大堂就可以係車站內轉車;見有時間我都係先出去望望
車站都算大,但就好少人,大堂只係得一間商店咋
久留米代表竟然係河童!
時間差唔多又要入閘準備上車
只有兩個新幹線月台既小站
車到啦,今次係N700
上車時旁邊已經有位伯伯坐左係道,全程都好專心研究馬經,記得熊本係有馬場,唔通伯伯專程去熊本睇馬?
窗外長期被高牆遮擋,視野唔太好
話咁快就去到熊本
今日要去西出口個邊出站
第二次來到熊本終於見到熊本站真面目
熊本市內冇地鐵,但就有電車,一出火車站就可以見到
熊本電車搭車好方使,雖然只有兩條路線,不過坐住佢就可以去到好多遊客想到既地方
車內設備睇落歷史悠久,好有味道;熊本電車1924年已經開始營運,最多時曾經有7條線,而家只係得返兩條線繼續行走
車都未開就迫左好多人上來
霸到個靚位睇風景
每次車費¥150,唔夠散紙都唔拍,車頭車尾有唱錢機比大家唱散紙;如果一日內預計多次乘搭電車就可以買電車一日卷,今日我只搭兩程就冇需要買啦
行到車頭準備落車
去到「通町筋站」落車;呢道應該係熊本市中心,四圍都人多車多
呢道就係最熱鬧既上通﹑下通商店街,先去上通商店街行行
有班學生係道籌款,可惜冇人理佢地好可憐丫
唔知舉行緊咩活動,有好多攤位
兩旁都係賣野食,今日早餐都未食睇到我流晒口水,但我而家想搵拉麵食多啲所以暫時唔係呢道開餐啦
好似有得抽獎bor
上通商店街大部份都係商店,食野冇咩選擇,搵唔心水餐廳
穿過馬路就可以去到另一邊下通商店街
下通商店街比起上通更長更多野買,睇下呢道搵唔搵到野食先
嗶...茶都有得飲!係香港我都少飲茶,唔會黎到熊本走去飲茶掛...?
有好多人圍觀,上前八卦下有咩睇先
原來有隊組合係道表演;圍觀既所有fans都係男士,大家仲揮晒手好投入tim,睇落去好「毒」丫!
突然間佢地走晒出來同fans握手,我走避不及比佢地捉住握手!好驚架!!不過竟然可以掂到女仔手,身為毒男應該要開心下先得,哈哈^^
即時whatsapp朋友幫手搵下呢隊組合係咩來頭,但佢地既資料唔多...
繼續係下通行行,呢道賣野既鋪頭就多,但就見唔到有拉麵食...
銀行個名好正!熊本古時係叫「肥後」
大街搵唔到野食就行入小巷睇睇
見到有間吉野家!吉野家係香港就食得多,橫掂都未係日本食過咁今餐就試吉野家啦;其實頭先係上通已經見到有間吉野家分店,行左咁耐最後都係食返吉野家...
呢間吉野家同香港吉野家設計好唔同,呢道係吧枱設計,坐低後職員就好方便為你叫野食同送餐(見好多日本吉野家都係咁設計);另外,係吉野家食野大多都係男士,呢個時間全間鋪就只有一位女士咋
配料就係旁邊,不過就冇我最鐘意既辣椒片(旁邊個位伯伯落左超多薑入碗飯,成座山咁高)
我叫左呢個香港冇既燒牛肉飯,不過我覺得普通既牛肉好食啲
食飽又再出返商店街,呢個時候竟然比我見到有一蘭拉麵!早啲比我見到我就食佢啦!
穿過商店街,好快就去到下一個目的地
終於到左今日最重要既地方啦!今日再次黎到熊本就係想到熊本最出名既「熊本城」,作為日本三名城之一當然唔可以錯過!


text:
2009年6月5日 星期五
無所事事遊曼谷 - Day 4 2009-06-05
瞓醒嘆完早餐就去游水,今次着住兩件頭泳衣落水洛洛無咁凍,但玩到咁上下佢又開始打冷顫,雖然佢玩得好開心,但都要走嘞!
返房冲完涼就出去食飯,今餐又去新大黑食,每人叫咗一個定食,6個人都係食咗4佰蚊左右,食完爺爺話有d攰,我哋送咗佢返酒店休息,之後一家三口就 去 Siam Squar 行街 shopping ,買咗d t-shirt 同超貼身嘅 skinny jeans.行到身水身汗就去咗 S&P 食雪糕,再番酒店休息.
响酒店抖咗陣就出去食飯,由於 book 咗去按摩,所以求其响 Central World 嘅 food hall 食.平就平嘞,不過麻麻地,食完嫲嫲同姑媽凑洛洛返酒店,我哋就去按摩,再返酒店休息.
張貼者: jacqueline 於 上午1:54 沒有留言:
2009年6月4日 星期四
無所事事遊曼谷 - Day 3 2009-06-04
瞓醒覺去食早餐,慢慢食完再返房瞓陣,11點幾姑媽姑丈同爺爺嬤嬤到埗,响酒店等佢哋check in咗就一齊去食午餐.我哋今餐去水門食海南雞飯,由酒店行去水門話近唔近唔遠又唔遠,不過拖男帶女天氣又熱,去到坐低已經成身汗.除咗雞飯外我哋重叫咗 雞紅,d雞好嫩滑好有雞味,食完一碟唔夠又再叫多一碟,埋單都係一佰蚊左右咋!
食飽行去附近嘅 Super Rich 唱錢,再去隔離嘅 Big c 行咗一陣,爺爺話有d攰,所以就兵分三路,安排爺爺去按腳,嫲嫲同姑媽就凑住洛洛行多陣,我同 c6 姑丈三個就去拜四面佛,拜完返嚟滙合一齊返酒店.
返酒店放低d嘢休息一陣就出發去唐人街食晚飯,我哋去咗之前一路食開嘅 T&K 食飯.無嚟年幾,d嘢差咗好多,每碟餸份量都好少,叫咗好多嘢食完都唔係好飽咁,價錢又唔算平,下次都未必會再嚟食嘞!
唔多夠飽,唔緊要!再去食豬什粿,我就最鐘意佢嘅胡椒湯底.再食埋飯後果 - 榴槤,飽曬!去埋林真香買手信就搭的士返酒店嘞!
張貼者: jacqueline 於 上午1:36 沒有留言:
2009年6月3日 星期三
無所事事遊曼谷 - Day 2 2009-06-03
起身梳洗後就去食早餐,早餐係自助形式,選擇都幾多,我覺得d粥煲得幾靚,c6就話d中式點心好得,叉燒包仲好味過好多香港酒樓食到嗰d添!食完上 房休息一陣就換泳衣去游水,酒店泳池响26樓,個 view 幾好,但實在太大風,洛洛落水無耐就打曬冷顫,嘴唇都藍咗,要即刻上水同佢保暖,再返房冲熱水凉,好彩無冷親啫!
同洛洛一齊浸完浴又有d肚餓,決定出發搵食.今餐專程去Emporium Greyhound Cafe 試單骨雞翼 ,除咗雞翼外重叫咗海鮮炒意粉,冬陰公湯河同冰茶,c6話個炒意粉雖然辣咗d,但好嘢味,冬陰公湯河就好足料,單骨雞翼就好香口,一啖一隻好快食完,仲叫 多碟食!
食完就响Emporium行咗陣,就轉戰Siam.今日最主要目的係想幫洛洛買套兩件頭泳衣,等佢可以落水玩吓又唔駛凍親,可惜行咗 Siam Center/Discover/Paragon 都搵唔到最後响 World Trade 嘅 ZEN 買到.買完嘢又番咗酒店休息,換衫再出去食晚飯.
今日係我生日,所要食餐豪d嘅.我哋預先訂咗位食意大利菜.由於算係高級餐廳,訂位時講明同行小朋友唔可以嘈住人,好彩洛洛上咗的士已經開始瞓覺. 响無洛洛騷擾下我哋食得好安樂,我哋點咗紅莓汁伴煎鵝肝,意大利菜湯,燒海鮮,gelato 同 咖啡,重開咗支酒飲.埋單要差唔多仟四蚊,算幾貴,不過d嘢好好味,食飽就返歸休息喇!
張貼者: jacqueline 於 上午1:31 沒有留言:
2009年6月2日 星期二
無所事事遊曼谷 - Day 1 2009-06-02
呢個星期生日,特登攞咗一個星期假抖吓,原先見到有個東京 package 好低好吸引,但撞啱豬感响日本outbreak ,為安全計只好放棄.見曼谷局勢暫時都穩定,又掛住泰國嘅美食,決定就去曼谷過生日.
又係一早出發,去到機場都係5點幾,check in咗就去 Buger King 食早餐,食完就入閘預備登機.由於豬流感嘅關係,予先準備咗口罩俾洛洛用,但結果?咪俾佢除咗囉!由於洛洛已經超過2歲,佢要買小童票,但取而代之係可以 自己坐一個位,大家都可以舒舒服服.起飛無耐洛洛就瞓咗,一覺瞓到落機先醒.
落咗機過咗海關攞咗行李就去的士站搭的士去酒店,由於無乜塞車,10點幾就到酒店.我哋呢幾晚住嘅Centara Grand , 酒店lobby 响23樓,check in後就上房.房間佈置都ok但面積唔算好大,反而浴室就佔咗間房一半面積,浴室中間係一個超大圓形浴—,足夠一家三口一齊浸浴.但酒店清潔就做得麻麻, 居然俾洛洛响地下執到d瓜子殼,個玻璃窗仲有手指拇無抹乾淨,扣分!
整理好行李休息一陣就岀去食lunch,我哋要行番去BTS 站附近嘅 InterContinental 食日本嘢,岀咗酒店行咗差唔多15分鐘先到,雖然有瓦遮頭又一條直路行到去,但天氣太熱沿路又無乜嘢睇,呢15分鍾路程都唔易過.去到新大黑已經好肚餓, 除咗叫咗好低食嘅定牛柳粒同天婦羅定食之外,仲叫咗生牛肉他他,日式汁生蠔,三文魚子壽司同啤酒,d嘢好好味,雖然埋單唔太平(要成1仟9佰幾 baht),但以食物質數嚟講都 ok 嘅!
食飽就行去 Big C 附近嘅 Super Rich 唱錢,再去 Big C 行咗陣買咗d日用品,正當想返酒店時突然大風大雨,唯有食杯雪糕等雨停,點知食完雪糕雨仲未停,最後决定再返 Big C 買咗兩件雨褸笠住走.好狼狽咁去到 BTS 站,再搭1個站去 Siam 行 Siam Paragron ,買咗d蕃茄同雞肉煲粥俾洛洛食.
買齊嘢返酒店煲粥,休息咗一陣就去咗 Central World 樓上食泰國嘢,都幾好味,食飽就番酒店休息嘞!
張貼者: jacqueline 於 上午1:26 沒有留言:
訂閱: 文章 (Atom)


text:
星期五, 7月 29
奇蹟
今個月比而家最低過一千點, 月尾又去番上月既位, 真係好難估. 但花旗啲政客係度兇緊全宇宙, 但市場相對當佢地無到, 咁又係, 爆既係自己個缸, 邊會有人信先, 唔通倒自己米嘛. 日元係咁升, 真係唔知日本仔啲解困嘞, 唔通啲回朝既錢浸死自己, 亦可見美鈔之虛矣, 遲啲去東南亞玩都要預多啲, 怪唔得啲鬼仔話香江食反平, 當然佢地唔知啲樓價點高嘞.
雖則睇落指數唔係跌咁多, 但散仔鐘情多係股仔, 回頭看斷估倉, 就知小股民點頹嘞. 相對百萬倉都唔會好得太多, 又點估到領滙, 兩電會大大跑贏呢, 仲要沽埋倉底去換相對風險. 但煮到嚟就要食架嘞, 133 真係唔知點解可以咁低, 但兩成現金怕且點都夠供招銀啩, 比番 3061 及其他內銀真係跌得太多, 內銀係胆一個, 既然要留, 咁不如轉去比較價真個隻, 真係爆都死得心甘啲啩. 中旅又死唔哂, 反而中通信食咗瀉藥咁, 啱啱同中移動調轉, 啲供嘢真係比佢玩殘, 怕且要供完先有得番身, 唯有忍字一訣. 其他跑輸個啲無話何說, 散戶强項就係死不認輸, 但前提就係唔好亂溝, 仲要一隻咁話, 咁就神仙都難救, 一日未死, 一日都有機反敗為勝, 希望在人間, 唔係真唔知投資嚟做乜, 就係要去認輸嘛?
啲引導性既資詢同廣告真係幾反智, 啲程度連大學一年級都做唔出. 其實玩嚟玩去, 咪係要堵塞市民表逹"所謂"公投既權利矣. 而家私人法案基本上連提到提唔到, 所有提案已畀政府壟斷咗, 市民除反對外已無力回天. 遊行一役連數字都要糾纏咁耐, 又可以任人去演繹, 咁點解唔實牙實齒咁去投嘢, 然后點票咁咪一清二楚, 講到尾就算民建联攞哂啲票佢地都唔會放心架嘞, 因為啲理要係地手中搓圓禁扁, 又怎會畀人置喙. 你不信又點, 我反正信咗嘞.
訂閱: 發佈留言 (Atom)


text:
脫去外套後仍然熱到扁晒嘴,金秀賢忍唔住扯起件 tee乘涼.
真面目
熱力十足 首爾直擊 街頭暴曬 熱溶男神 金秀賢剝衫解暑
等到頸都長,金秀賢新劇《製作人》上星期終於播咗兩集.按韓劇慣例,新劇例牌邊拍邊播,《 FACE》上星期就飛到首爾直擊金秀賢拍攝實況,喺接近 30度高溫下,金秀賢要暴曬拍外景拍足 3小時,男神都頂唔順要除衫唞唞喇!
KBS新劇《製作人》播咗兩集,今次金秀賢唔再係高智慧外星人,而係飾演傻頭傻腦嘅電視台導演新仔,乜都唔識仲要第 1集就得罪上司孔孝真,搞到集集俾孔孝真指住嚟鬧,真係見者流淚!
《製作人》共 12集,播映同時亦喺首爾趕拍當中,上週四( 14日)及週日( 17日)劇組喺 KBS電視台大樓外拍外景,金秀賢心情好輕鬆,主動同工作人員躹躬打招呼又有講有笑,非常有禮貌;不過當日烈日當空接近 30度就令男神好辛苦,一到場就拎住把扇係咁撥,又要工作人員幫忙擔遮擋太陽,後來金秀賢終於頂唔住要除咗件外套,熱到拉起 tee唞涼添,好辛苦咁喎!
好彩劇集播出後收視都算唔錯,根據韓國 TNMS收視統計,《製作人》首集收視有 10.5%,成為當日同時段劇集收視第 1位,而第 2集收視則錄得 11.2%,但就輸咗畀另一套韓劇《讓女人哭泣》,但相信熱完身,隨着劇中的微妙四角關係,收視隨時仲有得繼續升㗎!
攬實孔孝真
拍攝時有段小插曲,金秀賢同女主角企喺個好狹窄嘅空間,突然孔孝真退後一步,卻唔小心俾後面向前行嘅金秀賢拌倒腳,腳步不穩向後跌,好彩金秀賢好快手即刻扶住孔孝真至冇跌親咋.超能力呀!都敏俊返嚟喇!
好多星客串喎!
《製作人》係講電視台嘅故事,部分場景亦喺韓國電視台 KBS度拍攝,會客串嘅藝人都唔少㗎!好似第 1集已經有少女時代嘅分隊 TAETISEO出過場,嚟緊仲會有 2PM嘅 Nichkhun, EXID嘅 Hani,趙權,張赫, JYP,宣美, WINNER嘅姜勝允同 Boyfriend嘅珉會客串添,上週四採訪當日,就見到 2NE1的 Dara在現場喇!
而大家都好關心全智賢會唔會出場,早前車太鉉喺記招就叫大家期待下,唔知係咪暗示全智賢會有份演出,係就好囉!


text:
我成日都話要對自己好D, 連自己都唔對自己好的話, 仲有邊個會對你好呢!? 可幸o既係我身邊家人朋友都對我好好, 好感恩有佢地響我身邊.
而且響一D「非常時期」我特別會對自己更加好!! 最常見o既就係心情非常之唔好o既時候! 而今次呢個「非常時期」就係《出差前恐懼症》! 因為近呢年成日都流傳出大陸o既食品安全問題, 甚麼地溝油, 老鼠變乳鴿, 假雞蛋, 毒薑, H7N9等等! 之前我響大陸真係食乜都無所謂 (當然除咗一D野味之外啦~) 但而家我只會食白飯, 少許豬肉同埋瓜菜類; 而食水/飲品方面我更加注重安全衛生, 我只會買罐裝/樽裝o既入口飲品, 最常飲o既就係「可口可樂」.
今次出差係我最唔願意o既一次!!! 一來準備呢次行程時, 一改再改; 二來唔講以為佢地係唻旅行而唔係公幹! 老細講明business trip 係唔容許有free time, 竟然大條道理咁同我講因為坐咗十幾粒鐘飛機好攰, 要沖涼, 要休息!!! 唔辛苦得就咪做呢行啦~
終於都KO咗條麻煩友, 要搵番d o野平衡番我o既心理!!! 難得師奶佬放工陪我行街shopping, 一於去Ladurée買盒macaroon番屋企嘆! 最愛開心果, 雲尼拿同埋焦糖味.好在師奶佬唔係太好macaroon, 如果唔係又同我爭食!!


text:
Pokémon日夜鍛鍊去取勝!Pokémon GO席捲全港,人人都化身成精靈訓練員,低頭望電話係咁捉,不過喺街掛住玩又好似危險咗啲喎!咁點先可以玩得最安全,仲有機會收服化石飛龍,啟暴龍等罕有小精靈?有商場由即日起至本月31日,每日指定時間內,都會喺商場內使用小精靈誘餌Lure Module,吸引小精靈現身.另外,喺商場消費滿指定金額,仲可以乘坐專車四處遊走,將沿途出現嘅精靈一網打盡.
有咩好得過留喺室內地方,就可以輕輕鬆鬆收服各種精靈?新鴻基地產旗下將軍澳東港城由即日起,至7月31期間,喺每日中午12點至下晝2點,及傍晚6點至8點期間,都會免費喺場內PokéStop「撒櫻花」,場內櫻花處處,方便大家捉精靈;商場入面亦都有免費WiFi同外置充電器借用,咁就唔使驚捉到無電無數據另外,如果商場入面出現咗罕見精靈,有關消息仲會即時喺Facebook發放,真係夠晒貼心.
究竟喺商場內有機會捉到咩小精靈呢?有學生就聽聞商場入面有罕見嘅化石飛龍,專程嚟捉,仲意外收穫咗隻車厘龜添!張女士就帶埋2個小朋友,喺商場入面捉精靈,佢認為商場定時落櫻花係好安排,而且小朋友喺商場玩,比喺街安全得多,「唔使驚有車,又玩得舒服啲.」
至於由內地來港讀書嘅Chen,亦都喺商場入面成功捕捉咗小火馬.他稱,今次係首次前來東港城,認為定時落櫻花呢個安排好吸引,因為喺商場捉可以涼住冷氣,唔使捉到身水身汗,「現在天氣比較熱,還是在商場玩較舒服.」
除咗留喺商場舒舒服服咁捉精靈外,有冇諗過可以再霸氣啲,坐專車行到邊捉到邊?只要喺上述日子期間,於商場內消費滿港幣$2,000,就可享3個鐘「坐轎車捉精靈」服務,乘坐商場提供嘅專車,遊走附近捉小精靈.轎車服務每日名額一個,需於1日前到顧客服務中心預約,先到先得,大家千祈唔好錯過.
另外,商場亦都會提供消費送iTunes或Google Play卡,及「捉精靈換禮券」優惠,詳情可參閱商場Facebook專頁.而喺同一時段期間,新鴻基地產旗下另外4個商場,包括wtc more世貿中心,上水廣場,Mikiki及將軍澳中心,亦都會定時使用Lure Module,及提供相同優惠,大家去開嗰區千祈咪錯過.
2016年7月28日 星期四
Pokemon:罕有精靈出沒注意 商場撒櫻花雨筍位逐個睇 __,Pokemon,
Pokémon日夜鍛鍊去取勝!Pokémon GO席捲全港,人人都化身成精靈訓練員,低頭望電話係咁捉,不過喺街掛住玩又好似危險咗啲喎!咁點先可以玩得最安全,仲有機會收服化石飛龍,啟暴龍等罕有小精靈?有商場由即日起至本月31日,每日指定時間內,都會喺商場內使用小精靈誘餌Lure Module,吸引小精靈現身.另外,喺商場消費滿指定金額,仲可以乘坐專車四處遊走,將沿途出現嘅精靈一網打盡.


text:
全知言
邊個美魔男 keep得最 fit?
唔係女人至怕老㗎!男藝人一樣會老會皺皮,之但係世界係唔公平,硬係有啲男藝人好似冰封咗唔會老咁,睇下最近《大時代》班蟹仔變咗蟹佬,一樣咁活躍就知
全知言即管問吓大家覺得邊個男藝人最 fit,估唔到謝安琪嘅答案唔係老公張繼聰,而係……
谷德昭 華哥永遠 fit
我覺得華哥任達華好 fit!永遠都咁 fit!(你覺得華哥可唔可以做番廿零歲嘅角色呢?)即係點?着住校服扮 F.5咁?又好似誇咗啲!哈,《那些年》嗰啲咁樣呀?其實 fit嘅意思,我諗唔係夾硬返老還童,係咩歲數散發一種咩嘅味道啦,同埋個人輕鬆囉!
謝安琪 一定係鄧梓峰
一定係輕輕鬆鬆鄧梓峰,因為 keep到皮膚, keep到身型當然係勁! keep到個心態係更勁!我噚日至喺菲律賓撞到十郎(鄧梓峰),我覺得佢比巴斯光年更加長青呀!(點解唔係張繼聰?)輕輕鬆鬆都可以擺落張繼聰度嘅,點解我會揀十郎呢?因為十郎喺我 10年前入行同𠵱家都一樣嘛,但張繼聰比 10年前嘅張繼聰係多咗好多肌肉啦,同埋好多嘢都有進步!但係講 keep吖嘛,咁佢由𠵱家開始 keep就啱喇!
盧凱彤 安仔腹肌硬
我覺得係許志安,因為佢啱啱開完紅館演唱會,梗係 keep得最 fit,佢嗰 6嚿腹肌……應該好硬!
林二汶 古仔冇老到
Keep得最 fit嘅男藝人係古天樂,因為由睇電視到睇咁多電影,佢都係冇老到,一樣係咁靚,一樣係咁 fit.冇同佢合作過,希望有機會(做情侶?)太搞笑喇!希望可以做佢個妹
街坊讚男神黃子華
黃子華因為佢身形好 firm,佢五十幾歲,佢楝篤笑同最近個廣告都有睇,見到佢都想同佢傾吓偈.
少爺占啦佢最 fit!冇乜脂肪,幾好唔錯!年紀有番咁上下都唔錯( 38歲已經好老?!),行街有撞過佢,佢太 fit唔夠膽行埋去.
應該係羅仲謙,大隻囉!而且個樣都冇乜點變,都係咁後生!做戲都 ok嘅,電影就冇睇,電視劇就有.
知無不言 言無不盡 我係全知言


text:
2015年6月1日 星期一
[是日行山] 在屋久島的第三天
雖然我地有地蓆墊著,但都係非常硬,而且個睡袋又熱過龍,最慘係間屋好多人鼻鼾聲超級大聲,好似訓係馬路旁邊咁,所以我地個個都訓一陣就扎醒,訓得唔好,所以我地三點幾就起左身,四點幾就出發登頂.
今日朝早天氣非常唔好,雨愈落愈大,我地成身都濕晒,連有防水套嘅背包裏面啲野都濕晒.部相機就算入返入背包都濕左,中途陣亡.而且因為愈高愈大風,又愈凍,所以行得非常辛苦.近山頂地方啲風大到吹得郁我,啲雨吹落塊面會痛.
最後幾經艱辛,成功上到頂.係果到求其影返張登頂相次後就衝落山.
但上到山之後都未可以即刻落山,都仲要係山脊線附近行,經過其他幾座山(唔洗再上頂),包括翁岳等.所以要係大風大雨兼低溫底下行多二個幾鐘.
過左幾座山之後就係一路落山,落山D路因為落大雨,所以好似行溪澗咁,係水中行,所以唔洗問都知對鞋晨早入晒水.一路落山途中會經過花之江河,花之江河係一個高層濕地,佢係一個淨係靠落雨唔靠河流都可以維持的濕地(應該係).但因為我地果時好大霧,所以咩都睇唔到.
冇圖
過左花之江河就好多係落樓梯,一路落一路落就會去到淀川小屋,淀川小屋前面有條橋橫過淀川,果到望條淀川超靚,清澈的河水倒影著綠色的樹,仙境也.
冇圖
係淀川小屋休息左陣就即係衝落山趕搭尾班車,雖然叫尾班車,但係14:50有車,所以時間都唔算充裕.原本時間都係計劃之內,但因為行行下,同行友人腳痛,大幅減速.就算之後,分開兩隊,一隊趕去追巴士先,都係遲左六分鐘.
冇圖
遲左就真係好大問題,因為果到電話都收唔到,人又唔多,的士都call唔到,如果行落山又起碼行多二十公里.好彩係巴士站諗解決方法果時,有旅遊巴經過,司機同我地講由紀元杉行多六公里有電話亭可以打電話call的士,所以我地就因為遲六分鐘多行六公里.
雖然呢六公里都係石屎路兼大部分落斜,唔多崎嶇,但就因為咁全身重量去晒前腳掌,所以行得仲慘過行山路.
幾經辛苦終於去到ヤクスギランド,果到又係好似白谷雲水峽咁,有啲輕鬆嘅步道行下睇下唔多杉樹同河溪.
係果到等下坐陣,架的士就到啦.今次係我第一次係日本坐的士,架的士同香港果啲一樣,係高級啲同貴啲.由果到落山都要大約四千YEN.
落山就直接去到我地係book左係安房第二間島上民宿,呢間民宿10分要畀9.9分,因為基本上成間屋畀左我地住,有晒洗衣機乾衣機同廚房,又有廳房之分,好大.轉個灣又係巴士站,對面又有Mos Burger,實有野食買到.我地晚餐就去左呢間民宿開嘅餐廳食(應該係),超豐富,多到食唔晒.
位置: 日本鹿兒島縣熊毛郡屋久島町
訂閱: 張貼留言 (Atom)


text:
真人騷
49歲天然呆 「方敏」楊羚:從來冇諗過做花旦!
神劇之所以是神劇,因為韋家輝總知道怎樣拍才會讓觀眾乸住乸住揼晒心.
所以《馬場大亨》尹揚明四個女,唔係死一個,一死就要死晒四個;所以《大時代》裡被人強姦染性病的,唔係藍潔瑛同李麗珍,一定要係最 true最 pure的楊羚.
是的,一想起廿年前活躍緊的楊羚,我就想到廿年後才通用的形容詞:
又 true又 pure.
見到楊羚,雖然已經 49歲,又已是一仔一女之母,但何謂 true何謂 pure,竟然仲係活靈活現:
說到復出拍照,佢扁晒嘴:「有時貪方便自己化妝,咪化到鬼咁肥囉,個個打嚟問我係唔係日日食同瞓!」講到天然呆如何防備偷呃拐騙,佢嗰套似足初中生:「又唔識你,做咩同我講咁多嘢?我實掉頭走㗎!」
形容自己記憶短暫似條金魚,佢會好似小女生一樣,伸直手指拱在兩邊嘴角扮小喇叭:
「我啲朋友都話我似條空心菜,中間乜都冇,開心唔開心都好快唔記得!」
第二個做極都係妹妹仔實一肚怨氣,係佢樂於永遠大唔透:「呢個世界冇一樣嘢可以揸一世,所以爭嚟做乜?我從來冇諗過做花旦,開心就做,唔開心就走.」
我覺得最離奇,唔係呢啲小動作放喺 49歲楊羚身上依然協調真心 cute,而係明明身處於同一個年代,楊羚口中嘅大台冇鬥爭冇黑幕個個係好人,而一個星期前訪問嘅邵仲衡則試過俾記者玩,被某君撬牆腳,被大台嫌唔聽話,呢啲係唔係叫平行時空?
只能嘆一句:你的記性如何,你的世界也必如何.
做阿妹多啲人錫
《大時代》咁 hit,有冇因此接咗新工作?
梗係冇!日日都做訪問,忙到九彩呀!雖然我以前都忙,但我以前係忙啲細路哥嘛!
其實你又唔志在又唔喺呢行,點解搞到自己咁辛苦?
我唔識拒絕人吖!人哋盛意拳拳打到嚟,又肯就我時間地點……咁做得呢間就唔好意思拒絕第二間㗎
性格咁唔識拒絕人,做呢行會唔會好蝕底?
ok㗎,我喺 TVB八年,從來都冇人蝦過我,再講我份人好冇記性,唔開心嘅嘢好快唔記得,開心嘅嘢都好快唔記得,只係記得咁多年都 ok吖.
話就話你係演藝世家(外公係劉克宣,舅父係劉志榮)出身,其實入行關唔關演藝世家事?
梗係唔關!我唔得朝九晚六㗎,想試下拍戲,試下啫,試下無妨,唔得咪走囉!
49歲個樣都咁 cute都幾好,但係做電視台長唔大嘅妹妹樣應該唔係好過癮?
細個嗰陣時真係咁諗,點解嘅?點解永遠都做學生妹嘅?《公私三文治》,我年紀大過曾華倩,梅小惠,又係做細妹……我拍戲連拖都冇拍過.我嗰陣時好瘦,但興又係興豐滿嗰隻,葉玉卿,李美鳳嗰啲,個個都話:「阿妹,乜你未發育㗎!」
明明大個女,個個叫你阿妹,咪好唔開心?
有咩唔開心?多啲人叫阿妹,咪多啲人錫我囉!我從來都冇諗過要做花旦,開心就做,唔開心就走,我真係好隨住自己嘅心.我記得當年入 TVB拍到第三,四套劇,我試過做得唔開心想要走.
點解嘅?
失戀囉!失戀大過天㗎啦,我已經開咗一日古裝,第二日就唔返工.公司打嚟我都照喊:「我失戀吖!我𠵱家淨係識得喊,乜戲都做唔到㗎!」成個電視台都知,我係喊包嚟㗎嘛!
雖然好唔負責任,但都冇人嬲得你落?
所以我好感恩囉,真係好多人錫我.咁啱身體又唔舒服,遞咗醫生紙,我一攞就攞咗半年假.之後醫番好,同男朋友又好番,我就冇晒事.
最羡慕人哋有爸爸
辭演係因為咩病?
醫生發現我生咗個纖維瘤,要割又食咗好耐藥.
廿零歲已經生瘤病成年,咁都唔算挫折?
有得醫又唔係惡性,我真係唔記得……唔係咁樣講一講醒起,我仲以為我當年係失戀所以辭拍.
所以你一世都冇遇過壞人?
都有嘅,但係我知佢壞就唔會群埋去啦嘛!有幾壞?邊個咁壞?……我唔記得喇!真係唔記得喇!我𠵱家人生回顧,真係冇一件事有咩咁嬲,過咗咁多年諗番轉頭,其實有咩咁大不了?我唔會話呢個行業真係好好,但佢又確實對我唔差,我啲朋友話出街試過俾觀眾鬧,連呢啲我都未試過……最多咪話我肥!
最大挫折係 6歲爸爸過身?
我自己都醒唔起喇,你又會幫我諗到嘅?我爸爸好肥,好多病,係突然間有一日心臟病爆血管死.我阿媽又後生,明明應該 call白車先,佢係打俾佢爸爸先……等到我阿公嚟到,乜都遲自此以後我就好羨慕啲有爸爸嘅人,揀朋友仔都要揀啲爸爸媽媽恩恩愛愛嘅,每個星期喺個朋友仔屋企起碼過三,四晚夜.
有關爸爸,你仲記得啲咩?
爸爸瘦過秦煌啲啲,成日抱我喺佢嘅肚腩度跳.以前爸爸喺廟街同人夾份開酒樓,我好記得佢會俾我騎膊馬,俾我高高在上咁行過成條廟街……爸爸死咗之後,我再冇得騎膊馬.爸爸又成日買雞脾俾我,三個阿哥淨係有得睇住我食.所以到阿爸瓜咗,我就知味道喇,佢哋成日蝦我搞我.爸爸好恨女,我雖然得三個阿哥,但我正式排第八,有啲流產有啲養唔大,爸爸追極都係想追個女,所以錫我錫得好出面.我太細個經歷呢啲,所以自我保護意識好強,最怕就係自己喺一個人身上投放太多,然後有一日會失去.
嬲咗阿媽十幾年
直到你遇到老公?
遇到老公都唔係投放晒所有嘢,到生咗仔女對仔女就會喇.我老公係朋友介紹我識,打麻雀打到熟,我哋打台灣牌,我仲記得我人生最大一鋪奇牌就係食我老公……但係幾多錢食咗乜嘢又唔記得喎.
有乜理由奇牌都唔記得?你呢啲係咪叫金魚記性?
係吖!啲人問我拍《大時代》有咩趣事,我連我仔女啲嘢都唔記得清楚,邊記得廿年前嘅事?我啲好朋友都話我係條通心菜,中間乜都冇.
自細爸爸去世,對你嘅影響係一世?
絕對係,我會知道一個齊齊整整嘅家並唔容易,同先生,同小朋友,我會盡能力維繫體諒做得更好.所有嘢,我都唔會強求,人個腦始終有一日會退化,再美好嘅嘢都有一日會唔記得,呢個世界冇一樣嘢你可以揸一世……呢一刻我有家庭,有兩個小朋友,好幸福,難保下一秒兩個小朋友會唔喺度……一啲都唔出奇,好彩佢哋𠵱家健健康康我會珍惜,但神要早一步接佢哋返天家,我都要接受.我喺呢個世界都係暫時咋嘛!
所以連帶事業,你都唔會爭,唔會強求?
羨慕邊個邊個好靚,我又冇喎!邊個邊個揸架跑車好勁?我又冇喎……我都想我塊面唔係咁圓,我都想我有個尖下巴,我都有嘢想,但唔代表我想就會得到,得唔到都唔使唔開心㗎?冇都冇相干,都可以開心囉!
既然你個人咁易話為,點解由六歲嬲媽咪一直嬲到出嚟做嘢?
細個唔識諗囉……爸爸走咗,剩番媽咪,我想佢俾晒我所有,但佢再拍拖,我接受唔到囉,成日頂心杉一樣,佢一去拍拖,我就會黑口黑面.出嚟做嘢後我先至明,媽咪都好慘,媽咪都需要一個人陪佢行埋人生下半條路.我都係大個之後,先至知道媽咪一個人湊大四個,真係為我哋付出好多.


text:
我成日同朋友講笑咁講,其實我每日放左工先係真正既工作
或者好多人會覺得湊小朋友有幾攰呀?
真心的,我自己都好佩服個d全職湊BB 既媽媽
重要有D 有哥哥/姐姐既更加佩服
所以有時個d 一句辣著FTM 既說話真係有根據的
請尊重一下你身邊默默為你付出睇住BB 既媽媽們
都係唔好講到咁遠,雖然我真係冇能力去做到FTM
但係我都真係好攰既時間,數數手指
我諗我足足有差唔多七個月冇做過Facial
我諗起碼有三個月時間我係冇時間做過護膚
前排公司咁岩有個講座要過海去上,突發奇想同男人請左幾個鐘假
上完講座後就即刻去左呢間Janva Body & Skin Care
放鬆一下久遺既比人摸下臉既感覺
入到店內,感覺好似屋企咁好舒服
唔會一開始有人帶你入房睇你皮膚點點點,跟住又Sell 你做咩貴野
都係簡單咁填一下d 資料,然後就有美容師帶我入房啦
幫我先洗洗面再睇下皮膚狀況先
其實都心知自己皮膚狀態差架啦,咁耐冇比人摸下塊面
首先就簡單地幫我清洗左個面仔先,抹乾淨之後
美容師就指我皮膚嚴重地缺水,清潔完皮膚都已經有甩皮既情況
所以就叫我做最Basic 既Facial ,亦知道我係餵緊人奶
連用既產品都係比較天然一點,令我可以唔洗擔心啦
由於我皮膚真係太乾,所以美容師就先為我做左按摩既部份
聽講係用骨膠原黎tim 就可以又補水又滋潤
做完之後就開始做番針清啦,其實整個Facial 我最怕最怕
就係比人修眉同針清,每次都痛到標曬眼水咁
但係今次係Janva 完全唔痛之外,仲覺得好舒服
主要原因係因為美容師跟平時個d 針清唔同,
佢係以夾出黎為主,有d 似而家網上有段(治療系)針清片咁
雖然用夾夾出黎比較曬時間,但係美容師指咁樣做
對比有鼻敏感人仕會比較適合,因為鼻敏感人仕唔岩成日比人壓住個鼻
佢地會唔舒服,真係幾貼心既服務呀
最後就做埋個倒模就完成整個既Facial 啦
雖然看似沒有什麼特別的,
但係對於我呢個咁耐都未做過護理既人
真係一個超棒既享受,由其做完個面仔好似飲飽水咁
即時肌膚係有脹卜卜既感覺~
原本美容師建議小妹做類近Rexxxx 既膠原蛋白療程
但由於肌膚太乾啦,咁唯有等下次再黎試下啦
做完Facial 就完?難得可以有幾個鐘可以休息下
就梗係做埋一路都想做既按摩啦
今次我做完Facial 就加多左一Part 推油接摩啦
首先按摩師為小妹鬆鬆根,然後就開始利用按摩油為我推鬆及按摩啦
由背部腰位開始,她指我腰位的位置是突曬出黎
我開頭一驚唔係我啲尾龍骨突起呀嗎?
再問多兩句,按摩師係指我腰部位置啲根腫曬突起曬出黎
問我係咪條腰好攰?
之前未陀仔已經成日腰攰,而家日日都要抱住仔餵奶,扶住阿囝沖涼
又要抱住阿囝玩下,最重傷既都係每星期總有一兩日
一定要揹住佢出行街,加上我用既係Hip Sit 使用腰部既力更多
令腰部既勞損度比起之前的確更好
不過唯一叫好的就是我坐月坐得算係唔錯,
所以比起其他媽媽有腰痛問題少左D
(呵,按摩師好好笑容下)
除左按腰位同背部舒服之外
最爽都係按手同膊頭位,都係個句揹住阿仔真心負擔好大
手呢就有時係因為番工做野啦,對比之前我已經少左用電腦啦
但係唔知點解仲係周身痛周身攰
45mins 既按摩轉眼就過左啦,或者由按摩師集中按我勞損既位置
所以成個按摩都係集中按摩背部
真係好想叫佢唔好停不如Keep 住按啦
享受呢三小時既時光,真心想唔番屋企住
但係個心又掛住阿囝,係鋪頭走左即刻番屋企抱抱阿B 啦
我介紹完我既偷出黎既三小時係Janva 做左咁爽既Facial 加按摩
又點少得要介紹比你地d 荀野先?
唔洗特別Like 我既FB(如果你肯咁做就令我好開心)
,但係一定要Like 左Javia 既FB 就可以免費試一下它家既泰式按摩啦
詳情要點樣做,就去它家既FB 睇下啦,
真心既,呢個按摩師我就覺得佢似泰國華僑
佢d 力度大,但係唔係用死力
我男人成日話我唔岩去按摩,因為人地大力少少我會叫餐死
但係佢按我又唔會話好痛要叫佢細力d 咁,但係按完真係堅鬆
我可以半夜阿仔喊醒我都可以聽唔到....死未
我唔貪心,一個月可以有一日我去偷懶幾個鐘
我已經覺得好心滿以足啦,係啦我又去湊仔先啦
有興趣既朋友記得去Janvia 既專頁睇下啦
**希望大家也喜歡我今次既介紹**
想隨時留意小妹既Blog 既動態及生活點滴
希望你地都喜歡小妹既介紹啦
記得要Like 我既專頁啦
↓↓↓↓↓↓↓
◕‿◕如有任何問題歡迎聯絡小妹
電郵:manman811@gmail.com
以下地方可以找到小妹架^^


text:
42歲嘅譚小環,每次同老公出嚟都表現甜蜜,佢話自己從來都係小女人.睇小環件格仔恤着咗 N咁多次,(只係呢兩版就出現咗 3次!),就知佢真係好賢惠㗎!
媽咪姐
保險老公疑偷食 譚小環好忍得
媽咪姐成日同啲姊妹講,好多時啲嘢都係你睇我好,我睇你好㗎咋!唉,就好似我最 like嘅平民港姐譚小環吖,啱啱就有雜誌影到佢做保險公司高層嘅老公蔡強榮,同個長髮索女喺圓方密會.明明之前見佢哋夫妻恩愛,老公仲打本俾小環開舖做魚蛋皇后㗎,乜個世界變得咁快嘅咩?
媽咪姐梗係第一時間收風咁啲保險界嘅好姊妹就話,小環老公蔡強榮 17歲出嚟做嘢, 21歲開洋服舖,後尾做保險仲做到風生水起,依家係區域總監,旗下有成 800人,慣咗點人㗎!而小環好崇拜佢老公,次次做跟得夫人去保險公司啲活動都好小鳥依人,乜都聽晒老公話.
仲有,阿蔡生把口一向𠺘過油,𠱁客𠱁女仔一樣掂,婚前婚後都多女埋身!只係以前佢少出鏡,冇乜人留意.但上年小環創業賣魚蛋,兩公婆成日孖住見報,多咗人認得佢,今次密會索女咪俾人斷到正一正囉!
不過自認係女人仔嘅小環選擇撐老公,話佢同長髮索女只係普通聚會,但就話唔識個女仔.而老公蔡強榮亦「嗱嗱聲」補鑊,話同長髮索女識咗好多年,所以玩起嚟有啲樂極忘形喎.
即係咁啦,既然同個索女咁老友,做乜咁多年都唔介紹俾老婆識呀?請人去小環檔口食串魚蛋,認識吓嘛,咁咪無咁多懷疑囉!都係嗰句啦,好嘢要珍惜. Miss咗,追唔番㗎!
港姐殺手
唔講大家可能唔記得,小環老公蔡強榮係早年嘅「港姐殺手」!佢做保險公司高層,識飲識食識講笑,成功吸到至少 3位港姐埋身,個個都係三甲之選嚟!
專一冠軍
譚小環 94年當選港姐冠軍,一度係信和賣相女皇,要收兵都有排揀!但佢一直零緋聞,用情專一,只係遇人不淑囉.
05年,蔡強榮同梁佩瑚好友向海嵐撐枱腳被撞破,跟住 06年頭又孖住去腳底按摩, so sweet!估唔到同年 2月,蔡生嚟個「華麗轉身」,喺泰國攬譚小環, 07年 9月結埋婚.


text: 張栢芝自從同謝霆鋒離婚之後,佢哋兩個嘅仔謝振軒(Lucas)同謝振南(Quintus)就跟住阿媽住,先後去過加拿大同新加坡生活,但最後佢哋都係情歸香港,返咗香港重新投入生活.噚晚(周五)《蘋果》就係中,上環一帶,捕獲到佢哋三母子嘅影蹤喇,當時佢哋就喺架車上面,Lucas同Quintus就喺為玩弄一把膠匕首互篤,在旁嘅栢芝就顧住玩弄手機,只是間中出口勸阻兩子.其實栢芝同霆鋒離婚後,周不時就會傳出栢芝唔俾兩個仔見謝家嘅人,好似之前細仔Quintus嘅6歲生日,栢芝為個仔搞個生日會,當時謝家就無被邀請,搞到又傳出栢芝唔俾嫲嫲狄波拉見佢哋見個孫,最後栢芝就貼咗拉姑同Quintus慶祝生日嘅相嚟平息呢次風波.風波好像已停.噚晚栢芝又好開心咁帶住兩個囝囝去街街喇,夜晚8點多,栢芝揸車去到中,上環一帶,期間佢將車停咗街邊,之後就不斷玩手機,而坐喺佢身邊嘅Quintus,就不時拎轉個身,撩坐喺後座嘅哥哥Lucas玩,而Lucas就拎住手上嘅膠匕首篤細佬,而Quintus都唔示弱,邊拎住杯汽水同哥哥互打,身旁嘅栢芝見到佢兩兄弟都係玩吓,冇特別咁去調解,繼續玩手機.之後,兩兄弟就越玩越開心,唔知係咪有啲過火喇,媽媽終於出手,勸阻佢哋,但栢芝都係好心平氣和咁同兩個囝囝講,見佢講時都面帶笑容,Lucas同Quintus都好乖豬咁,好似周杰倫咁聽媽媽的話,別讓她受傷.


text:
2013年12月25日星期三
楊桃
37 則留言:
- 回覆
煲水飲對喉嚨好回覆刪除回覆
是人家的樹嗎﹖摘咗會唔會俾人鬧o架﹖回覆刪除回覆
我有份供養此楊桃樹, 由園藝公司打理, 冇人要, 多自然跌落地上爛晒或由清潔工人摘除拿走刪除
好唔好食?我屋企樓下都有棵,又係bb楊桃,不過唔敢攞,物主好很惡回覆刪除回覆
大隻d會好吃d, 太細冇乜肉吃刪除
我棵冇人要, 成日跌到成地爛晒, 得我師奶一個有興趣
一陣落街買個先!XD回覆刪除
楊桃味道好清甜架...回覆刪除回覆
放一排熟咗味道幾好架刪除
我就會榨汁飲, 加埋青萍果,好清甜!回覆刪除回覆
我不喜歡用榨汁機, 洗餐矇刪除
有無種大蕉木瓜龍眼果啲呀?回覆刪除
楊桃睇落都幾靚仔呀 ~回覆
矛大蕉, 龍眼,有木瓜刪除
附近有大蕉樹, 但我冇見過有蕉, 聽過蕉樹生完蕉就要砍掉, 下年再種過
豬尾弟弟做乜面臭臭?想跑返樓梯定嘞?!回覆刪除
梯妳都有,師奶為咗食真係乜都做得出,唔簡單啊!回覆
大隻仔一向唔上鏡, 冇行樓梯啦, 最近天氣凍, 佢又肥番刪除
梯係管理員攞俾我, 好高個種, 屋企不會買太高的梯
點解唔等佢喺樹上熟咗先摘嚟食, 樹上熟應該會好食 d 架喎回覆刪除回覆
未熟已被雀仔喙落地刪除
多謝分享,好靚, 第一次見添.回覆刪除
另外請教妳打皂的電動攪拌係邊隻,我都想買個,手攪攰屎了都未攪好.回覆
應該係絕對天然回覆刪除回覆
90% natural, 冇噴剎蟲劑,但我見過園藝公司員工有落少少花肥落泥土,主要綠化,結果實是bonus刪除
細細粒都幾得意喎..回覆刪除


text:
雖然來過好多次,但初初幾日仍然怕陌生地方,會匿埋係房
2015年5月6日 星期三
暫託
雖然來過好多次,但初初幾日仍然怕陌生地方,會匿埋係房
35 則留言:
我做不到暫托回覆刪除
唔捨得回覆
- 回覆
四隻貓好熱鬧呀! 契B淨係蝦芝麻(同佢爭女?) 咁細B有冇蝦佢地呀?回覆刪除
幫人暫託最怕係貓貓有病...真係好擔心架嘛, 你真係一個稱職既保母呢~回覆
因為芝麻好恰掛,芝麻係女仔黎架刪除
細B係門口貓黎,得個樣其實驚到C,fee完小花芝麻後,就調頭走,驚C人打佢咁
其實幫人照顧貓有好大壓力架,有次芝麻走左唔知係邊,周屋搵都搵唔到,要去埋樓下管理處備案tim
契B嘅睡姿好豪放呀,哈哈哈!回覆刪除回覆
佢成日都係咁,麻甩仔黎刪除
小吉同傻豹原本都係暫託ga~~回覆刪除
而家傻豹就返咗去....小吉就私有lu ^__^回覆
真係架!咁依家有冇諗住養多隻陪小吉同獅B呀?刪除
我家有惡霸,很難做暫托回覆刪除回覆
哈哈!平時好似係細B恰契B多D,今次比契B威返次,哎吔,不過契B身為主人家,應該同客人建立友好幫交,等客人賓至如歸至係嘛!XD回覆刪除
四隻貓貓好熱閙呀,不過都幾辛苦呢,尤其其中一隻貓客人病咗,真係幾大壓力呀!Oli同Thomas真係好有愛心呀, 佩服!!
如果做暫托,一次會照顧幾多隻同幾耐架?回覆
佢地兩B都唔知邊個恰邊個,有時又見到契B恰細B,不過好似細B恰契B多D刪除
4隻貓辛苦架,我話過只會養多1隻,照顧3隻都OK,但4隻真係搞唔到
其實如真係做暫託都冇話幾多隻既,一隻又得,好多隻都得,我知有D義工會託十幾隻呢
- 回覆
真係幾熱鬧....到我有點頂唔順:p刪除
芝麻俾契B恰,唔會掛!搶佢d食糧?回覆刪除回覆
契B追住芝麻,但芝麻又會凶番佢,所以互打刪除
契B唔係鹹濕仔,佢藐人之嘛.回覆刪除
多兩隻貓又熱鬧又開心回覆刪除回覆
係開心,不過都有壓力㗎刪除
嘩~~~ 好熱鬧呀回覆刪除
屙嘔都要打4支針咁多 O_O回覆
係丫,我都估唔到咁多,有止嘔,止痾,退燒同抗生素4支針,所以唔駛過千我覺得唔貴刪除
我都想做暫託, 不過一定唔捨得, 有心理壓力..haha回覆刪除
芝麻個樣好似魔女宅急便隻貓^^回覆
我都驚唔捨得架,好似佢地走左,我都有點唔捨得,不過心理壓力會大D刪除
係喎,妳咁講又覺得似
Oli:回覆刪除
~四貓一齊, 好熱鬧呀!!
~小花好慘, 仲打咗咁多針!! 好彩好快好返咋!!
~幫人照顧, 壓力都唔細!!回覆
個十幾日真係好熱鬧,仲多左貓務做tim :p刪除
聽佢主人講,佢仲未完全康復
壓力仲大過照顧自己D貓架
嘩!4貓你攪唔攪得掂呀?回覆刪除回覆
短時間都OK既....刪除


text:
睇新聞,上禮拜日有反蝗遊行
睇完之後,我有少少upset
upset係我有時都覺得大陸人好麻煩,無禮貌啦,唔衛生啦,講野好大聲啦,無文化啦,淨係識買名牌,唔識個d買奶粉日用品
但係,我覺得呢個遊行既香港人都有唔岩既地方
其實,香港有得遊行真係好民主
雖然要事先申請,亦都合情合理,唔理由無申請隨便遊行,就算唔影響遊客,都影響香港市民生活
講得太遠
我覺得呢次遊行香港人唔岩在,明明我地知識水平高d,成日都話自己有文化,但就係遊行時做d唔適當既行為,如豎中指,指住遊客黎鬧,講粗口
其實,既然你覺得你係文明既香港人,又點解要咁一般見識,同佢地係條街度指著對罵呢?!
咁樣你同佢地又有咩反別
最最最難頂係,遊行之後政府官員既反應
直斥香港市民既不是,不但係司長司長,連特首都直斥香港市民個日遊行
真係超級痛心,
雖然個日遊行香港市民有唔岩既地方,但係你唔係我地呢類平民
高官,你會搭地鐵咩?你話等多一班無問題,唔係一班係好幾班喎,我大住個肚都一樣,,咁你又會幾明我地呢?!
高官,你平日應該係去外國先買名牌,我地行尖沙咀旺角都難以喘氣,就算住到唔近中心點,住九龍灣都一樣咁多大陸人,你又明唔明我地想要既寧靜生活比人打破?!
其實,文化既差異真係好難改變
當人地要黎我地度,係咪佢要主動融入我地既文化先呢?
但係而家政府係叫我地融入佢地既文化,咁香港仲會進步嗎?


text:
冷靜少少,人地都係食個包姐
每日係地鐵入面食包既人多到數都數唔曬,但會俾人影相放上網既,只係得大陸人同黃之鋒.而且唔係所有大陸人都會俾人影相,只有個啲食到成地餅碎,勸佢唔掂仲要發曬脾氣鬧返你轉頭既先會惹起人注意.所以黃之鋒今次被圍勦,一係衰死蠢(係嫁,你明知自己咁出名都唔小心啲),二係衰在佢叫黃之鋒.
「車廂中不准飲食」既原意,係希望保持車內環境清潔,無異味,食包算係比較清潔,唔會留低一地碎.我絕對唔係話車內食包「無問題」,而係「問題較細」,如果你係目擊者,一係你就冷漠到底唔好理,一係你就即場出聲指正,要做到將呢件小事影相擺上網既人一定係居心叵測.講明啲,咪就係人地猴住黃之鋒好耐,挖唔到貪污受賄呢啲真正既大事,唯有捉住啲小事黎講.
其實有邊個會覺得係車廂入面食包特別正?唔通貪入面有冷氣有得坐仲有電視睇咩.都係個句,香港人生活步伐快到連飯都唔得閒食,唯有上車個時帶埋個包上去食.睇到呢度實有班友話你咁同情人地無時間食野,咁不如開放車廂俾人食野,帶埋成個餐上黎食仲開心添……個啲還個啲,我既意思係如果對車廂衛生影響唔大,同車乘客如果選擇開一眼合一眼都係可以接受既,唔明就算,隨便曲解.
黃之鋒唯一醒既,就係唔理三七廿一,總之快快脆脆沙冧就無死.
(希望唔會有豬一樣的隊友睇完呢篇野,係下面comment話「之鋒都係忙得濟先至搞到要拎埋包上車食」,重點唔係忙唔忙,而係影響有幾大.)
偏差值
常常在發掘離經叛道的可能,長期與體內因社教化留下的痕跡搏鬥.
Related Articles
女人的錢都花在贖回自己的羞恥心上
都說女人錢易賺,有說女人消費慾太強,或是
無證童之法律不外乎人情?
肖友懷的婆婆希望政府酌情讓他享有居港權,
No commentsWrite a comment
Only registered users can comment.


text:
呢兩日都係以做fashion illustration既功課多, 就連溫書都冇時間, 功課又未做完, 真係唔知點算好. 已經send左email問miss可唔可以下堂交, 但最後只係換黎聽日遲幾個鍾交功課; 加上聽日又要present自己份功課, 真係好鬼死煩啊><"
最後終於完成左個present既powerpoint, 以短時間黎講都算做得唔錯吧!? 連篇講稿都未完成, 只好靠運氣吧!! 至於份功課呢....都叫完成吧!? 但為左拎高分既我, 都唔係太滿意呢份功課
終於完成啦!! 三張一齊影相都好似唔錯咁, 但其實只係胡亂上色
其中一張畫, 好like呢條花邊褲, 自己都想搵黎著下, 就唔怕走光啦
第一條畫, 也係自己最鍾意既一套衫, 如果自己有機會著住佢黎影相就好
呢張條裙都幾鍾意, 但已經冇咩心機上色, 只希望準時交就算
連個theme board都完成啦!! 但我唔太like字, 好似唔太襯咁
聽日就要present, 緊張死!
kumi's new life
2010年12月17日 星期五
忙到頂唔順啦!! 功課~~
呢兩日都係以做fashion illustration既功課多, 就連溫書都冇時間, 功課又未做完, 真係唔知點算好. 已經send左email問miss可唔可以下堂交, 但最後只係換黎聽日遲幾個鍾交功課; 加上聽日又要present自己份功課, 真係好鬼死煩啊><"


text:
今日返學之前約左我既兩位好好同學仔winnie及阿燕食飯, 由於我住得比較近九龍灣, 所以我一早去[牛角]先取位, 兩位晏d先去牛角會合
winnie都好快去到牛角, 阿燕要買少少文具比較遲黎, 佢唔舒服, 唔可以同我哋一齊燒肉, 只好同winnie一齊燒吧
上次同joejoe食既牛肩肉, 仍然咁好味~
唔記得左牛既邊個部位, 總之比牛肩肉更多汁, 更好味!!
熟左既三文魚, 雖然少少腥, 但幾滑. 加埋黑椒及salt更好味
未煮好既芝士什菜, 先影張相留念先
煮好左既芝士什菜, 外表雖然唔錯, 但好似仲有少少菜未熟..
香草雞肉, 味道都唔錯, 唔煮太耐, 雞肉都幾滑
毎張枱有個爐, 可以慢慢燒
食完飯之後就返學, miss比左考試範圍後, 竟然只係上左四十五分鐘就放學!? 於是問joejoe出唔出去九龍灣, 佢要汁屋, 所以先返屋企. 點知返到屋企落妝後, joejoe打電話比我, 佢去九龍灣!!?? 點解咁架? 最後都係約左何里活中心行下, 一個鐘頭見面後, 便各自回家
kumi's new life
2011年4月9日 星期六
同winnie及燕食飯
今日返學之前約左我既兩位好好同學仔winnie及阿燕食飯, 由於我住得比較近九龍灣, 所以我一早去[牛角]先取位, 兩位晏d先去牛角會合